বাংলাদেশে ভারতের তদন্ত দল আসার খবরটি ভুয়া? | বিশ্ব | DW | 08.07.2016\nগুলশান এবং শোলাকিয়ার ঘটনা তদন্তে বাংলাদেশে ভারতের ন্যাশনাল সিকিউরিটি গার্ড (এনএসজি)-এর একটি বিশেষ তদন্ত টিমের সদস্যরা ঢাকায় আসছেন বলে একদিন আগে ভারতীয় সংবাদমাধ্যম খবর দিলেও, একদিন পর ভারতীয় সংবাদমাধ্যম খবরটিকে গুজব বলে প্রতিবেদন প্রকাশ করেছে৷ এ নিয়ে ঢাকায় ভারতীয় দূতাবাসের ডেপুটি হাইকমিশনার ড. আদর্শ সোয়াইকা ডয়চে ভেলেকে বলেন, ‘‘এ বিষয়ে কোনো তথ্য আমাদের জানা নেই৷ এনএসজি-র সদস্যরা আসবেন কি আসবেন না – এখনও পর্যন্ত আমার কাছে এ সংক্রান্ত কোনো খবরই নেই৷''\nএদিকে ভারতীয় সংবাদমাধ্যম দেশটির পররাষ্ট্র মন্ত্রণালয়ের মুখপাত্র ভিকা স্বরূপকে উদ্ধৃত করে জানিয়েছে, ‘‘ভারতের এনএসজি টিম বাংলাদেশে আসার যে খবর সংবাদমাধ্যমে ছাপা হয়েছে, তা সঠিক নয়৷ ভারত থেকে বাংলাদেশে কোনো নিরপত্তা টিম যাওয়ার খবর ভুয়া৷''\nঅথচ ঠিক একদিন আগে ভারতের রাষ্ট্র নিয়ন্ত্রিত সংবাদ সংস্থা পিটিআই জনিয়েছিল, ‘গুলশান ও শোলাকিয়ার হামলা তদন্তে এনএসজি-র একটি দলকে বাংলাদেশে পাঠাতে সম্মত হয়েছে ভারতের কেন্দ্রীয় সরকার৷' তারা জানায়, ‘বাংলাদেশের পক্ষ থেকে এনএসজি-কে তদন্তের সঙ্গে সম্পৃক্ত হওয়ার অনুরোধ বিবেচনায় নেওয়ার পরই ভারত তাদের ঢাকায় পাঠানোর সিদ্ধান্ত নেয়৷'\nখবরে আরো বলা হয়, ঘটনার প্রাথমিক তদন্তের কাজে তারা বাংলাদেশে যাচ্ছেন৷ গুলশানে সংঘটিত হামলার ‘স্পট' খতিয়ে দেখবে তারা৷ সে সময় বাংলাদেশের কমান্ডো গার্ডরা নাকি তাদের সঙ্গে থাকবেন৷ তারপর শোলাকিয়ায় গিয়ে সেখানকার ঘটনার তদন্তও করবেন৷ ঘটনার ‘বিশ্লেষণ ও পর্যালোচনা' করতে সামনে বেশ কিছুদিন ঢাকায় থাকবেন তাঁরা৷\nভারতের পররাষ্ট্রমন্ত্রী সুষমা স্বরাজ শুক্রবার বাংলাদেশের পররাষ্ট্রমন্ত্রী এ এইচ মাহমুদ আলীকে লেখা এক চিঠিতে জানান, ‘‘সন্ত্রাসবাদ মোকাবেলায় বাংলাদেশের সঙ্গে থাকবে ভারত৷ কাজ করবে কাঁধে কাঁধ মিলিয়ে৷''\nঐ চিঠিতে তিনি বলেন, ‘‘ভারত সরকারের পক্ষ থেকে আমি এই হামলার তীব্র নিন্দা জানাচ্ছি৷ হামলায় নিহতদের জন্য হৃদয়ের অন্তঃস্থল থেকে শোক ও সমবেদনা জানাচ্ছি আমি৷ আর যাঁরা আহত হয়েছেন, তাঁদের দ্রুত আরোগ্য কামনা করছি৷''\nপ্রসঙ্গত, ১ জুলাই গুলশানের হলি আর্টিজান ক্যাফেতে হামলার ঘটনায় ২০ জন নিহত হন৷ এঁদের ন'জন ইটালীয়, সাতজন জাপনি, একজন ভারতীয়, একজন বাংলাদেশি বংশোদ্ভূত মার্কিন নাগরিক এবং বাকি দু'জন বাংলাদেশি৷ এছাড়া দুই পুলিশ সদস্য এবং উদ্ধার অভিযানে ছ'জন জঙ্গি নিহত হয়৷\nগুলশান ও শোলাকিয়ার হামলার পিছনে রয়েছে একটাই চক্র\nঅন্যদিকে বৃহস্পতিবার, বাংলাদেশের কিশোরগঞ্জের শোলাকিয়ায় ঈদ জামাতের অদূরে এক হামলায় নিহত হয় চারজন৷ ঢাকা রেঞ্জের ডিআইজি মাহফুজুল হক নুরুজ্জামান ডয়চে ভেলেকে বলেন, ‘‘এই চারজনের মধ্যে একজন হামলাকারী৷ নাম আবির রহমান৷ ২০১০ সালে বাংলাদেশ ইন্টারন্যাশনাল টিউটোরিয়াল থেকে এ লেভেল পাস করে ঢাকার নর্থ সাউথ ইউনিভর্সিটিতে পড়াশোনা করছিল সে৷ তবে গত আটমাস ধরে তার কোনো খোঁজ পাওয়া যাচ্ছিল না৷\n‘‘যারা হামলা চালানোর নির্দেশ দিয়েছে তারা ইসলামের শত্রু’’\nশোলাকিয়ার ঘটনায় ১২ জন আহত হয়৷ আটক করা হয় আটজনকে৷ ডিআইজি জানান, ‘‘গুলশানে যারা হামলা চালিয়েছে, ধারণা করছি শেলাকিয়ায় হামলা সেই একই চক্রেরই কাজ৷ আমরা এ দু'টি ঘটনার মিল পেয়েছি৷''\nশোলাকিয়ার ইমাম মাওলানা ফরিদ উদ্দিন মাসউদ ডয়চে ভেলেকে বলেন, ‘‘এই ঘটনার সাথে জামাত-শিবির জড়িত থাকতে পারে৷ তবেই যে-ই থাকুক, যারা হামলা চালানোর নির্দেশ দিয়েছে তারা ইসলামের শত্রু৷ তারা তারুণদের ভুল পথে পরিচালিত করছে৷''\nতবে গুলশান হামলায় জড়িত জঙ্গিরা ভারতের ড. জাকির নায়েকের অনুসারী বলে যে অভিযোগ উঠেছে, সে ব্যাপারে সরাসরি কোনো সন্তব্য করেননি শোলাকিয়ার ইমাম৷ তিনি শুধু বলেছেন, ‘‘আমি ড. জাকির নায়েকের বক্তব্য শুনিনি৷ তবে যে অভিযোগ উঠেছে তা নিয়ে তদন্ত হতে পারে৷''\nবাংলাদেশে সন্ত্রাসবাদ প্রতিহত করার জন্য কি বিদেশি সহায়তার দরকার? লিখুন নীচের ঘরে৷\nকি-ওয়ার্ডস বিশ্ব, বাংলাদেশ, সন্ত্রাসী হামলা, শোলাকিয়া, গুলশন, এনএসজি, ভারতের ন্যাশনাল সিকিউরিটি গার্ড, জঙ্গি হামলা, আইএস, সন্ত্রাস মোকাবিলা


যত বেশি ব্যবধান, তত বেশি কার্যকর! কোভিশিল্ড নিয়ে গবেষণার ফল প্রকাশ ল্যানসেটের - Astrazeneca covid 19 vaccines more effective when given 12 weeks apart, says lancet, Bangla News\nবাংলা নিউজ > ঘরে বাইরে > যত বেশি ব্যবধান, তত বেশি কার্যকর! কোভিশিল্ড নিয়ে গবেষণার ফল প্রকাশ ল্যানসেটের\nকোভিশিল্ড (ছবি সৌজন্যে এএনআই)\nযত বেশি ব্যবধান, তত বেশি কার্যকর! কোভিশিল্ড নিয়ে গবেষণার ফল প্রকাশ ল্যানসেটের\n1 মিনিটে পড়ুন . Updated: 23 May 2021, 08:26 PM IST\n১২-১৬ সপ্তাহের ব্যবধানে কোভিশিল্ডের দ্বিতীয় ডোজ নিলে বেশি কার্যকর কোভিড টিকা।\n১২-১৬ সপ্তাহের ব্যবধানে কোভিশিল্ডের দ্বিতীয় ডোজ নিলে বেশি কার্যকর কোভিড টিকা। ল্যানসেটে সদ্য প্রকাশিত এক রিপোর্টে জানানো হয় এই কথা। ল্যানসেটের রিপোর্টে বলা হয়েছে, ১৭,০০০ স্বেচ্ছাসেবকের ওপর কোভিশিল্ডের ট্রায়ালে দেখা গিয়েছে ব্যবধান বৃদ্ধিতেই অধিক কার্যকরী হচ্ছে টিকা। ৬ সপ্তাহের কম ব্যবধানে যদি টিকা দেওয়া হয়, তাহলে কোভিশিল্ড ৫৫ শতাংশের কম কার্যকর বলে উল্লেখ করা হয়েছে রিপোর্টে।\nউল্লেখ্য, কয়েকদিন আগেই ভারতে কোভিশিল্ড টিকার দুটি ডোজের মধ্যে ব্যবধান বাড়িয়ে ১২-১৬ সপ্তাহ করা হয়। এর আগে প্রথম ডোজ নেওয়ার ৬ থেকে ৮ সপ্তাহের মধ্যেই দ্বিতীয় ডোজ নিতে হত৷ এই সংক্রান্ত প্রস্তাব ন্যাশনাল টেকনিক্যাল অ্যাডভাইজারি গ্রুপ অন ইম্যুনাইজেশনের তরফে পাঠানো হয়েছিল ন্যাশনাল এক্সপার্ট গ্রুপ অন ভ্যাক্সিন অ্যাডমিনিস্ট্রেশনের কাছে।\nএই সিদ্ধান্তের পর কোভিশিল্ড প্রস্তুতকারক সেরামের কর্ণধার আদর পুনাওয়ালা বলেছিলেন, 'এই সিদ্ধান্তের ফলে টিকার কার্যকারিতা ও সক্রিয়তা, দুটোই বাড়বে৷ এটা খুব ভাল পদক্ষেপ৷ কারণ, নির্দিষ্ট তথ্যভাণ্ডারের উপর নির্ভর করেই এই সিদ্ধান্ত নেওয়া হয়েছে৷ টিকার দুটি ডোজের মাঝের ব্য়বধান বাড়ানোর এই সিদ্ধান্ত সম্পূর্ণ বিজ্ঞানসম্মত৷'\nউল্লেখ্য, এই নিয়ে তিন মাসের মধ্যে দ্বিতীয় বার কোভিশিল্ড ডোজের ব্যবধান বাড়ানোর কথা বলা হয়। মার্চ মাসে বেশ কয়েকটি রাজ্য ও কেন্দ্রশাসিত অঞ্চল ভালো ফল পাওয়ার জন্য কোভিশিল্ডের ডোজ়ের ব্যবধান বাড়ানোর কথা বলেছিল।\ncovishield dose gap covishield lancet astrazeneca


চার বছরে বিদেশে ৫১ নারীর লাশ অস্বাভাবিক কিছু নয়: পররাষ্ট্রমন্ত্রী - জাতীয় - Premier News Syndicate Limited (PNS)\nচার বছরে বিদেশে ৫১ নারীর লাশ অস্বাভাবিক কিছু নয়: পররাষ্ট্রমন্ত্রী\n১৬ নভেম্বর ২০১৯, ৭:৪০ সন্ধ্যা\nপিএনএস ডেস্ক : চার বছরে বিদেশ থেকে ৫১ নারীর লাশ এসেছে জানিয়ে এটা অস্বাভাবিক কিছু নয় বলে মন্তব্য করেছেন পররাষ্ট্রমন্ত্রী ড. এ কে আবদুল মোমেন।\nতিনি বলেছেন, বিদেশে আমাদের দেশের প্রায় ছয় লাখ নারী শ্রমিক রয়েছেন। এর মধ্যে প্রায় দুই লাখ ৭০ হাজার নারী শ্রমিক কেবল সৌদি আরবেই আছেন। বিশ্ববিদ্যালয়ের এক শিক্ষকের গবেষণায় দেখা গেছে, গত ৪ বছরে ৫১ নারীর লাশ বিদেশ থেকে দেশে এসেছে। এটা অস্বাভাবিক কিছু নয়। এদের অনেকেরই স্বাভাবিক মৃত্যু হয়েছে।\nপররাষ্ট্রমন্ত্রী বলেন, পুরুষের মতো নারীদেরও বিদেশে চাকরি করার অধিকার আছে। এ অধিকার থেকে তাদের বঞ্চিত করা যায় না। তবে কোনো দেশে গিয়ে নারীরা বিপদে পড়ার শঙ্কা থাকলে সেখানে তাদের পাঠানো হবে কি না তা সরকার বিবেচনা করবে।\nড. এ কে আবদুল মোমেন শনিবার সিলেটে সাংবাদিকদের সঙ্গে আলাপকালে এসব বলেন।\nপররাষ্ট্রমন্ত্রী আরো বলেন, বিদেশে গিয়ে কেউ নির্যাতিত হলে তাকে সাহায্য করার জন্য দূতাবাসগুলোতে ২৪ ঘণ্টার হটলাইন খোলা হয়েছে। নির্যাতিতদের জন্য আশ্রয়েরও ব্যবস্থা করা হয়েছে।\nতিনি বলেন, বিদেশে যাওয়ার আগে চাকরির বিষয়টি নিশ্চিত হয়ে বৈধভাবে যেতে হবে। বিদেশে কর্মসংস্থান বৃদ্ধির লক্ষ্যে সরকার বিভিন্ন পদক্ষেপ নিয়েছে। বিদেশ যেতে ইচ্ছুকদের প্রশিক্ষণের মাধ্যমে দক্ষতা বৃদ্ধি করা হচ্ছে। এতে তাদের জীবনমান ও আয় বাড়ছে।\nসিলেট সিটি করপোরেশনের পরিধি বাড়ানোর লক্ষ্যে এক মতবিনিময় সভা শনিবার জেলা প্রশাসকের সম্মেলন কক্ষে অনুষ্ঠিত হয়।\nসভায় প্রধান অতিথির বক্তব্যে পররাষ্ট্রমন্ত্রী ড. এ কে আবদুল মোমেন বলেছেন, সিলেট সিটির পরিধি বাড়ানো এখন সময়ের দাবি। পরিধি বাড়লে নগরবাসীকে আরো বেশি নাগরিক সুবিধা দেওয়া সম্ভব হবে।\nসভায় সভাপতিত্ব করেন জেলা প্রশাসক এম কাজী এমদাদুল ইসলাম।\nসভায় অন্যান্যের মধ্যে বক্তব্য রাখেন, সিটি করপোরেশনের মেয়র আরিফুল হক চৌধুরী, সিলেট-৩ (দক্ষিণ সুরমা-ফেঞ্চুগঞ্জ-বালাগঞ্জ) আসনের সাংসদ মাহমুদ উস সামাদ চৌধুরী, সিলেট সিটি করপোরেশনের সাবেক মেয়র বদর উদ্দিন আহমদ কামরান, জেলা আওয়ামী লীগের সাধারণ সম্পাদক শফিকুর রহমান চৌধুরী, সিলেট সদর উপজেলা চেয়ারম্যান আশফাক আহমদ প্রমুখ।


নানা অভিযোগে সিলগালা করে দেওয়া রিজেন্ট হাসপাতালের মালিক মো. শাহেদকে নিয়ে নিন্দার ঝড় ওঠার প্রেক্ষাপটে ক্ষমতাসীন আওয়ামী লীগের নেতাদের অনেকে বলেছেন, বিষয়টি তাদের দলকে নতুন করে বিব্রতকর অবস্থায় ফেলেছে।\nআওয়ামী লীগের অনেক প্রভাবশালী নেতার সঙ্গে মো. শাহেদের অনেক ছবি সামাজিক মাধ্যমে শেয়ার হয়েছে এবং নানা আলোচনা চলছে।\nগত বছর অবৈধ ক্যাসিনো বাণিজ্যে যুবলীগের কয়েকজন নেতার জড়িত থাকার অভিযোগ নিয়ে ব্যাপক আলোচনার মুখে আওয়ামী লীগ এবং সহযোগী সংগঠনগুলোতে শুদ্ধি অভিযান চালানোর কথা বলা হয়েছিল।\nকিন্তু সেসব কী শুধু কথাতেই রয়ে গেছে, সেই প্রশ্ন আবারও সামনে এসেছে।\nকরোনাভাইরাস পরীক্ষার ভুয়া রিপোর্ট দেওয়াসহ নানা অভিযোগে অভিযুক্ত সেই রিজেন্ট হাসপাতালের মালিক মো. শাহেদ নিজেকে আওয়ামী লীগে সম্পৃক্ত বলে দাবি করতেন।\nতার এমন দাবির মুখোমুখি হয়েছিলেন আওয়ামী লীগেরই অনেক নেতা।\nআওয়ামী লীগের আন্তর্জাতিক উপ-কমিটির একটি অনুষ্ঠানে মো. শাহেদ সেই কমিটির নেতাদের পাশে বসা আছেন, এমন একাধিক ছবি ফেসবুকে ভাইরাল হয়েছে।\nএই উপ-কমিটির সদস্য সচিব ড. শাম্মী আহমেদ বলেছেন, মো. শাহেদকে তাদের কমিটিতে নেয়ার জন্য দলেরই অনেকে তদবিরও করেছিলেন।\nতিনি বলেন, 'আমাকে অনেকে প্রশ্ন করেছেন যে, ছবি আছে, উনি আমাদের অনুষ্ঠানে গিয়েছিলেন। উনি নিজেকে আওয়ামী লীগের একজন বুদ্ধিজীবী বা ওই ধরনের একজন হিসেবে পরিচয় দিতেন। উনি আমার বাসায়ও এসেছেন, আমাকে অনেক অনুরোধ করেছেন যে, আপা আমাকে আপনার কমিটিতে রাখেন। আমি কমিটিতে রাখিনি।'\nড. শাম্মী আহমেদ আরও বলেন,\n'ওনাকে আমাদের উপ-কমিটিতে রাখার ব্যাপারে এমন কিছু জায়গা থেকে আমাকে বলাও হয়েছে যে, তুমি তাকে রাখ। অনেক সিনিয়ররা বলেছেন। আমি তাদের নাম বলব না। তারপরও আমি তাকে কমিটিতে রাখিনি।'\n'আমাদের কমিটির অনুষ্ঠানের খবর কিভাবে পেতেন, তা জানি না। কিন্তু উনি অনুষ্ঠানে এসে হাজির হতেন। তবে আমি দায়িত্ব নিয়েই বলছি, উনি আমার উপ-কমিটির কোনো সদস্য ছিলেন না।'\nতবে মো. শাহেদের কর্মকান্ড আওয়ামী লীগকে আবারও প্রশ্নের মুখে ফেলেছে বলে দলটির তৃণমূলের নেতাকর্মীদের অনেকে মনে করেন।\nকয়েকটি জেলা থেকে আওয়ামী লীগের কয়েকজন নেতাকর্মী বলেছেন, এর আগেও বেশ কিছু ঘটনায় তাদের দল বিব্রতকর পরিস্থিতিতে পড়েছিল।\nগত ফেব্রম্নয়ারি মাসেই অসামাজিক নানা অপরাধে জড়িত থাকার অভিযোগে যুব মহিলা লীগের একজন নেত্রী শামীমা নূর পাপিয়া গ্রেপ্তার হওয়ার ঘটনা ব্যাপক আলোচনা সৃষ্টি করেছিল।\nগত বছরের সেপ্টেম্বরে দুর্নীতিবিরোধী অভিযানে অবৈধ ক্যাসিনো বাণিজ্যে জড়িত থাকার অভিযোগে যুবলীগ এবং কৃষক লীগের বেশ কয়েকজন নেতা গ্রেপ্তার হন। সেই পরিস্থিতিও আওয়ামী লীগকে প্রশ্নের মুখে ফেলেছিল।\nবন্দরনগরী চট্টগ্রাম থেকে আওয়ামী লীগের একজন নেত্রী জিনাত সোহানা চৌধুরী বলেছেন, এখন মো. শাহেদের ঘটনার প্রেক্ষাপটে মাঠপর্যায়ে তারা আবার প্রশ্নের মুখোমুখি হচ্ছেন।\nশাহেদের মতো যারা বিভিন্ন সময় বিভিন্ন দল থেকে সুবিধা নিয়ে এসেছে, একটা দলকে বিব্রতকর পরিস্থিতিতে নিয়ে যেতে এদের এক বিন্দুও দ্বিধাবোধ বা সময় লাগবে না। এ ধরনের মানুষ যখন একটা বড় দলের নাম বিক্রি করে বা নামের ছত্রছায়ায় যখন এদের কর্মকান্ড চালায়, অবশ্যই সেটা আমাদের বিব্রত করে। মাঠ পর্যায়ে যখন কাজ করতে যাই, আমাদের অবশ্যই এসব প্রশ্নের সম্মুখীন হতে হয়।\nতিনি আরও বলেন, 'দলে শুদ্ধি অভিযানের যে বিষয়, আসলে প্রধানমন্ত্রী যে কাজগুলো হাতে নিয়েছেন, আমরা দেখেছি যে, প্রতি ক্ষেত্রে প্রতিনিয়ত কিন্তু প্রধানমন্ত্রী একাই লড়ে যাচ্ছেন এদের বিরুদ্ধে।'\nআওয়ামী লীগ টানা তৃতীয় দফায় ক্ষমতায় রয়েছে। দলটি লম্বা সময় ক্ষমতায় রয়েছে। দলটির নেতাদের অনেকেই বিভিন্ন সময়ে বলেছেন বিভিন্ন দল থেকে অনেকে সুবিধা নেয়ার জন্য আওয়ামী লীগ এবং এর সহযোগী সংগঠনগুলোতে ভিড়েছে।\nদলটির সিনিয়র নেতাদেরও অনেকে সেজন্য বিভিন্ন সময় ক্ষোভ প্রকাশ করে বক্তব্য দিয়েছেন।\nগত বছর অবৈধ ক্যাসিনো বাণিজ্যে যুবলীগ, কৃষক লীগের কয়েকজন নেতা ধরা পড়ার পর দলে শুদ্ধি অভিযান চালানোর কর্মসূচি নেয়া হয়েছিল।\nকিন্তু তা কতটা হয়েছে, সেই প্রশ্ন তাদের দলের ভেতরেই উঠেছে।\nদলটির একজন কেন্দ্রীয় নেত্রী মেহের আফরোজ বলেন, 'যখনই আমরা এ ধরনের খবর পাচ্ছি, আমরা কিন্তু বসে নেই। আমরা পাপিয়াকে ধরি নাই? সব কিছু রিপোর্ট না আসলে বা সমস্যা চিহ্নিত হলে কিছু করা যায় না। কারণ হুট করে কাউকে চেনাটাও অনেক কঠিন ব্যাপার।'\nআওয়ামী লীগের কিছু নেতার সঙ্গে শাহেদের ছবি যেমন ভাইরাল হয়েছে, তেমনি বিএনপির কিছু নেতার সঙ্গে তার পুরনো অনেক ছবি ফেসবুকে শেয়ার হয়েছে।\nতার সঙ্গে আওয়ামী লীগের কোনো সম্পর্ক নেই বলে দলটির সিনিয়র নেতারা এখন দাবি করেছেন।\nআওয়ামী লীগের নীতিনির্ধারণী ফোরাম প্রেসিডিয়ামের সদস্য মতিয়া চৌধুরী বলেছেন, 'এই ধরনের ঘটনায় যে কেউ বিব্রত হতে পারে এবং হওয়াটাই স্বাভাবিক। কিন্তু মাননীয় প্রধানমন্ত্রী যে কথাটা সংসদে বলেছেন যে, এর প্রত্যেকটা ঘটনাই কিন্তু আওয়ামী লীগের সরকার এবং প্রশাসনের মাধ্যমে আইনগতভাবে উদঘাটিত হচ্ছে, অন্য কেউ এসে খবর দিয়ে যায় নাই।'\nতিনি আরও বলেছেন, 'একটা সরকার ক্ষমতায় থাকলে নানাভাবে সেখানে অনুপ্রবেশ ঘটে। কিন্তু প্রশ্নটা হলো, এটা সরকার পালাপোষা করছে নাকি এর মূল উৎপাটন করতে চাচ্ছে- সেটাই দেখার বিষয়। মাননীয় প্রধানমন্ত্রী এ ব্যাপারে দৃঢ় প্রতিজ্ঞ।'\nআওয়ামী লীগের একাধিক কেন্দ্রীয় নেতা বলেছেন, তাদের দলের সর্বশেষ জাতীয় কাউন্সিল হয়েছে গত ডিসেম্বরে। এরপর এ বছর করোনাভাইরাস মহামারির কারণে শুদ্ধি অভিযানসহ সাংগঠনিক কার্যক্রমের দিকে তারা সেভাবে নজর দিতে পারছেন না। বিবিসি বাংলা


পণ্ডিতের অহমিকা - শিশু-কিশোর গল্প\nএকবার দিল্লির দরবারে এক পণ্ডিত বাদশা আকবরকে বললেন, ‘শাহেনশা, আমি বিভিন্ন রাজ্যের পণ্ডিতদের তর্কশাস্ত্রে পরাজিত করে নিরানব্বইটি সোনার পদক লাভ...\nএকবার দিল্লির দরবারে এক পণ্ডিত বাদশা আকবরকে বললেন, ‘শাহেনশা, আমি বিভিন্ন রাজ্যের পণ্ডিতদের তর্কশাস্ত্রে পরাজিত করে নিরানব্বইটি সোনার পদক লাভ করেছি! এখন আপনার দরবারের পণ্ডিতদের কাছে তিনটি প্রশ্ন করব। এগুলির যদি কেউ যথার্থ উত্তর দিতে না পারেন তাহলে মাত্র একটি সোনার পদক দাবি করব। সেটাই হবে আমার একশতম পদক। আর যদি আপনার সভাসদদের মধ্যে কেউ প্রশ্ন তিনটির উত্তর দিতে পারেন তাহলে আমি আমার নিরানব্বইটি পদকই তাকে দিয়ে দিব।' এই প্রস্তাবে বাদশা রাজি হলেন।\nএবারে পণ্ডিত দরবারে প্রশ্ন তিনটি একে একে উত্থাপন করলেন। তার প্রথম প্রশ্ন, স্বপ্নে আমি একজন স্ত্রীলোককে দেখেছিলাম। তাকে জিজ্ঞেস করলাম, সে কে ? সে বলল, “আমি বুদ্ধি৷” কোথায় থাক? তার উত্তর “মগজে থাকি।" এখন আপনাদের মধ্যে কেউ কি বলতেপারেন, মগজ থেকে বুদ্ধি বেরিয়ে যায় কার?\nদ্বিতীয় প্রশ্ন : ‘আমি আর একটি মেয়েকে স্বপ্নে দেখলাম। তার নাম জিজ্ঞেস করে জানলাম “শক্তি।" কোথায় থাকে জিজ্ঞেস করতে বলল, “বাহু আর শরীরে আমার স্থান।” এখন আপনারা কি বলতে পারবেন, বাহু আর শরীর থেকে\nশক্তি চলে যায় কার?\nসভাসদরা কেউই পন্ডিতের প্রশ্নের উত্তর দিতে পারলেন না। আকবর বাদশাএইসব প্রশ্ন গুন নিজেও কিংকর্তব্যবিমূঢ় হয়ে গেলেন। সত্যি সত্যি কি কেউই এর জবাব দিতে পারবে না?\nতৃতীয় প্রশ্ন ; আমি আর একটি মেয়েকে দেখলাম। তার নাম জিজ্ঞেস করতে সে বলল, “হিম্মত।” কোথায় সে থাকে জিজ্ঞেস করাতে বলল, “হৃদয়ে থাকি!” এবারে আপনারা বলুন হৃদয় থেকে হিম্মত চলে যায় কি?\nযখন কেউ উত্তর দিতে পারল না, বীরবলের উত্তর তখন শোনা গেল, ‘প্রথম প্রশ্নের উত্তর— অহনিশি যারা স্বপ্নজাল বোনে তাদের বুদ্ধি মগজ থেকে বেরিয়ে যায়।’ দ্বিতীয় প্রশ্নের উত্তর—মানুষ যখন বৃদ্ধ হয় তখন তার বাহু আর শরীর থেকে শক্তি চলে যায়।’ তৃতীয় প্রশ্নের উত্তর—‘মানুষ যখন ভীরু কাপুরুষ হয়ে পড়ে তখন তার হিম্মত হৃদয় থেকে চলে যায়।’\nপণ্ডিত লজ্জায় লাল হয়ে পরাজয় তদ্দন্ডে স্বীকার করে নিয়ে প্রতিজ্ঞা করলেন, আর কখনও কোথাও জ্ঞানের বড়াই করবেন না। অঙ্গীকার অনুাযায়ী বীরবলকে তিনি তাঁর নিরানব্বইটি পদকই দিতে গেলেন। কিন্তু বীরবল তা গ্রহণ না করে উদারতার পরিচয় দিলেন। বাদশাকে অনুরোধ করে আর একটি পদকও জোগাড় করে দেন তিনি।


বার কাউন্সিল নির্বাচনে ভোটগ্রহণ চলছে\nপ্রকাশিত: মে ২৫, ২০২২\nআইনজীবীদের নিয়ন্ত্রক সংস্থা-বাংলাদেশ বার কাউন্সিলের নির্বাচনে ভোটগ্রহণ চলছে। আজ বুধবার সকাল ১০টা থেকে সারাদেশে এ ভোট গ্রহণ শুরু হয়। ভোটগ্রহণ চলবে বিকাল ৫টা পর্যন্ত। প্রায় ৫১ হাজার আইনজীবী এ দিন তাদের ভোটাধিকার প্রয়োগ করবেন।\nবাংলাদেশ বার কাউন্সিল সূত্রে জানা গেছে, বার কাউন্সিলের ১৪ জন সদস্য নির্বাচনে এ ভোটগ্রহণ অনুষ্ঠিত হচ্ছে। সুপ্রিম কোর্ট আইনজীবী সমিতি ভবন, দেশের সব জেলা সদরের দেওয়ানি আদালত প্রাঙ্গণে একটি করে ভোট কেন্দ্র রয়েছে। এছাড়াও বাজিতপুর, ঈশ্বরগঞ্জ, দুর্গাপুর, ভাঙ্গা, চিকন্দি, পটিয়া, সাতকানিয়া, বাঁশখালী, ফটিকছড়ি, সন্দ্বীপ, হাতিয়া, নবীনগর ও পাইকগাছার দেওয়ানি আদালতগুলোর অঙ্গনে একটি করে ভোটকেন্দ্র রয়েছে।\nনির্বাচনে মূলত সরকার সমর্থক সাদা প্যানেল ও বিএনপি সমর্থক নীল প্যানেলের মধ্যে প্রতিদ্বন্দ্বিতা হবে। বঙ্গবন্ধু আওয়ামী আইনজীবী পরিষদ সমর্থিত ‘সম্মিলিত আইনজীবী সমন্বয় পরিষদের ৭টি সাধারণ আসনের প্রার্থীরা হচ্ছেন, সৈয়দ রেজাউর রহমান, মো. কামরুল ইসলাম, মোহাম্মদ মোখলেসুর রহমান বাদল, শাহ মো. খসরুজ্জামান, মো. রবিউল আলম (বুদু), মোহাম্মদ সাঈদ আহমেদ (রাজা) ও মো. নজরুল ইসলাম খান।\nগ্রুপ আসনে ঢাকা অঞ্চলের আইনজীবী সমিতে (গ্রুপ-এ) আবদুল বাতেন; বৃহত্তর ময়মনসিংহ, টাঙ্গাইল, ফরিদপুর জেলার আইনজীবী সমিতিতে (গ্রুপ বি) মো. জালাল উদ্দিন খান; বৃহত্তর চট্টগ্রাম ও নোয়াখালী জেলার আইনজীবী সমিতিতে (গ্রুপ সি) মোহাম্মদ মুজিবুল হক; বৃহত্তর কুমিল্লা জেলা ও সিলেট জেলা অঞ্চলের আইনজীবী সমিতিতে (গ্রুপ ডি) এ এফ মো. রুহুল আনাম চৌধুরী; বৃহত্তর খুলনা, বরিশাল ও পটুয়াখালী অঞ্চলের আইনজীবী সমিতিতে (গ্রুপ ই) আনিছ উদ্দিন আহমেদ সহিদ; বৃহত্তর রাজশাহী, যশোর ও কুষ্টিয়া অঞ্চলের আইনজীবী সমিতিতে (গ্রুপ এফ) মো.একরামুল হক এবং বৃহত্তর দিনাজপুর, রংপুর, বগুড়া ও পাবনা জেলার আইনজীবী সমিতিতে (গ্রুপ জি) মো.আব্দুর রহমান।\nজাতীয়তাবাদী আইনজীবী ফোরাম সমর্থিত ‘জাতীয়তাবাদী ঐক্য প্যানেলের ৭টি সাধারণ আসনের প্রার্থীরা হচ্ছেন, এ জে মোহাম্মদ আলী, জয়নুল আবেদীন, এ এম মাহবুব উদ্দিন খোকন, ব্যারিস্টার আব্দুল্লাহ আল মামুন, মো.জসিম উদ্দিন সরকার, রুহুল কুদ্দুস কাজল ও আব্দুল মতিন।\nগ্রুপ আসনে ঢাকা জেলার আইনজীবী সমিতে (গ্রুপ-এ) মো. মহসিন মিয়া, বৃহত্তর ময়মনসিংহ, টাঙ্গাইল, ফরিদপুর জেলার আইনজীবী সমিতিতে (গ্রুপ বি) আ. বাকী মিয়া, বৃহত্তর চট্টগ্রাম ও নোয়াখালী জেলার আইনজীবী সমিতিতে (গ্রুপ সি) এ এস এম বদরুল আনোয়ার, বৃহত্তর কুমিল্লা জেলা ও সিলেট জেলা অঞ্চলের আইনজীবী সমিতিতে (গ্রুপ ডি) এটিএম ফয়েজ উদ্দিন, বৃহত্তর খুলনা, বরিশাল ও পটুয়াখালী অঞ্চলের আইনজীবী সমিতিতে (গ্রুপ ই) মো.এনায়েত হোসেন বাচ্চু, বৃহত্তর রাজশাহী, যশোর ও কুষ্টিয়া অঞ্চলের আইনজীবী সমিতিতে (গ্রুপ এফ) মো.মাইনুল আহসান এবং বৃহত্তর দিনাজপুর, রংপুর, বগুড়া ও পাবনা জেলার আইনজীবী সমিতিতে (গ্রুপ জি) শফিকুল ইসলাম টুকু।


করোনা সংক্রমণরোধে সরকারের ১৮ দফা নির্দেশনা করোনা সংক্রমণরোধে সরকারের ১৮ দফা নির্দেশনা – জনতারকন্ঠ\nঅনলাইন ডেস্ক: করোনাভাইরাস সংক্রমণে বিদ্যমান পরিস্থিতিতে সরকারের ১৮ দফা নির্দেশনা দিয়ে প্রজ্ঞাপন জারি করেছে সরকার। এর মধ্যে বেশি সংক্রমিত এলাকায় জনসমাগম নিষিদ্ধসহ রাত ১০টার পর প্রয়োজন ছাড়া ঘরের বাইরে না বের হওয়ার মতো নির্দেশনাও রয়েছে।আজ সোমবার প্রধানমন্ত্রীর মুখ্যসচিব ড. আহমদ কায়কাউস স্বাক্ষরিত প্রজ্ঞাপনে এ নির্দেশনা দেয়া হয়।\n১) সকল ধরনের জনসমাগম (সামাজিক/ রাজনৈতিক/ ধর্মীয়! অন্যান্য) সীমিত করতে হবে। উচ্চ সংক্রমণযুক্ত এলাকায় সকল ধরনের জনসমাগম নিষিদ্ধ করা হলো। বিয়ে/ জন্মদিনসহ যে কোন সামাজিক অনুষ্ঠান উপলক্ষ্যে জনসমাগম নিরুৎসাহিত করতে হবে;\n১৭) হোটেল-রেস্তোরাঁগুলোয় ধারণ ক্ষমতার ৫০ ভাগের অধিক মানুষের প্রবেশ বারিত করতে হবে;


টুইট করা হচ্ছে\nটুইটার নিয়মাবলী এবং রিপোর্ট করা\nটুইটার হল বন্ধু, পরিবার এবং সহকর্মীদের সঙ্গে যোগাযোগ করা এবং দ্রুত, নিয়মিত বার্তা বিনিময়ের মাধ্যমে জুড়ে থাকার জন্য একটি পরিষেবা। লোকজন যে টুইটগুলো পোস্ট করেন, তার মধ্যে ফটো, ভিডিও, লিঙ্ক, এবং টেক্সট থাকতে পারে। এই বার্তাগুলি আপনার প্রোফাইলে পোস্ট করা হয়েছে, আপনার অনুসরণকারীদের পাঠানো হয়েছে এবং সেগুলি টুইটার অনুসন্ধানে অনুসন্ধানযোগ্য। কীভাবে টুইটার ব্যবহার করবেন সেই সম্পর্কে আরও জানুন।\nএটি ব্যবহার করার জন্য আমার কি বিশেষ কিছুর প্রয়োজন রয়েছে?\nটুইটার ব্যবহার করতে আপনার যা প্রয়োজন তা হল একটি ইন্টারনেট সংযোগ অথবা একটি মোবাইল ফোন। আমাদের সাথে এখানে যোগ দিন! আপনি যখন টুইটারে প্রবেশ করবেন, যাদের টুইট সম্পর্কে আপনি আগ্রহী তাদের খুঁজুন অথবা অ্যাকাউন্ট অনুসরণ করা শুরু করুন৷ আপনি যখন সাইন আপ করবেন তখন আমরা আপনাকে দুর্দান্ত অ্যাকাউন্টগুলি সম্পর্কে সুপারিশ করব।\nএকটি টুইট বলতে কী বোঝায়?\nটুইট হল টুইটারে পোস্ট করা যে কোনও একটি বার্তা যার মধ্যে ফটো, ভিডিও, লিঙ্ক এবং টেক্সট থাকতে পারে। আপনার প্রোফাইলে আপডেটটি পোস্ট করতে টুইট করুন বোতামটি ক্লিক করুন বা ট্যাপ করুন৷ আরও তথ্যের জন্য আমাদের একটি টুইট পোস্ট করা সম্পর্কে নিবন্ধটি পড়ুন।\nকীভাবে আমি টুইটারে আপডেট পাঠাতে পারি?\nকীভাবে একটি টুইট পোস্ট করতে হয় সেই সম্পর্কে আমাদের নিবন্ধটি পড়ুন। আপনি twitter.com, একটি মোবাইল ডিভাইস বা একটি অ্যাপ্লিকেশন থেকে টুইট করতে পারেন।\nএকটি রিটুইট বলতে কী বোঝায়?\nরিটুইট হল এমন একটি টুইট যেটি আপনি আপনার অনুসরণকারীদের ফরোয়ার্ড করে থাকেন।\nআমি কীভাবে টুইটারে একটি ছবি পোস্ট করব?\nটুইটারে ছবি আপলোড এবং শেয়ার করা খুবই সহজ! কীভাবে টুইটারে একটি ছবি পোস্ট করতে হয়-এ থাকা ধাপে ধাপে নির্দেশাবলী এবং প্রায়শই জিজ্ঞাসিত প্রশ্নাবলী খুঁজুন।\nএকবার পোস্ট করার পরে আমি কি একটি টুইট সম্পাদন করতে পারি?\nনা, একবার পোস্ট করার পরে আপনি একটি টুইট সম্পাদন করতে পারবেন না, কিন্তু আপনি আপনার টুইট মুছে ফেলতে পারেন।\nকীভাবে আমি অন্ধকার মোড সক্রিয় করব?\ntwitter.com-এর মাধ্যমে অন্ধকার মোড সক্রিয় করতে, আপনার প্রোফাইল ফটোতে ক্লিক করুন, তারপর মেনু থেকে অন্ধকার মোড নির্বাচন করুন। সেটিং নিষ্ক্রিয় করতে, আবার শুধুমাত্র অন্ধকার মোড -এ ক্লিক করুন। এছাড়াও অন্ধকার মোড iOS-এর জন্য টুইটার এবং Android-এর জন্য টুইটার-এ উপলভ্য রয়েছে।\nআমার আপডেটগুলো করা পড়েন?\nআপনার অনুসরণকারীরা আপনার টুইটগুলো পড়েন। যদি আপনার টুইটগুলি সার্বজনিক হয়, তাহলে যে কোনও লোক আপানর টুইটের মধ্যে থাকা একটি মূল শব্দ দিয়ে অনুসন্ধান করলে সেই বার্তাটি দেখতে পেতে পারেন। আপনার টুইটগুলো স্বাভাবিক নিয়মে সার্বজনিক হয়ে থাকে; আপনার যে সমস্ত লোকের সঙ্গে পরিচয় নেই তাদের যদি আপনি আপনার আপডেটগুলি পড়তে দিতে দ্বিধা বোধ করেন, তাহলে অনুসরণকারীদের অনুমোদন দিয়েে আপনার টুইটগুলি সুরক্ষিত করুন এবং আপনার আপডেটগুলিকে অনুসন্ধানের বাইরে রাখুন।\nকেন আমি আমার সব টুইট দেখতে পাচ্ছি না? সেগুলো কি হারিয়ে গেছে?\nআমরা আপনার সব টুইট স্টোর করে রাখি। আপনার প্রোফাইল সময়রেখার মধ্যে থেকে 3200টি পর্যন্ত সাম্প্রতিকতম টুইট দেখতে আপনার প্রোফাইলে যান। আরও দেখতে হলে, আপনি আপনার টুইটার আর্কাইভে ডাউনলোড করতে পারেন এবং আপনার প্রথম টুইট থেকে শুরু করে, আপনার টুইটার সম্পর্কিত তথ্যের একটি স্ন্যাপশট ব্রাউজ করতে পারেন।\nআমি কি আমার ব্লগে টুইটার আপডেটগুলো দিতে পারি?\nহ্যাঁ! যে কোনও জায়গায় যেখানে জাভাস্ক্রিপ্ট বা HTML গ্রহণ করা হয় – সেখানে আপনার ব্লগ অথবা ওয়েবসাইটে একটি টুইটার উইজেট দিন।\nটুইটারে একজন ব্যক্তিকে অনুসরণ করার মানে কী?\nকোনও একজন ব্যক্তিকে অনুসরণ করছেন এর মানে হল আপনি তাদের টুইটার আপডেটগুলো সাবস্ক্রাইব করার জন্য বেছে নিয়েছেন। আপনি যখন কাউকে অনুসরণ করেন, তখন প্রতিবার তারা একটি নতুন বার্তা পোস্ট করলে, সেটি আপনার টুইটারের মূল সময়রেখাতে দেখা যাবে।\nঅনুসরণ করার জন্য কীভাবে আমি লোকজনকে খুঁজব?\nআপনি যখন একটি অ্যাকাউন্ট তৈরি করেন, তখন আপনি লোকজনকে খোঁজার জন্য তাদের নাম বা ব্যবহারকারীর নাম দিয়ে, অন্যান্য নেটওয়ার্ক থেকে বন্ধুদের ইম্পোর্ট করে বা ইমেইলের মাধ্যমে বন্ধুদের আমন্ত্রণ জানিয়ে খুঁজতে পারেন।\nআমি কাদের অনুসরণ করছি সেটা কীভাবে জানতে পারব?\nআপনি কোনও ব্যক্তির প্রোফাইলে অনুসরণ করুন বোতামটি ক্লিক করে বা ট্যাপ করার পরে, আপনি তাদের অনুসরণ করা শুরু করবেন। আপনার প্রোফাইল পৃষ্ঠাতে বা আপনার হোম পৃষ্ঠার সাইডবারে অনুসরণ করছেন লিঙ্কটিতে ক্লিক করে আপনি যেই ব্যক্তিদের অনুসরণ করছেন তাদের একটি তালিকা দেখুন।\nকারা আমাকে অনুসরণ করছেন সেটা আমি কীভাবে জানতে পারব?\nযখন কোনও নতুন লোক আপনাকে অনুসরণ করবেন তখন টুইটার আপনাকে বিজ্ঞপ্তি পাঠাবে। যখন আপনার কোনও নতুন অনুসরণকারী হবেন তখন আপনাকে জানানোর জন্য আপনার পছন্দসই ইমেইল এবং মোবাইল পুশ বিজ্ঞপ্তি সেট করুন৷ আপনার প্রোফাইল পৃষ্ঠাতে অনুসরণকারী লিঙ্কটিও আপনাকে বলে দেবে যে কারা আপনাকে অনুসরণ করছেন৷\nঅনুসরণ করার জন্য কোন সীমাবদ্ধতাগুলো রয়েছে?\nটুইটারে স্থিতিশীলতা এবং অপব্যবহার নিয়ন্ত্রণ করার জন্য অনুসরণ এবং আপডেট করার ক্ষেত্রে সীমাবদ্ধতা রয়েছে। অনুসরণ সীমাবদ্ধতা সম্পর্কে আরও জানুন।\nউত্তর বলতে কী বোঝায়?\nএকটি উত্তর হল অন্য ব্যক্তির টুইটের বিনিময়ে প্রতিক্রিয়া জানানো। অন্য একজন ব্যক্তির টুইটে উত্তর করতে উত্তর দিন আইকন -এ ক্লিক করুন বা ট্যাপ করুন৷ অনুগ্রহ করে মনে রাখবেন যে যদি আপনার টুইটগুলো সুরক্ষিত করা হয়ে থাকে, তাহলে আপনাকে যারা অনুসরণ করেন না তারা আপনার উত্তরগুলো দেখতে পাবেন না৷\nএকটি উত্তর এবং সরাসরি বার্তার মধ্যে কী পার্থক্য রয়েছে?\nএকটি উত্তর হল একটি সার্বজনিক বার্তা যা কারা অনুসরণ করছেন তা বিবেচনা না করেই পাঠানো হয়ে থাকে। যে কেউ এটি দেখতে পারেন (যদি আপনার টুইটগুলো সার্বজনিক হয়)। সরাসরি বার্তা হল একটি ব্যক্তিগত বার্তা এবং শুধুমাত্র একজন প্রেরক এবং র্উদ্দিষ্ট প্রাপকরাই তা দেখতে পারেন।\nসরাসরি বার্তা বলতে কী বোঝায়?\nসরাসরি বার্তা হল ব্যক্তিগত বার্তা, যা একটি টুইটার অ্যাকাউন্ট থেকে অন্য একটি টুইটার অ্যাকাউন্ট(গুলো)-এ পাঠানো হয়, এবং সেগুলি সার্বজনিকভাবে পড়ার জন্য সবাই তা দেখতে পান না। আপনাকে যারা অনুসরণ করেন আপনি তাদের মধ্যে যে কোনও ব্যক্তির সঙ্গে কথোপকথন শুরু করতে পারেন।\nঅ্যাকাউন্টগুলো কেন সাময়িকভাবে বন্ধ করা হয়?\nঅ্যাকাউন্টগুলো পরিষেবার শর্তাবলী লঙ্ঘন করার জন্য অথবা অবাঞ্ছিত তদন্তের জন্য সাময়িকভাবে বন্ধ করা হয়। আমাদের অ্যাকাউন্ট সাময়িকভাবে বন্ধ করা সম্পর্কে আরও পড়ুন।\nআমি কীভাবে অবাঞ্ছিত সম্পর্কে রিপোর্ট করব?\nকীভাবে টুইটারে অবাঞ্ছিত সম্পর্কে রিপোর্ট জমা দেবেন সেই সম্পর্কে আমাদের নিবন্ধটি পড়ুন। আমরা আপনার খুঁজে পাওয়া যে কোনও স্প্যামারদের সর্বদা ব্লক করার জন্য আপনাকে উৎসাহিত করে থাকি।\nআমি কোথায় টুইটার পরিষেবার শর্তাবলী সম্পর্কে আরও তথ্য খুঁজে পেতে পারি?\nআরও তথ্যের জন্য টুইটার পরিষেবার শর্তাবলী-তে টুইটার নিয়মাবলী পড়ুন৷\nআমি কীভাবে কপিরাইট, পরিচয় নকল করা, ট্রেডমার্ক বা অন্যান্য পরিষেবার শর্তাবলী সম্পর্কিত সমস্যাগুলো সম্পর্কে একটি অভিযোগ জমা করব?\nকী কারণে লঙ্ঘন হয়েছে এবং সেই সম্পর্কিত সমস্যাটি কীভাবে সমাধান করা যাবে তা জানতে আমাদের পরিষেবার শর্তাবলী বিভাগ পর্যালোচনা করুন।


মার্চেই শেষ হতে যাচ্ছে খালেদা জিয়ার বিচারকার্য!\nHome » জাতীয় » মার্চেই শেষ হতে যাচ্ছে খালেদা জিয়ার বিচারকার্য!\nবিএনপি চেয়ারপারসন খালেদা জিয়ার বিরুদ্ধে দুর্নীতির দুই মামলার বিচার আগামী মার্চে শেষ হতে পারে। জিয়া অরফানেজ ট্রাস্ট মামলার যুক্তিতর্ক উপস্থাপন শেষ পর্যায়ে। এটি শেষ হলে জিয়া চ্যারিটেবল ট্রাস্ট মামলার যুক্তিতর্ক উপস্থাপন শুরু হবে।\nমামলা দুটি দায়ের করা হয়েছে গত ২০০৮ সালে। উচ্চ আদালতের নির্দেশে দীর্ঘ এক দশক ধরে বিচারকাজ স্থগিত ছিল। এরপর উচ্চ আদালতের নির্দেশে ২০১৪ সালে মামলা দুটি সচল হয়।\nপ্রসিকিউশন সূত্র জানিয়েছে, চলতি মাসেই জিয়া অরফানেজ ট্রাস্ট দুর্নীতি মামলাটির বিচার প্রক্রিয়া শেষ হবে। এরপর জিয়া চ্যারিটেবল ট্রাস্ট মামলার রাষ্ট্রপক্ষ ও আসামিপক্ষ থেকে সমাপনী যুক্তিতর্ক উপস্থাপন শেষে দুটি রায় ঘোষণার জন্য দিন ধার্য করবেন বিচারক। সব কিছু ঠিকঠাক থাকলে মার্চের মধ্যে এ দুটি মামলার বিচার শেষ হতে পারে বলে জানিয়েছে প্রসিকিউশন পক্ষ।\nদুই মামলার প্রধান কৌঁসুলি ও দুর্নীতি দমন কমিশনের বিশেষ পিপি মোশারফ হোসেন কাজল সমকালকে বলেন, খুব তাড়াতাড়ি মামলা দুটির বিচার শেষ হবে। জিয়া অরফানেজ মামলার বিচার এখন শেষ পর্যায়ে। তিনি আরও বলেন, এ মামলায় আমরা পর্যাপ্ত তথ্যপ্রমাণ দিয়ে যুক্তি উপস্থাপন করেছি, তাতে মনে করি আসামিদের বিরুদ্ধে অভিযোগ প্রমাণিত হয়েছে। তাই সব আসামিরই সর্বোচ্চ শাস্তি (যাবজ্জীবন) হবে বলে প্রত্যাশা করেন এই আইনজীবী।\nখালেদা জিয়া\t2018-01-20


রবি শাস্ত্রী ফের বলিউড অভিনেত্রীর প্রেমে ! Smart News24\nরবি শাস্ত্রী ফের বলিউড অভিনেত্রীর প্রেমে !\non: ৪ সেপ্টেম্বর, ২০১৮ | মঙ্গলবার, ১১:৪৮:০২ In: ক্রিকেটNo Comments\nমিতু, স্মার্ট নিউজ টোয়েন্টিফোর: ভারতীয় ক্রিকেট দলের অধিনায়ক বিরাট কোহলির সঙ্গে বলিউডের অভিনেত্রী অনুষ্কা শর্মার প্রেম নিয়ে নানা কথা শোনা গিয়েছে। বিয়ের পরও তাদের একান্ত মুহূর্তের ছবি পাচ্ছেন না অনেকেই। তা পাওয়ার জন্য বহু চেষ্টা করা হয়েছে।\nএই পরিস্থিতিতে আর একটি খবর সাড়া ফেলেছে ক্রিকেট বিশ্বে। সেই খবরের কেন্দ্রীয় চরিত্র ভারতীয় ক্রিকেট দলের কোচ রবি শাস্ত্রী। তিনি নাকি এখন নতুন করে প্রেমে পড়েছেন!\nঅবাক করা খবর হলেও এই নিয়েই এখন গুঞ্জন চরমে উঠেছে। শুধু তাই নয়, তিনি নাকি প্রেম করছেন তার থেকে বয়সে ২০ বছরের ছোট বলিউডের এয়ারলিফট সিনেমার নায়িকা ৩৬ বছরের নিমরিত কাউরের সঙ্গে! এই দু’জনের রোমান্স এখন নাকি দাবানলের মতো ছড়িয়ে পড়েছে৷ তবে এই প্রণয় সত্য না গুজব তা নিয়ে কেউ চূড়ান্ত সিলমোহর এখন পর্যন্ত দেয়নি।\nমুম্বই মিররের খবর অনুযায়ী, ভারতীয় ক্রিকেট দলের কোচ রবি শাস্ত্রীর বয়স এখন ৫৬। বেশ কয়েক বছর আগে স্ত্রী রীতুর সঙ্গে তার বিবাহবিচ্ছেদ হয়ে গেছে। তারপর থেকে তিনি একাকীই ছিলেন। যিনি এখন নতুন প্রণয়ে আবদ্ধ হয়েছেন নিমরিতের সঙ্গে।\nএমনকী কোচ–অভিনেত্রী দু’বছর ধরে নিয়মিত মেলামেশা, ঘুরতে যাওয়া এবং নানা জায়গায় দেখা করেছেন পরস্পরের সঙ্গে। তবে দু’জন প্রেমিক যুগলই তাদের মধ্যে তৈরি হওয়া প্রণয়ের খবর গোপন করে রেখেছেন।\n২০১৫ সাল থেকে একটি গাড়ি সংস্থা তাদের একসূত্রে বেঁধেছেন নানা বিজ্ঞাপনের কাজে। ফলে পরিচয় ঘটেছে আগেই। যা প্রণয়ে পরিণতি পেয়েছে এখন। আর তা নিয়েই এখন গোটা ভারতীয় ক্রিকেট দলের কাছে তথা ক্রিকেট দুনিয়ায় গুঞ্জন, চর্চা তুঙ্গে উঠেছে।\n৮০–র দশকেও একবার শোনা গিয়েছিল রবি শাস্ত্রীর সঙ্গে প্রণয় চলছে বলিউডের অভিনেত্রী অমৃতা সিংয়ের সঙ্গে। যা পরে পরিণতি পায়নি বলেই খবর।\nশোনা যায়, কেরিয়ারের কথা ভেবে শাস্ত্রীর সঙ্গে বিয়ের পিঁড়িতে বসতে রাজি হননি অমৃতা৷ কারণ শাস্ত্রী চেয়েছিলেন অভিনয় ছেড়ে হাউজওয়াইফ হয়ে থাকবেন অমৃতা৷ কিন্তু তখনই কেরিয়ার ছেড়ে বাড়ির বউ ও সন্তানের মা হতে রাজি হননি অভিনেত্রী৷\nতাই ১৯৮৬ এনগেজমেন্ট হলেও বিয়ের পিঁড়ি পর্যন্ত গড়ায়নি শাস্ত্রী-অমৃতার প্রেম৷ পরে অর্থাৎ ১৯৯০ রীতুকে বিয়ে করেন শাস্ত্রী৷ আর পরের বছর বলিউড অভিনেতা তথা পতৌদি-শর্মিলা পুত্র সাইফ আলি খানকে বিয়ে করেন অমৃতা৷ পরে যদিও দু’জনের দাম্পত্য জীবনে বিচ্ছেদ হয়৷ সেই শাস্ত্রী আবার বলিউড অভিনেত্রীর প্রেমে হাবুডুবু খাচ্ছেন৷\nযদিও এই মুহূর্তে ভারতীয় ক্রিকেট দলের সঙ্গে ইংল্যান্ডে রয়েছেন শাস্ত্রী৷ রোববারই তার কোচিংয়ে ইংল্যান্ডের বিরুদ্ধে টেস্ট সিরিজে খুঁইয়েছে ভারত৷ পাঁচ টেস্টের সিরিজে এক ম্যাচ বাকি থাকতেই ১-৩ সিরিজ হেরে গিয়েছে টিম কোহলি৷\nদীর্ঘ আড়াই মাসের ইংল্যান্ড সফরে টি-২০ সিরিজ জিতলেও শাস্ত্রীর কোচিংয়ে ভারত হেরেছে ওয়ান ডে এবং টেস্ট সিরিজ৷ গত বছর অনিল কুম্বলের উত্তরসূরি হিসেবে ভারতীয় দলের কোচের দায়িত্ব হাতে পান শাস্ত্রী৷ তার কোচিংয়ে দক্ষিণ আফ্রিকা সফরের পর ইংল্যান্ডের বিরুদ্ধে টেস্ট সিরিজ হারল টিম কোহলি৷\nটাকা দিয়ে যেখানে বউ কেনা যায় !\nধূমপান ত্যাগে সহায়তা করতে আসছে নতুন ওষুধ\nবিপর্যয় কাটিয়ে মিথুনের হাফ সেঞ্চুরি\n১৩ ফেব্রুয়ারি, ২০১৯ | বুধবার, ১১:৫২:৪৫


শুনানি চলাকালীন ক্ষিপ্ত আইএস জঙ্গি আবু মুসা, কলকাতা সেশন কোর্টের বিচারককে আক্রমণ | ISIS member and Burdwan Blast accused Abu Musa attacks Calcutta session court judge - Bengali Oneindia\n3 min ago চিন-মার্কিন দ্বন্দ্বের মাঝে ফের ট্রাম্পের বড়সড় 'অ্যাকশন' এর হুমকি! চড়ছে পারদ\n10 min ago মুখ্যমন্ত্রীর সচিবদের সিদ্ধান্তের খবরও পাচ্ছেন দিলীপ! কোনও ফল পাবেন না, মমতাকে হুঁশিয়ারি\n44 min ago 'দিলীপ ঘোষ জোকার'! বিজেপির রাজ্যপ্রধানকে চেনা মেজাজে কোন কারণে খোঁচা জ্যোতিপ্রিয়র\n| Published: February42020, 16:54 [IST]\nবর্ধমান বিস্ফোরণের সঙ্গে যুক্ত থাকার অপরাধে ২০১৭-য় গ্রেফতার করা হয়েছিল আইএসআইএস জঙ্গি আবু মুসাকে। এদিন শুনানির জন্য তাকে নিয়ে যাওয়া হয়েছিল কলকাতা সেশন কোর্টে। শুনানি চলাকালীন সে বিচারককে আক্রমণ করে। বেঁচে যান বিচারক ছাড়াও অন্য আইনজীবীরা।\nবিচারককে লক্ষ্য করে জুতো\nসূত্রের খবর অনুযায়ী, শুনানি চলাকালীন আদালত কক্ষের মধ্যে ক্ষিপ্ত হয়ে ওঠে মুসা। বিচারক প্রসেনজিত বিশ্বাসকে লক্ষ্য করে জুতো ছোঁড়ে সে। যদিও লক্ষ্য ব্যর্থ হলেও, তা এক আইনজীবীর গা ঘেঁসে চলে যায়।\nভিডিও কনফারেন্সের মাধ্যমে শুনানির আবেদন\nবর্তমানে মুসা এনআইএ হেফাজতে, কলকাতার প্রেসিডেন্সি সংশোধনাগারে রয়েছে।\nএদিন এই ঘটনার জেরে এনআইএ-র তরফ থেকে এর পরবর্তী সময়ে ভিডিও কনফারেন্সের মাধ্যমে মুসার শুনানির জন্য আবেদন জানানো হয়েছে।\nআগেও আক্রমণ মুসার\nএর আগে মুসা জেলের ভিতরে অন্য বন্দিদেরা আক্রমণ করেছে। জানুয়ারিতে মুসা পিভিসি পাইপ নিয়ে আক্রমণ করেছিল হেড ওয়ার্ডেন অমল কর্মকারকে। মাথায় গুরুতর আঘাত পেয়েছিলেন ওয়ার্ডেন। ২০১৭ সালে গ্রেফতার হওয়ার পরেও মুসা আলিপুর সংশোধনাগারের এক ওয়ার্ডেনকে আক্রমণ করেছিল।\n২০১৬তে বর্ধমান থেকে গ্রেফতার\n২০১৬ সালে বর্ধমান স্টেশন থেকে গ্রেফতার করা হয়েছিল মুসাকে। হাওড়া-বিশ্বভারতী ফাস্টপ্যাসেঞ্জার ট্রেন থেকে তাকে গ্রেফতার করা হয়েছিল। তার হেফাজত থেকে একটি ছুরি ও বন্দুক উদ্ধার করেছিল সিআইডি।\nisis judge আইএসআইএস বিচারক\nISIS member and Burdwan Blast accused Abu Musa attacks Calcutta session court judge\nStory first published: Tuesday, February 4, 2020, 16:54 [IST]


অর্থই সুখ দিতে পারে, বলছে গবেষণা | আমাদের সময়.কম – AmaderShomoy.com\nঅর্থনীতি • আমাদের বিশ্ব • আরও সদ্য প্রাপ্ত সংবাদ • গুরুত্বপূর্ণ সংবাদ ৩ • তাজা খবর • বিশেষ সংবাদ\nঅর্থই সুখ দিতে পারে, বলছে গবেষণা\nপ্রকাশের সময় : January 20, 2021, 5:40 pm\nআপডেট সময় : January 20, 2021 at 6:39 pm\nরাশিদ রিয়াজ : গবেষকরা ১৭ লাখ ২৫ হাজার ৯৯৪ জনের তথ্য বিশ্লেষণ করে দেখতে পেয়েছেন অর্থই তাদের জীবনমান উন্নয়নে প্রধান ভূমিকা রেখেছে। এদের মধ্যে প্রাপ্তবয়স্ক ছিলেন ৩৩ হাজার ৩৯১ জন। এসব মার্কিন নাগরিকরা বলছেন তাদের পারিবারিকভাবে আয় যত বেড়েছে ততই তারা সুখী অনুভব করেছেন। এর আগে আরেক গবেষণায় বলা হয়েছিল এধরনের সুখ পেতে বছরে অন্তত ৭৫ হাজার ডলার আয়ের উৎস থাকা জরুরি। কিন্তু নতুন গবেষণা বলছে অর্থ সত্যিই আপনাকে সুখী করে এবং আপনি কতটা ধনী তার ওপর সেটি নির্ভর করে না। ডেইলি মেইল\nদীর্ঘদিন ধরে ধারণা বিরাজ করছে অর্থ একটি নির্দিষ্ট সময় সীমা পর্যন্ত মানুষের জীবনকে সুখী করে তুলতে পারে। এবং এক পর্যায়ে অর্থ অনর্থের কারণও হয়ে দাঁড়াতে পারে। কিন্তু নতুন গবেষণায় বলা হচ্ছে আপনি ধনী হচ্ছেন এ অনুভূতি আপনার মনের সুখ ও সুস্থতা বাড়িয়ে দেয় যার কোনো সীমাবদ্ধতা নেই। ইউনিভার্সিটি অব পেনসিলভানিয়ার অধ্যাপক ড. ম্যাথিউ কিলিংসওয়ার্থ বলেন সম্পদ ও মঙ্গলের মধ্যে সরাসরি যোগাযোগ রয়েছে। তিনি গবেষণায় দেখতে পেয়েছেন মোবাইল ফোনে প্রশ্ন করা হয়েছে, ঘুম থেকে ওঠার পর, ঠিক এখনি আপনার কেমন লাগছে, কেমন অনুভব করছেন? এধরনের প্রশ্নের উত্তরে ধনীরা বলেছেন ভাল, বেশ ভাল। দেখা গেছে উচ্চ আয়ের মানুষ তাদের জীবনকে অতি সহজে সুনিয়ন্ত্রণে রাখতে পারে। যা তাদের জীবন পারতপক্ষে সুখ সৃষ্টি করে। তার মানে সুস্থতা পরিবারের আয়ের সাথে রৈখিকভাবে বৃদ্ধি পেয়েছে। এবং এধরনের প্রভাবের কোনো সীমা নেই। এ গবেষণার ফলাফল প্রকাশ করে প্যানাস।\nড. কিলিংস ওয়ার্থ বলেন গবেষণার ফলাফল সাধারণ মানুষের যথেষ্ট নজর কেড়েছে। যুক্তরাষ্ট্রে ১০ লাখ নমুনা বিশ্লেষণ করে বিশাল আকারে অভিমত পাওয়া গেছে যে দীর্ঘদিন ধরে ভালো আয়ের মানুষরা ক্রমাগত সুখের এক স্তর থেকে আরেক স্তরে পৌঁছে গেছেন। তার মানে উচ্চ আয় মানুষকে দিনের পর দিন তার সার্বিক অবস্থার উন্নতি ঘটিয়েছে। এর সঠিক কারণ জানা সম্ভব হয়নি। এক পর্যায়ে অর্থ সুস্বাস্থ্য বা সুখের পরিমান বাড়াতে পারে না বলে দাবি করা হলেও তা বরং ভুলই প্রতীয়মান হয়েছে। প্রুডো ইউনিভার্সিটির আরেক গবেষণা বলছে বছরে ৪৩ থেকে ৫৪ হাজার পাউন্ড বা ৬০ থেকে ৭৫ হাজার ডলার আয় সম্পদশালী সুখী হয়ে উঠতে আদর্শ হিসেবে কাজ করে। তবে বছরে ৯৫ হাজার ডলার আয় করছেন এমন অনেকে বলেছেন তারা তাদের জীবনে সফলতা হাতের মুঠোয় ধরতে পেরেছে। গ্যালাপ ওয়ার্ল্ড পোলের তথ্য এ গবেষণায় কাজে লাগানো হয়েছে। এতথ্যে ১৬৪টি দেশের ১৭ লাখ মানুষের কাছে বিভিন্ন প্রশ্নের উত্তর জানতে চাওয়া হয়েছিল।\n রিয়েল এস্টেট ব্যবসার আড়ালে প্রতারণা, গ্রেপ্তার ৯  দ্বিগুণ লাভের ফাঁদে ফেলে ৭ কোটি টাকা নিয়ে লাপাত্তা ≣ হোমনায় চিকিৎসা নেই, ঢাকা আনার পথে শ্বাসকষ্টে শিশুর মৃত্যু ≣  নোয়াখালীতে ভয়াবহ অগ্নিকান্ড কোটি টাকার ক্ষয়ক্ষতি\nএছাড়া সদয় হওয়া সুখী হওয়ার আরেক উপায় বলছেন গবেষকরা। গবেষণায় দেখা গেছে উদারতার সঙ্গে যুক্ত মানুষের মস্তিষ্কের একটি অঞ্চলে নিউরনগুলো ভেন্ট্রাল স্ট্রিটামে নিউরনগুলো সক্রিয় করে, যা সুখের উদ্দীপনা তৈরি করে। সুইজারল্যান্ডের ৫০ জন স্বেচ্ছাসেবী চার সপ্তাহের জন্যে প্রতি সপ্তাহে ২৫ ডলার করে খরচ করে একটি পরীক্ষায় অংশ নেন। এরপর তারা যখন একটি স্বতন্ত্র সিদ্ধান্ত গ্রহণ করেন তখন তাদের মস্তিষ্কের ক্রিয়াকলাপ পরিমাপ করে দেখা যায় আচরণের ক্ষেত্রে তারা কম বা বেশি উদারতার পরিচয় দিচ্ছেন। তাদের বাছাই করা ব্যক্তিদের অর্থ দেয়ার বিপরীতে অন্যদের তা দিতে বলা হয়েছিল। এবং এধরনের সিদ্ধান্ত নেওয়ার ক্ষেত্রে তারা অধিকতর উদারতার পরিচয় দেন। একই সঙ্গে নিজেদের নিয়ন্ত্রণের ক্ষেত্রেও তারা বেশ সুখী ছিলেন। এ গবেষণার ফলাফল প্রকাশ করা হয়ে জার্নাল ন্যাচার কমিউনিকেশনে।


ত্রাণ বিতরণে সেনাবাহিনীর নেতৃত্বে ট্রাস্কফোর্স গঠন জরুরি ড. কাজী এরতেজা হাসান - দৈনিক সর্বকণ্ঠ - Daily SorboKantha - Bangla Newspaper - Bangla News\nত্রাণ বিতরণে সেনাবাহিনীর নেতৃত্বে ট্রাস্কফোর্স গঠন জরুরি ড. কাজী এরতেজা হাসান\nApril 16, 2020 - 10:32:48 PM\nপ্রাণঘাতী করোনা ভাইরাস সংক্রমণের এই কঠিন দুর্যোগের সময়েও দরিদ্র মানুষকে সহায়তার জন্য বরাদ্দ করা সরকারি চালের একাংশ লুটপাট করছে চক্র। কমবেশি প্রায় সারাদেশে কতিপয় জনপ্রতিনিধি ও সংশ্লিষ্ট সরকারি কর্মকর্তা-কর্মচারী মিলেমিশে গরিবের এই চাল আত্মসাৎ করছে। এই জনপ্রতিনিধিদের অধিকাংশই ক্ষমতাসীন দলের রাজনীতির সঙ্গে যুক্ত। প্রধানমন্ত্রী শেখ হাসিনা বারবার এ ব্যাপারে কঠোর হুঁশিয়ারি দিলেও চক্র তা গা করছে না। সরকারি ত্রাণের চাল লুটপাটের ঘটনা সব সরকারের আমলেই কম-বেশি ঘটলেও করোনা ভাইরাস মহামারির মধ্যেও দুস্থদের মুখের গ্রাস কেড়ে নিতে এতটুকু কাঁপছে না এই লুটেরা চক্রের হৃদয়।\nএমনকি সরকারের খাদ্যবান্ধব কর্মসূচির ও ভিজিডির চাল বিতরণের ক্ষেত্রে ওজনেও কম দেওয়ার ভয়ংকর তথ্য উঠে আসছে। একজন দুস্থকে ১০ কেজি চাল দেওয়ার কথা থাকলেও কোথাও কোথাও কৌশলে ৮ কেজির প্যাকেট বিতরণ করছে এই চক্র। এ নিয়েও দেশের বিভিন্ন এলাকায় প্রতিবাদ করছেন হতদরিদ্র মানুষ। জনপ্রতিনিধি ও কর্মকর্তা-কর্মচারীর মিলিত সিন্ডিকেটের এই অপকর্মের দোষ গিয়ে পড়ছে সরকারের ওপর।\nপিরোজপুর জেলার ভাণ্ডারিয়া উপজেলার ইকড়ি ইউনিয়নেও করোনা পরিস্থিতি মোকাবিলায় মানবিক সহায়তা কর্মসূচির আওতায় স্থানীয় কর্মহীন হয়ে পড়া শ্রমজীবী ও নিম্ন আয়ের অসহায় লোকজনের মধ্যে বিতরণের জন্য বরাদ্দকৃত ভিজিডির চাল আত্মসাতের ঘটনা ঘটেছে। ঘটনাটি তদন্ত করে জড়িতদের ধরতে মাঠে নেমেছে দুর্নীতি দমন কমিশন (দুদক)। দুদক সূত্রে জানা গেছে, ইকড়ি ইউনিয়ন পরিষদ থেকে ১ নম্বর ওয়ার্ড মেম্বর মো. মওদুদ আহম্মেদ লাভলু, ২ নম্বর ওয়ার্ড মেম্বর মো. রফিকুল ইসলাম, ৩ নম্বর ওয়ার্ড মেম্বর শিশির হালদার, খোকন সিকদার চক্র গত সোমবার জিআর চালের ছয় বস্তা (প্রায় ৬০০ কেজি) আত্মসাৎ করেন। আত্মসাত্কৃত এই চাল বিকালে পাঠিয়ে দেওয়া হয় স্থানীয় ভোলানাথের ছেলে ভ্যানচালক জীবনের বোথলা বাজারসংলগ্ন বাড়িতে। ভ্যানে করে জীবনের বাড়িতে সরকারি ত্রাণের চাল আনার বিষয়টি টের পান স্থানীয়রা। চাল আত্মসাতের সঙ্গে জড়িত খোকন সিকদারের ভাই কবির সিকদার এবং স্থানীয় মহিউদ্দিন খলিফার ছেলে সাইদুল খলিফা বিষয়টির প্রতিবাদ জানিয়ে হইচই করেন।\nএতে স্থানীয় লোকজন, সাংবাদিক ও প্রশাসনও বিষয়টি জেনে যায়। প্রশাসনের তত্পরতা টের পেয়ে আত্মসাতের ঘটনা ধামাচাপা দিতে ইকড়ি ইউনিয়ন পরিষদের চেয়ারম্যান হুমায়ুন কবিরের নেতৃত্বে খোকন সিকদার, শিশির, লাভলু মেম্বারসহ স্থানীয় কতিপয় প্রভাবশালী ব্যক্তি সোমবারই সন্ধ্যায় গোপন বৈঠক করেন কবির সিকদারের (আত্মসাতের সঙ্গে জড়িত খোকন সিকদারের ভাই) বাড়িতে। প্রশাসনের চোখ এড়াতে সন্ধ্যা সাড়ে ৬টার দিকে জীবনের বাড়িতে রাখা চাল তড়িঘড়ি করে অন্যত্র সরিয়ে ফেলা হয়।\nজানা গেছে, ইকড়িতে সরকারি চাল আত্মসাতের বিষয়টি পিরোজপুর জেলা প্রশাসক আবু আলী মো. সাজ্জাদ হোসেন (ডিসি) জানতে পারেন। নির্বাহী ম্যাজিস্ট্রেটকে ঘটনাস্থল পরিদর্শনে পাঠান ডিসি। নির্বাহী ম্যাজিস্ট্রেট রাত সাড়ে ৮টার দিকে জীবনের বাড়িতে গিয়ে আত্মসাত্কৃত চালের বস্তা না পেয়ে উলটো তথ্যদাতা সাইদুল খলিফাকে বকাঝকা করেন। তবে জীবনের মা প্রশাসনের লোকজনকে জানান, তার ছেলে ভ্যানে করে বিভিন্ন মানুষের পাঁচ-ছয় বস্তা চাল বাসায় নিয়ে আসে এবং পরে সেগুলো অন্যত্র নিয়ে যায়। ভাণ্ডারিয়া থানার ভারপ্রাপ্ত কর্মকর্তা (ওসি) এস এম মাকসুদুর রহমান বিষয়টি সম্পর্কে অবগত বলে জানা গেছে।\nপ্রধানমন্ত্রী শেখ হাসিনার কঠোর হুঁশিয়ারির মধ্যে বুধবারও ত্রাণ বিতরণে অনিয়ম ও সরকারি চাল আত্মসাতের ঘটনা ঘটেছে। স্থানীয় সরকার বিভাগ গতকাল পৃথক আদেশে ইউনিয়ন পরিষদের আরো চার জন চেয়ারম্যান এবং পাঁচ জন সদস্যকে সাময়িক বরখাস্ত করেছে। এ নিয়ে বৃহস্পতিবার পর্যন্ত ত্রাণ বিতরণে অনিয়মের জন্য ইউনিয়ন পরিষদের ৯ জন চেয়ারম্যান ও ১২ জন সদস্য সাময়িক বরখাস্ত হলেন।\nসরকারপ্রধানের এরকম হুঁশিয়ারির মধ্যেই শনিবার রাত থেকে রবিবার দুপুর পর্যন্ত দেশের আট জেলা থেকে ২৫ হাজার ৮০০ কেজি (প্রায় ২৬ টন) চাল উদ্ধার করেছে আইনশৃঙ্খলা রক্ষাকারী বাহিনী। এসব ঘটনায় আটক করা হয়েছে ১৮ জনকে, যাদের অধিকাংশই ক্ষমতাসীন দলের। এর আগে ৮ এপ্রিল থেকে ১২ এপ্রিল পর্যন্ত পাঁচ দিনে আইনশৃঙ্খলা রক্ষাকারী বাহিনী ১ লাখ ২১ হাজার ২৫৭ কেজি (১২১ টনের বেশি) সরকারি চাল উদ্ধার করে। এর মধ্যে নিম্ন আয়ের মানুষের জন্য ১০ টাকা কেজি দরে খোলাবাজারে বিক্রি কর্মসূচির (ওএমএস) এবং খাদ্যবান্ধব কর্মসূচির চালও রয়েছে।\nওএমএসের আওতায় ১০ টাকা কেজির চাল বিক্রিতে ব্যাপক অনিয়মের অভিযোগে গত সোমবার এই কার্যক্রম স্থগিত করে খাদ্য মন্ত্রণালয়।\nএদিকে, দেশের চলমান পরিস্থিতি মোকাবিলায় ইতিমধ্যেই মাঠে নেমেছে দেশপ্রেমিক সেনাবাহিনী, নৌ বাহিনী, র‌্যাব ও পুলিশ বাহিনীর সদস্যরা। সাধারণ মানুষকে ঘরে থাকার অনূর্ধ্ব করার পাশাপাশি কঠোর হস্তে তা দমন করার অপ্রাণ চেষ্টা করছেন দেশপ্রেমিক সেনাবাহিনী ও আইন শৃঙ্খলার অন্যান্য সদস্যরা।\nএকটা বিষয় পরিষ্কার করা দরকার। অনেকেই মনে করছেন করোনা ভাইরাস আক্রান্তদের জন্য প্রধানমন্ত্রী শেখ হাসিনার ত্রাণের চাল চুরিতে লিপ্ত আছেন জনপ্রতিনিধিরা। এ তথ্যটি সঠিক নয়। এখনো প্রধানমন্ত্রীর ত্রাণ তৃণমূলে পৌঁছায়নি। তাই পুরোনো অভ্যাসবশত জনপ্রতিনিধিরা এখনো ভিজিএফ’র চাল চুরিতে ব্যস্ত।\nতাই প্রধানমন্ত্রী শেখ হাসিনা স্থানীয় পর্যায়ে জনপ্রতিনিধিদের সাথে নিয়ে সমন্বয় করে ত্রাণ বিতরণের কার্যক্রম চালু করার যে নির্দেশ দিয়েছেন সেটা মানতে হবে। জেলা, উপজেলা, ইউনিয়ন এবং ওয়ার্ডের দলীয় প্রতিনিধি এবং প্রশাসনের লোকদের নিয়ে কমিটি গঠন করতে হবে। এমনকি প্রধানমন্ত্রীর ত্রাণ পৌঁছালে এই কমিটির মাধ্যমে বিতরণ করবে। এই কাজটির তদারকি করবে দেশপ্রেমিক সেনাবাহিনীর নেতৃত্বাধীন সমন্বিত ট্রাস্কফোর্স। তাহলেই চাল চুরির ঘটনা আর ঘটবে না বলেই বিশ্বাস করি।\nএ অবস্থায় ত্রাণ বিতরণ কার্যক্রমে দেশপ্রেমিক সেনাবাহিনীকে সম্পৃক্ত করার জোর দাবি উঠেছে। তাহলেই এদেশের চাল চোররা সাবধান হয়ে যাবে। তাই দেশপ্রেমিক সেনাবাহিনীর নেতৃত্বাধীন নৌবাহিনী, পুলিশ এবং র‌্যাবকে নিয়ে একটি ট্রাস্কফোর্স গঠন করা হলে অনিয়ম পুরোপুরি নিয়ন্ত্রণে আসবে বলেই বিশ্বাস করি। তাই ত্রাণ বিতরণে এই ট্রাস্কফোর্স গঠন জরুরি হয়ে পরেছে। আমরা প্রত্যাশা করি, এই ট্রাস্কফোর্স গঠনের মাধ্যমে ত্রাণ বিতরণে শৃঙ্খলা ফিরে আসবে এবং গরিব অসহায় মানুষ ত্রাণ পাবেন।\nকর্ম বিরতিতে রংপুর মেডিক্যালের ইন্টার্ন চিকিৎসকরা\nল্যাবরেটরিতে করোনাভাইরাস তৈরির মার্কিন অভিযোগ নাকচ চীনের


তারেক রহমানের তালিকায় সিলেট বিভাগের প্রার্থী যারা (পর্ব ৩) - রাজনীতি - Premier News Syndicate Limited (PNS)\nতারেক রহমানের তালিকায় সিলেট বিভাগের প্রার্থী যারা (পর্ব ৩)\n৮ জুলাই ২০১৮, ৭:৩৫ সন্ধ্যা\nপিএনএস : আগামী দিনের পরিস্থিতি নিয়ে বিএনপি এবং এর অঙ্গ ও সহযোগী সংগঠনের নেতা-কর্মীরা তাকিয়ে আছেন লন্ডনের দিকে। দলের শীর্ষ নেতা সেখানে।দলের চেয়ারপারসন খালেদা জিয়া কারাগারে রয়েছেন। সে কারণে ভারপ্রাপ্ত চেয়ারম্যান তারেক রহমান এখন লন্ডন থেকে সাংগঠনিক ও নীতিনির্ধারণী সিদ্ধান্ত চূড়ান্ত করছেন।\nতবে সূত্রে জানা যায়, নানা প্রতিকূল পরিবেশেও একাদশ জাতীয় সংসদ নির্বাচনের প্রস্তুতি নিয়ে এগোচ্ছে বিএনপি।এছাড়া দলের প্রধান শরিক জামায়াত ইসলামকে নিয়ে চলছে নানা জটিলতা। আগামী নির্বাচনে জোটের সাথে জামায়াত ইসলামকে না নেয়ার সম্ভবনা রয়েছে।\nতবে যে কোনো পরিস্থিতিতেই দলটি নির্বাচনে যেতে চায়। সূত্র জানা যায়, বিএনপির ভারপ্রাপ্ত চেয়ারম্যান তারেক রহমানের হাতে লন্ডনে ৩০০ আসনে দলীয় সম্ভাব্য প্রার্থী তালিকা পৌঁছেছে।\nকয়েক দফা জরিপ চালিয়ে দলের সম্ভাব্য প্রার্থীও চূড়ান্ত করা হয়। সম্ভাব্য প্রার্থীরা মাঠপর্যায়ে অনানুষ্ঠানিকভাবে প্রচারণাও শুরু করেছেন। দলটি আশা করছে, ভোটের আগেই বিএনপি চেয়ারপারসন বেগম খালেদা জিয়া কারামুক্তি লাভ করবেন।\nকোনো কারণে তিনি মুক্তি না পেলেও সম্ভাব্য সব প্রস্তুতি নিয়ে রাখছে দলটি। হাইকমান্ডের সবুজ সংকেত পাওয়ার পরপরই মাঠে ঝাপিয়ে পড়বেন প্রার্থীরা।\nএরই মধ্যে তারেক রহমানের নির্দেশনায় দলের মহাসচিব মির্জা ফখরুল ইসলাম আলমগীর স্থায়ী কমিটির সদস্য ও সিনিয়র নেতাদের নিয়ে একাদশ নির্বাচনের প্রস্তুতি নিতে শুরু করেছেন। তারেক রহমানের টেবিলে যাওয়া দলীয় সম্ভাব্য প্রার্থীদের তালিকা অনুযায়ী সংবাদ পেতে চোখ রাখুন পিএনএসে।\nসিলেট বিভাগে প্রার্থী তালিকা যারা রয়েছেন :\nসুনামগঞ্জ-১ নজির হোসেন, ডা. রফিক আহমেদ চৌধুরী, সাবেক উপজেলা চেয়ারম্যান আনিসুল হক ও উমর ফারুক আল হাদী, সুনামগঞ্জ-২ মো. নাসির উদ্দিন চৌধুরী, সুনামগঞ্জ-৩ কর্ণেল ( অবঃ ) সৈয়দ আলী আহমদ ও জোটের সাবেক এমপি শাহিনুর পাশা চৌধুরী ( জমিয়ত ) । সুনামগঞ্জ-৪ ফজলুল হক আসপিয়া ও উপজেলা চেয়ারম্যান মো. জাকিরিন। সুনামগঞ্জ-৫ কলিম উদ্দিন আহমেদ মিলন, ইঞ্জিনিয়ার মুন্সেফ আলী, উপজেলা চেয়ারম্যান মিজানুর রহমান চৌধুরী ও মাওলানা শফিউদ্দিন আহমেদ (খেলাফত)।\nসিলেট-১ খালেদা জিয়া অথবা তারেক রহমানের স্ত্রী ডা. জোবায়দা রহমান।এছাড়া আলোচনায় রয়েছেন, খন্দকার আব্দুল মুক্তাদির ও অধ্যাপক ডাক্তার শাহারিয়ার হোসেন চৌধুরী, সিলেট-২ নিখোঁজ বিএনপির সাংগঠনিক সম্পাদক এম ইলিয়াস আলীর সহধর্মিণী তাহমিনা রুশদী লুনা, জোটের মাওলানা মুনতাসির আলী ( খেলাফত )। সিলেট-৩ শফি আহমেদ চৌধুরী, ব্যারিস্টার এম এ সালাম, কাইয়ুম চৌধরী ও এম এ মালেক, সিলেট-৪ শামছুজ্জামান জামান ও দিলদার হোসেন সেলিম, সিলেট-৫ জামায়াত ছিল। এ ছাড়া বিএনপির আশিক আহমেদ চৌধুরী, মামুনুর রশিদ। সিলেট-৬ আসনটি বিএনপি কখনও দলের প্রার্থী না দিয়ে জোট জামায়াতকে ছেড়ে দেওয়া হয়। কিন্তু জামায়াত বারবার তৃতীয় স্থান লাভ করে।এই আসনটি নিয়ে চলছে নানা বির্তক।বিএনপির হেভিয়েট প্রার্থী হিসেবে আলোচনার শীর্ষে এডভোকেট মাওলানা রশীদ আহমদ, সম্ভাব্য জোট প্রার্থী মাওলানা হাবিবুর রহমান হাবীব ( জামায়াত ) এছাড়া বিএনপির সম্ভাব্য তালিকায় রয়েছেন, জেলা সভাপতি আবুল কায়ের শামীম, জাসাসের সাধারণ সম্পাদক চিত্র নায়ক হেলাল খান।\nমৌলভীবাজার-১ এবাদুর রহমান চৌধুরী, নাসির উদ্দিন মিন্টু। মৌলভীবাজার-২ এম এম শাহীন, নওয়াব আলী আব্বাস খান। মৌলভীবাজার-৩ নাসের রহমান ও দলের আন্তর্জাতিক বিষয়ক সম্পাদক মাহীদুর রহমান। মৌলভীবাজার-৪ মুজিবুর রহমান চৌধুরী(হাজি মুজিব) , কানাডা বিএনপির সভাপতি ফয়সল আহমেদ চৌধুরী।\nহবিগঞ্জ-১ শেখ সুজাত মিয়া, জোটের প্রার্থী মাওলানা আব্দুল মালিক চৌধুরী ( জমিয়ত ) ও শাহ মোজাম্মেল নান্টু, হবিগঞ্জ-২ ডা. এম সাখাওয়াত হাসান জীবন, আহমদ আলী মুকিব, হবিগঞ্জ-৩ আবু লেইচ মো. মুবিন চৌধুরী ও পৌর মেয়র জি কে গউছ, হবিগঞ্জ-৪ সৈয়দ মুহাম্মদ ফয়সাল ও শাম্মী আখতার, অ্যাডভোকেট আমিনুল ইসলাম । এ ছাড়া খেলাফত মজলিসের মহাসচিব ড. আহমেদ আবদুল কাদেরও জোটের প্রার্থী হতে পারেন।\nতারেক রহমানের তালিকায় ঢাকা বিভাগে প্রার্থী যারা (পর্ব ২)-


6 তারের কপার কন্ডাকটর পাওয়ার কেবেল\nবাড়ি > পণ্য >6তারের কপার কন্ডাকটর পাওয়ার কেবেল\n(মোট 246তারের কপার কন্ডাকটর পাওয়ার কেবেল জন্য পণ্য)\nHuayuan Gaoke Cable Co.,Ltd. চীন মধ্যে6তারের কপার কন্ডাকটর পাওয়ার কেবেল নেতৃস্থানীয় ব্রান্ডের এক। এটা6তারের কপার কন্ডাকটর পাওয়ার কেবেল উত্পাদন উত্পাদন বিশেষজ্ঞ কারখানা এবং সরবরাহকারী। একটি সস্তা পাইকারি মূল্য উচ্চ মানের6তারের কপার কন্ডাকটর পাওয়ার কেবেল অফার।\n6 তারের কপার কন্ডাকটর পাওয়ার কেবেল চীন থেকে পাইকারি, সস্তা কারখানা দামে চীন নেতৃস্থানীয় নির্মাতারা থেকে সরাসরি কিনুন।6তারের কপার কন্ডাকটর পাওয়ার কেবেল উপর পাইকারি Huayuan Gaoke Cable Co.,Ltd. পণ্য খুঁজুন এবং বিশ্বস্ত চীনা6তারের কপার কন্ডাকটর পাওয়ার কেবেল পাইকারি এবং সরবরাহকারী থেকে সরাসরি উচ্চ মানের6তারের কপার কন্ডাকটর পাওয়ার কেবেল পেতে। আপনার কিনতে প্রয়োজনীয়তা পাঠান এবং তাত্ক্ষণিক প্রতিক্রিয়া পান।


তিন অ্যান্টি-ম্যালওয়্যার অ্যাপ সরালো অ্যাপল\nপ্রকাশিত: ০৮:৪৬ ১২ সেপ্টেম্বর ২০১৮ আপডেট: ০৮:৪৬ ১২ সেপ্টেম্বর ২০১৮\nঅ্যাপল ম্যাক অ্যাপ স্টোর থেকে আরো কয়েকটি অ্যান্টি-ম্যালওয়্যার অ্যাপ সরিয়ে নিয়েছে। সরিয়ে নেয়া অ্যাপগুলো হলো ড. ক্লিনার, ড. অ্যান্টিভাইরাস ও অ্যাপ আনইনস্টল।\nবিবিসি প্রতিবেদনে জানিয়েছে, গ্রাহকের ব্রাউজিং হিস্ট্রি অন্যত্র পাঠানোর বিষয় সামনে আসার পর অ্যাপগুলো সরানো হয়েছে। তবে ঠিক কী কারণে অ্যাপগুলো সরানো হয়েছে তা নিয়ে এখনো আনুষ্ঠানিকভাবে কিছু জানায়নি অ্যাপল।\nসাইবার নিরাপত্তা প্রতিষ্ঠান ট্রেন্ড মাইক্রো’র তৈরি এই অ্যান্টি-ম্যালওয়্যার অ্যাপগুলো গ্রাহকের ডেটা হাতিয়ে তা চীনের সার্ভার পাঠাচ্ছিল বলে অভিযোগ আনা হয়।\nএই দাবি অস্বীকার করে ট্রেন্ড মাইক্রো’র এক বিবৃতিতে বলা হয়, গ্রাহকের তথ্য চুরি ও তা চীনের সার্ভারে পাঠানো নিয়ে ট্রেন্ড মাইক্রো’র বিরুদ্ধে যে অভিযোগ আনা হয়েছে তা একবারেই ভুয়া।\nপ্রতিষ্ঠানটি আরো জানায়, ইতিমধ্যেই তারা তদন্ত চালিয়ে নিশ্চিত হয়েছে যে ড. ক্লিনার ও ড. অ্যান্টিভাইরাসসহ বেশ কিছু অ্যাপ ইনস্টলের সময় ‘একবারের জন্য ব্রাউজার হিস্ট্রির অল্প স্ন্যাপশট নেয়’।\nনিরাপত্তার জন্যই এমনটা করা হয় বলে জানিয়েছে ট্রেন্ড মাইক্রো। গ্রাহক সাম্প্রতিক সময়ে অ্যাডওয়্যার বা অন্যান্য ঝুঁকির সম্মুখীন হয়েছেন কিনা তা বিশ্লেষণ করা হয় এর মাধ্যমে। ইতিমধ্যেই অ্যাপ থেকে এই ফাংশনটি বাদ দেয়ার সিদ্ধান্তও নিয়েছে ট্রেন্ড মাইক্রো।


পাকিস্তানে বিশ্ববিদ্যালয়ে ভ্যালেন্টাইন’স ডেতে উদযাপিত হবে ‘বোন দিবস’! - Shadow News\nসময়: ০৬:১২:১৮ পূর্বাহ্ণ, বুধবার, মে ১৮, ২০২২ ইং\nপাকিস্তানে বিশ্ববিদ্যালয়ে ভ্যালেন্টাইন’স ডেতে উদযাপিত হবে ‘বোন দিবস’!\nইসলামি ঐতিহ্য প্রচার করতে পাকিস্তানের একটি বিশ্ববিদ্যালয় ১৪ ফেব্রুয়ারি ভ্যালেন্টাইন’স ডেতে ‘বোন দিবস’ পালন করবে।ফয়সালাবাদের কৃষি বিশ্ববিদ্যালয়ের উপাচার্য এই ঘোষণা দিয়েছেন বলে জানিয়েছে পাকিস্তানের সংবাদমাধ্যম ডন নিউজ।\nখবরে বলা হয়েছে, উপাচার্য জাফর ইকবালের ঘোষণা অনুসারে নারী শিক্ষার্থীদের হিজাব বা আবায়া উপহার দেওয়া যাবে। উপাচার্য দাবি করেছেন, এমন উদ্যোগ পাকিস্তানের সংস্কৃতি ও ইসলামের রীতির সঙ্গে সামঞ্জস্যপূর্ণ।\n১৪ ফেব্রুয়ারি বিশ্বজুড়ে ভ্যালেন্টাইন’স ডে হিসেবে পালন করা হয়। দিনটিতে প্রিয় মানুষের প্রতি ভালোবাসার বহিঃপ্রকাশ ঘটাতে বিভিন্ন শুভেচ্ছা বার্তা ও উপহার দেওয়া হয়ে থাকে।\nডন নিউজ টিভিকে জাফর ইকবাল বলেছেন, বোন দিবস উদযাপনটির সফলতার তিনি নিশ্চিত নন। তবে অনেক মুসলমান ভ্যালেন্টাইন’স ডে কে হুমকি হিসেবে গ্রহণ করছেন।\nতিনি বলেন, আমার চিন্তা হলো যেখানে হুমকি হিসেবে বিবেচনা করা হচ্ছে সেটিকে সুযোগে বদলে দেওয়া। আমাদের কাছে নারীর মর্যাদা অনেক। এখন নারীদের ক্ষমতায়নে পশ্চিমাদের চিন্তাধারাকে ঊর্ধ্বে তুলে ধরা হচ্ছে। কিন্তু লিঙ্গ ক্ষমতায়ন ও কর্মক্ষেত্রে বিভাজন সবচেয়ে ভালোভাবে রয়েছে আমাদের ধর্ম ও সংস্কৃতি।\nমুসলিম অধ্যুষিত পাকিস্তানে ভ্যালেন্টাইন’স ডে একটি বিতর্কিত বিষয়। কিছু মানুষ দিবসটি পালন করলেও বেশিরভাগই দিনটি পালনের বিরুদ্ধে প্রতিবাদ করে আসছেন। ২০১৭ সালে উন্মুক্ত স্থান ও সরকারি অফিসে দিবসটি উদযাপন নিষিদ্ধ করে আদেশ জারি করে ইসলামাবাদ হাইকোর্ট। ওই বছর ১৩ ফেব্রুয়ারি আদালতের এ সিদ্ধান্ত দ্রুত কার্যকর করতে ব্যবস্থা গ্রহণের নির্দেশ দেওয়া হয়েছিল।\nতথ্য ও যোগাযোগ প্রযুক্তি বিভাগে চাকরির বিজ্ঞপ্তি


অভিনয় ও শিল্পী তথ্য Archives - Radio Gumti\nMay 16, 2019\tঅভিনয় ও শিল্পী তথ্য 0\nসিদ্দিকুর রহমান সিদ্দিক একজন জনপ্রিয় অভিনেতা। নিজের অভিনয় দিয়ে লাখ মানুষের মনে যায়গা করে নিয়েছেন তিনি। গল্পের প্রয়োজনে দর্শকরা তাকে ভিন্ন-ভিন্ন চরিত্রে দেখতে পেয়েছেন। এবারও ভিন্ন চরিত্রে দেখা যাবে এই অভিনেতাকে। বর্তমানে সিদ্দিক ‘একের মাল’ নাটকের শ্যুটিং নিয়ে ব্যস্ত সময় পার করছেন। একের মাল নিয়ে সিদ্দিক কথা বলেন বিডি২৪লাইভের প্রতিবেদকের …\nবাংলার নায়িকারা সবাই সুন্দরী এবং প্রত্যেকেরই কম-বেশি নিজস্ব একটা ফ্যান ফলোয়িং রয়েছে কিন্তু তার মধ্যে কোন নায়িকাকে নিয়ে সবচেয়ে বেশি সার্চ করা হয় গুগল সার্চ ইঞ্জিনে। দর্শক-ভক্তদের মধ্যে মতবিরোধ থাকতে পারে। এই মুহূর্তে বাংলার সবচেয়ে জনপ্রিয় নায়িকা কারা? মিমি চক্রবর্তী, শুভশ্রী গঙ্গোপাধ্যায়, সায়ন্তিকা বন্দ্যোপাধ্যায়, শ্রাবন্তী চট্টোপাধ্যায় ও নুসরত জাহানের নাম …\nটিভি পর্দার জনপ্রিয় অভিনেত্রী শিল্পী সরকার অপু। নানামাত্রিক চরিত্রে অভিনয় করে দর্শক হৃদয়ে দাগ কেটেছেন তিনি। দীর্ঘদিনের ক্যারিয়ারে কাজ করেছেন অসংখ্য নাটক, টেলিফিল্ম ও বিজ্ঞাপনে। গুটিকয়েক সিনেমায়ও দেখা মিলেছে তার। তবে নাটকে কাজ করতেই স্বাচ্ছন্দ্যবোধ করেন তিনি। গুণী এই অভিনেত্রী স্ত্রী, মা, বোন, দাদি, নানিসহ বিভিন্ন চরিত্রে কাজ করেন। সেই …\nস্রোত আর রূপা। দু’জনেই একে অপরতে অনেক ভালোবাসে। দুজনেই শহরে থাকেন। রূপার বাবা-মা নেই। চাচা-চাচীর সংসারেই বেড়ে ওঠা তার। হঠাৎ রূপাকে বিয়ে দেয়ার জন্য তার চাচা-চাচী উঠেপড়ে লাগে। তাই স্রোত তার বাবা-মাকে না জানিয়েই হুট করে বিয়ে করে ফেলে রূপাকে। এদিকে হঠাৎ একদিন স্রোতের বাবা খুব অসুস্থ হয়ে পড়ে। তাই …\nঅবশেষে ৬০ লাখ টাকা সরকারি অনুদান পাচ্ছেন শমী কায়সার।\nMay 15, 2019\tঅভিনয় ও শিল্পী তথ্য 0\n২০১৮-১৯ অর্থবছরে চলচ্চিত্র নির্মাণে সরকার আটটি চলচ্চিত্রের জন্য অনুদান দিচ্ছে। সেই অনুদানের তালিকায় এবার যুক্ত হলো নাট্যাভিনেত্রী শমী কায়সারের প্রস্তাবিত ‘স্বপ্ন মৃত্যু ভালোবাসা’ চলচ্চিত্রটিও। এই চলচ্চিত্রটিও সরকারি অনুদান পাচ্ছে। মঙ্গলবার (১৪ মে) তথ্য মন্ত্রণালয়ের একটি সভায় এই সিদ্ধান্ত নেওয়া হয়েছে বলে এক সূত্রে এ তথ্য জানা যায়। তথ্যসচিব আবদুল মালেকের …\nএবার ঈদে শাকিব খাঁনের প্রতিদ্বন্দ্বী হয়ে আসছেন জিৎ… বিস্তারিত দেখুন\nMay 14, 2019\tঅভিনয় ও শিল্পী তথ্য 0\nঢাকার সিনেমা ইন্ডাস্ট্রিতে ঈদের হাওয়া বইতে শুরু করেছে। প্রতিবারের মতো এবারও মুক্তির মিছিলে শাকিব খানের দুটি ছবি। সেগুলো হলো ‘পাসওয়ার্ড’ ও ‘নোলক’। এছাড়াও ঈদে মুক্তি পাবে অনন্য মামুন পরিচালিত আবার বসন্ত ছবিটি। ঈদের ছবির তালিকা দেখেই বোঝা যাচ্ছে এবার ঈদও শাকিবময় হতে যাচ্ছে। সবই ঠিক ছিলো। কিন্তু এর মধ্যে শোনা …\nভক্তের অশ্লীল আবদার, যা করলেন অভিনেত্রী\nMay 4, 2019\tঅভিনয় ও শিল্পী তথ্য, জানা অজানা 0\nবলিউড অভিনেত্রী রিয়া চক্রবর্তী। বর্তমানে দুটি ছবির কাজ নিয়ে ব্যস্ত আছেন তিনি। অর্জুন কাপুর এবং শ্রদ্ধা কাপুরের সাথে মোহিত সুরির ‘হাফ গার্লফ্রেন্ড’ ছবিতে অভিনয় করছেন তিনি। আর যশরাজ ফিল্মসের ‘ব্যাংক চোর’ ছবিতে রিতেশ দেশমুখ ও বিবেক ওবেরয়ের সঙ্গে অভিনয় করবেন এই অভিনেত্রী। চলতি বছরের শুরুতে একটি আবেদনময়ী ফটোশুটের কারণে বেশ …\nএবার এক পেশা অন্য পেশাকে বিষিয়ে তুলছে?\nApril 29, 2019\tঅভিনয় ও শিল্পী তথ্য 0\nপ্রত্যেক মানুষকে সৃষ্টিকর্তা তার নিজস্ব গুণাবলী এবং স্বত্তা দিয়ে সৃষ্টি করেছেন। যারা নিজেদের স্বতন্ত্র গুণাবলীকে আবিস্কার করতে পারেন তারাই পৃথিবীর বুকে অমর হন। নিজের পেশাকে বড় করে দেখা এবং অন্যকে ছোট করে দেখার মাঝে কোন কৃতিত্ব নেই। একে অপরের পেশাকে ছোট বলে তাচ্ছিল্য করা সুস্থ মানসিকতার পরিচয় বহণ করে না …\nপরকীয়া করার অপরাধে বউকে শাসন করেছি: হিরো আলম\nApril 24, 2019\tঅভিনয় ও শিল্পী তথ্য, জানা অজানা 0\nআলোচিত মডেল-অভিনেতা আশরাফুল ইসলাম আলম ওরফে হিরো আলমকে শেষ পর্যন্ত কারাগারে যেতে হয়েছে। তাবে যাওয়ার আগে স্ত্রীর বিরুদ্ধে পরকীয়ার অভিযোগ তুলে তাকে মারধরের কথা স্বীকার করেছেন। বৃহস্পতিবার (৭ মার্চ) বগুড়ার আদালত প্রাঙ্গনে সাংবাদিকদের কাছে তিনি এ কথা বলেন। তিনি বলেন, ‘পরকীয়া করার অপরাধে বউকে চড়-থাপ্পড় মেরে শাসন করেছি। এ কারণে …\nআবারও পিছিয়ে গেল নায়ক সালমান শাহ মৃত্যুর তদন্ত প্রতিবেদন\nApril 24, 2019\tঅভিনয় ও শিল্পী তথ্য 0\nনব্বইয়ের দশকের বাংলা ছবির সারা জাগানো চিত্রনায়ক সালমান শাহ। সারা জাগানো এই নায়ক অল্প বয়সে চলে যান পৃথিবীর মায়া ছেড়ে। তবে মৃত্যুর রহস্য যানা যায়নি। এদিকে তার অপমৃত্যু মামলার অধিকতর তদন্ত প্রতিবেদনের জন্য আগামী ২৩ এপ্রিল দিন ধার্য করেছেন আদালত। সোমবার (১৮) মামলাটির তদন্ত প্রতিবেদন দাখিলের জন্য দিন ধার্য ছিল। …


ব্রাহ্মণবাড়িয়া পৌরসভার সেফটিক ট্যাংক বিস্ফোরণ, আহত ৫\nব্রাহ্মণবাড়িয়া পৌরসভার সেফটিক ট্যাংক বিস্ফোরণ, আহত ৫।।\nব্রাহ্মণবাড়িয়া পৌরসভার সেফটিক ট্যাংক বিস্ফোরণের ফলে দোকানের মালিক ও ক্রেতাসহ ৫ জন গুরুতর আহত হয়েছে।\nশনিবার (২৭ ফেব্রুয়ারি) রাত আনুমানিক ৯টার দিকে শহরের টি এ রোডে ভিআইপি বেকারি এন্ড কনফেকশনারি দোকানে এ দুর্ঘটনা ঘটে।\nএই খবর পেয়ে জেলা ফায়ার সার্ভিসের কর্মীরা আহতদের উদ্ধার করে সদর হাসপাতালে নিয়ে যান৷ ঘটনাস্থলে পুলিশ পৌছে পরিস্থিতি নিয়ন্ত্রণ করেন।\nএই ঘটনায় আহতরা হলেন, ভিআইপি বেকারি এন্ড কনফেকশনারির মালিক লিটন চৌধুরী, দোকানের ক্রেতা শাহ-আলম, আহসান হাবিব পারভেজ ও পথচারী মারুফ মিয়া, মো. হুসাইন।\nএর মধ্যে দোকানের মালিক লিটন চৌধুরী, শাহ-আলম ও মারুফ মিয়ার অবস্থা আশংকাজনক বলে জানিয়েছেন জেলা সদর হাসপাতালের জরুরি বিভাগের কর্তব্যরত চিকিৎসক ডা. আব্দুল্লাহ আল-মামুন।\nতিনি আরও আমাদের প্রতিনিধিকে জানান, আহতদেরকে উন্নত চিকিৎসার জন্যে ঢাকা মেডিকেল কলেজ হাসপাতালে পাঠানো হয়েছে।\nঘটনার প্রত্যক্ষদর্শী এবং ফারার-সার্ভিসের এক কর্মকর্তা জানান, রাত ৯টার দিকে শহরের টি এ রোডস্থ কালীবাড়ী মোড়ে ভিআইপি বেকারি এন্ড কনফেকশনারি নামক একটি ব্যবসা প্রতিষ্ঠানের ভেতরে বিকট শব্দে সেপটিক ট্যাংক বিষ্ফোরিত হয়। এই সময় আতঙ্কে আশপাশের লোকজন দিকবেদিক ছোটাছুটি করতে থাকে। পরে মহুর্তে এলাকার লোকজন জরো হয়ে ফায়ার সার্ভিসের কর্মীদেরকে সাথে নিয়ে আহত ৫ জনকে ঘটনাস্থল থেকে উদ্ধার করে ব্রাহ্মণবাড়িয়া ২৫০ শয্যাবিশিষ্ট জেনারেল হাসপাতালে নিয়ে আসেন।\nব্রাহ্মণবাড়িয়া ফায়ার সার্ভিসের সিনিয়র স্টেশন অফিসার আব্দুস ছামাদ বলেন, ধারণা করা হচ্ছে দোকানের নিচে একটি পরিত্যক্ত সেপটিক ট্যাংকের গ্যাস থেকে এ বিস্ফোরণের ঘটনা ঘটেছে। আমরা উদ্ধার কাজ শুরু করেছি। আহতদের হাসপাতালে পাঠানো হয়েছে। উদ্ধার কাজ শেষ না হওয়া পর্যন্ত হতাহতের সংখ্যা ও ক্ষয়ক্ষতির পরিমাণ সঠিকভাবে বলা যাচ্ছে না। দূর্ঘটনার কারণ অনুসন্ধ্যানের ঘটনাস্থলে ফায়ার সার্ভিসের কর্মীরা কাজ করছেন।\nসদর মডেল থানার ভারপ্রাপ্ত কর্মকর্তা ওসি আব্দুর রহিম ঘটনার সত্যতা নিশ্চিত করে জানান, ঘটনাস্থলে পুলিশ পাঠানো হয়েছে। আহতদের উদ্ধার করে হাসপাতালে পাঠানো হয়েছে। অভিযোগের ভিত্তিতের ঘটনার সুস্থ তদন্তের মাধ্যমে আইনী ব্যবস্থা নেওয়া হবে৷


কুরআনী শিক্ষা না থাকায় মানুষ উগ্রবাদে ধাবিত হচ্ছে -পীর সাহেব চরমোনাই\nইসলামী আন্দোলন বাংলাদেশ-এর আমীর মুফতী সৈয়দ মোহাম্মদ রেজাউল করীম পীর সাহেব চরমোনাই বলেছেন, নৈতিকতা বিবর্জিত জাতিকে কুরআনের আলো ছড়িয়ে দিয়ে সৎপথে ফিরিয়ে আনতে হবে। কুরআনী শিক্ষা না থাকায় সমাজে ঐশীর মতো নৈতিকতাহীন মেয়ে সৃষ্টি হচ্ছে, ফলে সন্তানের হাতে বাবা-মাকে খুন হতে হয়, অপরদিকে মা কর্তৃকও শিশু হত্যার মত ঘটনা আমাদের বিবেককে নাড়িয়ে দিয়েছে। ৬৮ হাজার গ্রামে ৬৮ হাজার কুরআনী মক্তব প্রতিষ্ঠার মাধ্যমে কুরআন থেকে দূরে সরা জাতিকে কুরআনের পথে ফিরিয়ে আনতে হবে। এ জন্য প্রয়োজন শিক্ষার সকলস্তরে কুরআনী শিক্ষা বাধ্যতামূলক সিলেবাসে অন্তর্ভুক্ত করা। তিনি বলেন, কুরআনের আলো তথা কুরআনের শিক্ষা না থাকায় দেশে নৈতিকতার চরম বিপর্যয় ঘটছে। এ থেকে মুক্তি পেতে কুরআনের আলোয় আলোকিত হতে হবে।\nগত সোমবার সন্ধ্যায় বাংলাদেশ কুরআন শিক্ষা বোর্ড ঢাকা মহানগর আয়োজিত ইসলামী মহাসম্মেলনে প্রধান অতিথির বক্তব্যে তিনি একথা বলেন। রাজধানীর বাবুবাজার মাজার সংলগ্ন মাঠে আয়োজিত বিশাল ইসলামী সম্মেলন বিশিষ্ট সমাজসেবক টিপু সুলতানের সভাপতিত্বে অনুষ্ঠিত সম্মেলনে বিশেষ অতিথি ছিলেন কুরআন শিক্ষা বোর্ডের নির্বাহী সভাপতি মুফতী সৈয়দ নূরুল করীম, সচিব আল্লামা নূরুল হুদা ফয়েজী, নওমুসলিম ডা. সিরাজুল ইসলামী সিরাজী, শায়খুল হাদীস মাওলানা মকবুল হোসাইন, বোর্ডের ঢাকা মহানগর সভাপতি হাফেজ মাওলানা খলিলুর রহমান। উপস্থিত ছিলেন স্থানীয় কাউন্সিলর মুহাম্মদ বিল্লাল শাহ, মুহাম্মদ আব্দুর রহমান, বীর মুক্তিযোদ্ধা আবুল কাশেম, বীর মুক্তিযোদ্ধা হাজী আব্দুল ওয়াদুদ।\nপীর সাহেব চরমোনাই আরও বলেন, শিশুদেরকে কুরআনী শিক্ষা থেকে দূরে রাখতে কতিপয় এনজিও কাজ করে যাচ্ছে। মুসলমানদেরকে কুরআন শিখাতে কুরআন শিক্ষা বোর্ড কাজ করে যাচ্ছে। এ বোর্ডকে সম্মিলিতভাবে সহযোগিতা করতে হবে। তিনি বলেন, দেশে সন্ত্রাসবাদ ও উগ্রবাদ মাথাচাড়া দিয়ে উঠছে তার একমাত্র কারণ কুরআনী শিক্ষা না থাকা। কুরআন মানুষকে পশুত্ব থেকে প্রকৃত মানুষে পরিণত করে। কুরআনী শিক্ষা থাকলে এই মানুষকে বিপথগামী করা সম্ভব হয় না। তিনি বলেন, সিলেবাসে হিন্দুয়ানী শিক্ষায় ভরপুর। ৯২ ভাগ মুসলমানের সন্তানরা হিন্দুয়ানী শিক্ষা শিখবে কেন? তিনি বলেন, কৌশলে সিলেবাসের মাধ্যমে আমাদের সন্তানদেরকে ধর্মহীন জাতিতে পরিণত করার জন্য সরকারের ভিতর ও বাইরে একটি নাস্তিক্যবাদী চক্র কাজ করছে। সরকার নাস্তিক্যবাদী ফাঁদে পা দিয়ে সিলেবাস সংশোধন না করলে সারা দেশে ঈমানদার জনতা রাস্তায় নেমে আসলে সরকারের জন্য কল্যাণ বয়ে আনবে না। প্রেসবিজ্ঞপ্তি।


মেয়র লোকমান হোসেন কে বাকেরগঞ্জ রিপোর্টার্স ইউনিটির নেতৃবৃন্দের ফুলেল শুভেচ্ছা। - আজকের কালের চিত্র\nমেয়র লোকমান হোসেন কে বাকেরগঞ্জ রিপোর্টার্স ইউনিটির নেতৃবৃন্দের ফুলেল শুভেচ্ছা।\nবাদসা ফয়সাল খান :বরিশাল== বরিশাল জেলার বাকেরগঞ্জ উপজেলা রিপোর্টার্স ইউনিটি’র প্রধান উপদেষ্টা মেয়র লোকমান হোসেন ডাকুয়া কে রিপোর্টার্স ইউনিটির নেতৃবৃন্দের ফুলেল শুভেচ্ছা দেয়া হয়েছে।\nবাকেরগঞ্জ উপজেলা রিপোর্টার্স ইউনিটি’র সভাপতি মল্লিক মিজানের সভাপতিত্বে ৬-সেপ্টেম্বর (শুক্রবার) সন্ধ্যা সাড়ে ৭টায় উপজেলা আওয়ামীলীগ কার্যালয়ে এ শুভেচ্ছা জানানো হয়।\nবাকেরগঞ্জ উপজেলা রিপোর্টার্স ইউনিটি’র নব-নির্বাচিত কমিটি’র পক্ষ থেকে বাকেরগঞ্জ উপজেলা প্রেসক্লাব সহ সকল সাংবাদিক সংগঠনের নেতৃবৃন্দের উপস্থিতিতে উপজেলা আওয়ামীলীগ সাধারণ সম্পাদক পৌর মেয়র ও বাকেরগঞ্জ উপজেলা রিপোর্টার্স ইউনিটির প্রধান উপদেষ্টা মোঃ লোকমান হোসেন ডাকুয়াকে ফুলেল শুভেচ্ছা দেয়া হয়।\nএ সময় উপস্থিত ছিলেন, উপজেলা আওয়ামীলীগের যুগ্ম সাধারণ সম্পাদক সৈয়দ মোজাম্মেল হোসেন, উপজেলা যুবলীগ সাধারণ সম্পাদক ও প্যানেল মেয়র মোঃ মোকলেচুর রহমান, পৌর কাউন্সিলর আবুল কালাম আজাদ, পৌর আওয়ামীলীগের সাধারণ সম্পাদক মাসুদ আকন, পৌর যুবলীগ সভাপতি ও কাউন্সিলর খন্দকার জিয়াউর রহমান রিপন, সাবেক ভরপাশা ইউপি চেয়ারম্যান আসাদুজ্জামান খোকন, উপজেলা ছাত্রলীগ সহ-সভাপতি মাইদুল ইসলাম মারুফ, প্রেসক্লাব সাধারণ সম্পাদক খান মোহাম্মাদ সেলিম, যুগ্ম সাধারণ সম্পাদক মোহেব্বুল্লাহ, সহ-দপ্তর সম্পাদক মুহাঃ সফিক খান, দৈনিক বরিশাল ক্রাইম পত্রিকার সম্পাদক এইচ.এম. শাহআলম শাহ।\n👉বাকেরগঞ্জ উপজেলা রিপোর্টার্স ইউনিটি ২০১৯ পরিচিতি:-\nসভাপতিঃ- মল্লিক মিজান। সিনিয়র সহ-সভাপতিঃ- বাদশা ফয়সাল খাঁন(সবুজ)=দৈনিক বিজয় ব্যুরোপ্রধান বরিশাল বিভাগ। সহ-সভাপতিঃ- আলমগীর হোসেন সিকদার (পযধহহবষ ুবৎড়ড়)। সাধারণ সম্পাদকঃ- ইমরান হোসেন খান সালাম। যুগ্ন সাধারন সম্পাদঃ- মহিবুল ইসলাম সৌরভ ও কবির গাজী। সাংগঠনিক সম্পাদকঃ- জিয়াউল হক আকন। কোষাধ্যক্ষঃ- রিয়াজ শরীফ ও- জুবায়ের ইসলাম। দপ্তর সম্পাদকঃ- মাহবুব শুভ। সহ-দপ্তর সম্পাদকঃ- মাইনুল ইসলাম। প্রচার ও প্রকাশনা সম্পাদকঃ- জাহিদুল ইসলাম মনির। ধর্ম বিষয়ক সম্পাদকঃ- দেলোয়ার হোসেন। ক্রীড়া সম্পাদকঃ- শফিকুল ইসলাম ডাকুয়া। পাঠাগার সম্পাদকঃ- পবিত্র চক্রবর্তী। কার্য্য নির্বাহী সদস্যঃ- এইচ.এম. শাহাদাৎ। সদস্যঃ- মাহাবুব আলম। সদস্যঃ- বশির আহম্মেদ। সদস্যঃ- গোলাম সরোয়ার(দৈনিক বিজয়)। অন্যান্যঃ- সুমন ভুইয়া, রায়হান হাওলাদার, আবু সালেহ, উত্তম কুমার, বিশ্বজিৎ, গাজী আনোয়ার হোসেন প্রমুখ।\n« জেলা পরিষদের উদ্যোগে শ্রীনগরে সেলাই মেশিন বিতরণ। (Previous News)\n(Next News) ঝিনাইদহে , জুতার ভিতর থেকে ১২ পিচ স্বর্ণের বার উদ্ধার: গ্রেফতার ১ »\nশামীম আখতার, ব্যুরো প্রধান (খুলনা) যশোরের কেশবপুরে সড়ক দূর্ঘটনায় এক কৃষকের মৃত্যু হয়েছে। মঙ্গলবার সকালেRead More\nঅলিয়ার রহমান, কেশবপুর প্রতিনিধিঃ যশোরের কেশবপুর পৌরসভার পশুহাট মালিকরা কোটি টাকার ক্ষতির সম্মুখীন। তিন মাসেরওRead More\nকেশবপুর প্রেসক্লাবের পক্ষ থেকে কেশবপুরের ১২ মেধাবী বিসিএসের ক্যাডারকে ফুলেল শুভেচ্ছা প্রদান


Bangla News » West bengal » Visva Bharati University Acting Register Sent A Show cause notice to Professor Manas Maity for complaining against VC Bidyut Chakraborty In Birbhum West Bengal\n‘মান-বিতর্ক’! উপাচার্যের বিরুদ্ধে থানায় অভিযোগের পাল্টা শোকজ নোটিস অধ্যাপককে, চর্চায় বিশ্বভারতী\nকার্যত, উপাচার্য-অধ্য়াপকের এই ব্যক্তিগত সংঘাত ভাল চোখে দেখছেন না অন্য বিশ্ববিদ্যালয়ের অধ্যাপকেরাও। এই ঘটনায়, যাদবপুর বিশ্ববিদ্যালয়ের বাংলা বিভাগের প্রধান রাজ্যেশ্বর সিনহা বলেন, "বিশ্ববিদ্যালয়ের উপাচার্য একটি স্বৈরতান্ত্রিক ব্যবস্থা চালানোর চেষ্টা করছেন। উপাচার্যের ধারাবাহিক ক্রিয়াকলাপ দেখলে বোঝা যায় তিনি কেবল একটি অ্যাজেন্ডা প্রতিষ্ঠার চেষ্টা করছেন।"\nUpdated On - 1:47 pm, Sun, 13 June 21\nবীরভূম: বিতর্ক নয় যেন ব্যক্তিগত ‘মান-বিতর্ক’-এ জড়িয়ে গিয়েছে বিশ্বভারতী। এ যেন খানিকটা নরম-গরম বাদানুবাদ কিংবা তরজা! বিশ্বভারতীর বর্তমান পরিস্থতি নিয়ে এমনই মন্তব্য বিশেষজ্ঞদের। গুরুদেবের শিক্ষাঙ্গন সাম্প্রতিককালের মতো এর আগে আর কখনও এমন আভ্যন্তরীণ কলহের জেরে চর্চায় এসেছিল তা মনে করতে পারছেন না কেউ। বিশ্বভারতী বিশ্ববিদ্যালয়ের উপাচার্য বিদ্যুৎ চক্রবর্তীর সঙ্গে অধ্যাপকদের অনলাইন বৈঠকের জোড়া অডিয়ো বিতর্ককে কেন্দ্র করেই জল গড়িয়েছে অনেক দূর। গত ৮জুনের বৈঠকে উপস্থিত পদার্থ বিজ্ঞানের অধ্যাপক মানস মাইতি উপাচার্যের ‘অপমানজনক’ মন্তব্যের বিরুদ্ধে মানহানির অভিযোগ তুলে শনিবার শান্তিনিকেতন থানায় এফআইআর করেন। এরই পাল্টা রবিবার, বিশ্বভারতীর তরফে প্রফেসর মাইতিকে শোকজ নোটিস দেয় বিশ্ববিদ্যালয় কর্তৃপক্ষ। তিন দিনের মধ্যে দিতে হবে উত্তর এমনটাই স্পষ্ট নির্দেশ দেওয়া হয় সেই নোটিসে।\nঠিক কী বলা হয়েছে ওই শোকজ নোটিসে? লেখা হয়েছে, “গত ৮জুন বিকেল সাড়ে পাঁচটার অনলাইন বৈঠকে, অধ্যাপকদের মাসিক বেতন ও অধ্যাপনা সংক্রান্ত যে নির্দেশ দেওয়া হচ্ছিল, সেই বিষয়ে কোনও প্রশ্ন না তুলে পাল্টা মানসবাবু বিশ্ববিদ্য়ালয় কর্তৃপক্ষ তথা উপাচার্য বিদ্যুৎ চক্রবর্তীর সঙ্গে অসম্মানজনক আচরণ করেন। একজন অধ্যাপক হিসেবে তাঁর এই আচরণ কেবল অকাম্য নয়, অভব্যও। পাশাপাশি, মানসবাবুর অভিযোগ বিভ্রান্তিকর ও মিথ্যা। তাঁর এই আচরণের কারণ বিশ্ববিদ্য়ালয়কে জানাতে হবে। নোটিস পাওয়ার তিনদিনের মধ্যে এর উত্তর দেওয়ার নির্দেশ দেওয়া হল।” বিশ্বভারতীর অ্যাকটিং রেজিস্টার অশোক কুমার মাহাতোর সই করা সেই নোটিস পাওয়ার কথা স্বীকার করেছেন অধ্য়াপক মানস মাইতি। যদিও, এই অভিযোগ তিনি অস্বীকার করেছেন। মানসবাবু জানিয়েছেন, তিনি কোনও অন্যায় করেননি। বরং, উপাচার্য কী কী বলেছেন তার রেকর্ড রয়েছে।\nঠিক কী হয়েছিল ৮জুন বৈঠকে? ফাঁস হওয়া জোড়া অডিয়োতে স্পষ্টই শোনা গিয়েছে, উপাচার্য বিদ্যুৎ চক্রবর্তী বৈঠকে বলছেন, “অধ্যাপকেরা তো মোটা মাইনে নেন আর আমায় গালিগালাজ করেন। তাঁদের দেখে বোঝা যায়, তাঁরা কীরকম সংস্কারের মানুষ। সাধারণত, মা-বাবার থেকে মানুষ শিক্ষা পায়। ওঁদের আচরণে স্পষ্ট মা-বাবা ওই অধ্যাপকদের কেমন শিক্ষা দিয়েছেন।” শিক্ষকদের এমন অপমানজনক মন্তব্য করার প্রতিবাদে অধ্যাপক মানস মাইতিকে বৈঠক ছেড়ে চলে যাওয়ার নির্দেশ দেন উপাচার্য এমনটাই অভিযোগ। এরপরেই শনিবার, শান্তিনিকেতন থানায় উপাচার্যের বিরুদ্ধে মানহানির অভিযোগ তুলে এফআইআর দায়ের করেন মানসবাবু। তারপরেই মেলে এই শোকজ নোটিস।\nকার্যত, উপাচার্য-অধ্যাপকের এই ব্যক্তিগত সংঘাত ভাল চোখে দেখছেন না অন্য বিশ্ববিদ্যালয়ের অধ্যাপকেরাও। এই ঘটনায়, যাদবপুর বিশ্ববিদ্যালয়ের বাংলা বিভাগের প্রধান রাজ্যেশ্বর সিনহা বলেন, “বিশ্ববিদ্যালয়ের উপাচার্য একটি স্বৈরতান্ত্রিক ব্যবস্থা চালানোর চেষ্টা করছেন। উপাচার্যের ধারাবাহিক ক্রিয়াকলাপ দেখলে বোঝা যায় তিনি কেবল একটি অ্যাজেন্ডা প্রতিষ্ঠার চেষ্টা করছেন। এইভাবে শিক্ষাক্ষেত্রে যদি অচলায়তনের মতো হাত-পা বেঁধে দেওয়া হয়, তাহলে কেউ শান্তিতে শ্বাস নিতে পারবে না। শিক্ষাক্ষেত্র বিশেষ করে রবীন্দ্রনাথের মতো মানুষের তৈরি এই শিক্ষাঙ্গন সম্পর্কে উপাচার্য বোধহয় জানেন না। ওঁর এই ইতিহাসটা আগে পড়া উচিত।” কার্যত, এই প্রথম নয়, এর আগেও নানা বিতর্কে জড়িয়েছেন বিশ্বভারতীর উপাচার্য বিদ্যুৎ চক্রবর্তী। বিভিন্ন সময়ে ছাত্র ও শিক্ষকদের সাসপেন্ড করা থেকে শুরু করে পৌষমেলা ও বসন্ত উৎসব বন্ধ করে দেওয়া, বিশ্ববিদ্য়ালয়ের রাস্তা নিয়ে বিরোধ, এমনকী বিশ্ববিদ্য়ালয় সংক্রান্ত বেফাঁস মন্তব্য এমন নানা ধরনের বিতর্কিত কাজের জেরে প্রশ্নের মুখে পড়েছে বিশ্ববিদ্যালয় কর্তৃপক্ষ।\nআরও পড়ুন: ‘শুধু রাজীব-কুণাল কি বুদ্ধিমান, আমরা সব গরু-ছাগল!’, তোপ কল্যাণের\nProfessor Manas Maity\nবিশ্বভারতীকে তীব্র ভর্ৎসনা হাইকোর্টের, আইনি যুদ্ধে বিরাট জয় পেলেন অধ্যাপক মানস মাইতি\nদক্ষিণ ২৪ পরগনা35 mins ago


আশ্রয়ণ প্রকল্পে অনিয়ম : ৫ কর্মকর্তা ওএসডি ৩ জনের বিরুদ্ধে মামলা - ডেইলি সাতক্ষীরা\nHome » আশ্রয়ণ প্রকল্পে অনিয়ম : ৫ কর্মকর্তা ওএসডি ৩ জনের বিরুদ্ধে মামলা\nআশ্রয়ণ প্রকল্পে অনিয়ম : ৫ কর্মকর্তা ওএসডি ৩ জনের বিরুদ্ধে মামলা\nজুলা ৬, ২০২১0মন্তব্য 196 ভিউ\nঅনলাইন ডেস্ক : বিনামূল্যে ঘর দেয়ার প্রকল্পে অনিয়মের কঠোর ব্যবস্থা নিচ্ছে সরকার। ৩৬ উপজেলার কর্মকর্তাদের বিরুদ্ধে অভিযোগের সত্যতা পেয়েছে তদন্ত কমিটি। ওএসডি করা হয়েছে পাঁচজনকে, দুইজনের নামে সংশ্লিষ্ট বিভাগ এবং একজনের বিরুদ্ধে মামলা করেছে-দুদক।\nমুজিব বর্ষ উপলক্ষে ভূমিহীনদের ২ শতাংশ জমি এবং আধাপাকা ঘর দিয়েছেন প্রধানমন্ত্রী শেখ হাসিনা। এমন ঘর পেয়েছেন এক লক্ষ তেইশ হাজার পরিবার। মুজিববর্ষ উপলক্ষ্যে প্রধানমন্ত্রীর অঙ্গীকার, আশ্রয়ণ প্রকল্পের মাধ্যমে গৃহহীন মানুষদেরকে গৃহ উপহার দিয়ে পুনর্বাসিত করা। আশ্রয়ণ প্রকল্প নিয়ে শুরু থেকেই নানা অনিয়মের অভিযোগের পর তদন্ত করা হয়, যা চলমান।\nবগুড়ার শাজাহানপুর উপজেলার ঘরগুলো করা হয়েছে নিচু জায়গায়। ফলে বর্ষার পানিতে তৈরি হয়েছে জলাবদ্ধতা। শেরপুর উপজেলায় খালের পাড়ে ঘর করায় সেগুলো ধসে পড়েছে। একই অবস্থা মুন্সীগঞ্জ সদরে নির্মাণ করা ঘরগুলোরও। হবিগঞ্জের মাধবপুরে ঘরের টাকা আত্মসাৎ, সিরাজগঞ্জের কাজিপুর, বরগুনার আমতলী ও সুনামগঞ্জের শাল্লায় নিম্নমানের সামগ্রী দিয়ে ঘর তৈরি করে সেগুলো বসবাসের অযোগ্য হয়ে পড়েছে।\nএসব ঘর নির্মাণের তদারকির দায়িত্বে থাকা কর্মকর্তাদের বিরুদ্ধে ব্যবস্থা নিতে শুরু করেছে সরকার। এরমধ্যে পাঁচজন উপজেলা নির্বাহী কর্মকর্তাকে ওএসডি করেছে জনপ্রশাসন মন্ত্রণালয়। সিরাজগঞ্জ বরগুনার দায়িত্বপ্রাপ্ত কর্মকর্তার বিরুদ্ধে করা হয়েছে বিভাগীয় মামলা। আরেক জনের বিরুদ্ধে দুদকের মামলা হয়েছে।\nওএসডি হওয়া কর্মকর্তারা হলেন মুন্সীগঞ্জ সদরের সহকারি কমিশনার শেখ মেজবাহ-উল-সাবেরিন, নির্বাহী ম্যাজিস্ট্রেট রুবায়েত হাসান শিপলু, চাঁপাইনবাবগঞ্জের অতিরিক্ত জেলা প্রশাসক মো. লিয়াকত আলী সেখ, উপসচিব মো. শফিকুল ইসলাম, বরগুনার আমতলী উপজেলার নির্বাহী কর্মকর্তা মো. আসাদুজ্জামান।\nএরই মধ্যে নিম্নমানের কাজ ও ঘর বরাদ্দে অনিয়মসহ আরও নানা অভিযোগ অভিযোগ উঠেছে ২২টি জেলার ৩৬ উপজেলার বিরুদ্ধে। ছাড় পাচ্ছেন না উপজেলা পর্যায়ে প্রকল্প বাস্তবায়ন কমিটিতে থাকা অন্যান্য কর্মকর্তারাও। অনিয়মে সম্পৃক্ত থাকার অভিযোগ প্রমাণ মিললে, তাদের বিরুদ্ধেও নেয়া হবে ব্যবস্থা।\nপ্রধানমন্ত্রীর মুখ্য সচিব ও প্রকল্প পরিচালক ড. আহমদ কায়কাউস বলেন, প্মাননীয় প্রধানমন্ত্রী যেটাকে একেবারে এবাদত হিসেবে নিয়েছেন সেটাতে যখন আমরা ব্যর্থ হই তখন সেটি আমাদের ব্যর্থতা। সেজন্য আমরা বলেছি যে, আমরা এখানে জিরো টলারেন্স, শৈথিল্য দেখানোর কোনো সুযোগ নেই। পৃথিবীর সৃষ্টিলগ্নে যেমন শয়তান আমাদেরকে গন্ধম ফল খাইয়ে দিয়েছিলো, তো শয়তানের উপস্থিতি তো সব জায়গাতে আছে। এখান থেকে বের হয়ে আসতে হবে আমরা সেটা চেষ্টা করে যাচ্ছি।\nপ্রকল্প পরিচালক মো. মাহবুব হোসেন বলছেন, অনিয়মের কারণে ক্ষতিগ্রস্ত সুবিধাভোগীদের দেয়া হবে নতুন ঘর।\nসংশ্লিষ্ট উপজেলার প্রকল্প বাস্তবায়ন কর্মকর্তা, ইউএনও, এসিল্যান্ড, উপজেলা প্রকৌশলী এবং ইউপি চেয়ারম্যানের বিরুদ্ধে ব্যবস্থা নেয়া হবে।\nসেভ দ্য ফিউচার ফাউন্ডেশন সাতক্ষীরা পৌর শাখার কমিটির অনুমোদন


WWE/WCW ইতিহাস: সর্বকালের 10 টি সবচেয়ে খারাপ প্রচার - Wwe\nWWE/WCW ইতিহাস: সর্বকালের 10 টি সবচেয়ে খারাপ প্রচার\nপ্রো-রেসলিং এমন একটি খেলা যেখানে কুস্তিগীরদের যথেষ্ট উপযুক্ত ম্যাচ করতে সক্ষম হওয়ার জন্য শুধু ইন-রিং দক্ষতা থাকা দরকার নয়, তাদের গাবের উপহারও থাকা দরকার।\nঅতীতে একাধিক ঘটনা ঘটেছে, যেখানে কুস্তিগীরের মাইকে কথা বলার অক্ষমতা তাদের ক্যারিয়ারের ক্ষতি করেছে। রেসলিং হল একটি সাবান অপেরা যার শেষ না হওয়া কাহিনী এবং মাইক দক্ষতা ছাড়াই একজন কুস্তিগীর প্রথম থেকেই ধ্বংস হয়ে যায়।\nহাল্ক হোগানের মতো WWE সুপারস্টারের অসাধারণ কথা বলার দক্ষতা ছিল, এবং এটি তাকে রেসলিং ইন-রিং দক্ষতা ছাড়াই কুস্তি ইতিহাসের সর্বশ্রেষ্ঠ সুপারস্টার হতে সাহায্য করেছিল। যদিও সবাই হোগান নয়, তাই আসুন WWE/ WCW ইতিহাসে সর্বকালের 10 টি সবচেয়ে বিব্রতকর প্রোমো দেখে নেওয়া যাক।\n#10 কালিস্টোর 'ভালো লুচা জিনিস'\nযে প্রচারটি কালিস্টোকে ধ্বংস করেছিল\nমুখোশধারী লুচা লিব্রে সুপারস্টার WWE তে তার মাইক দক্ষতার জন্য কখনোই পরিচিত ছিলেন না, কিন্তু 2016 সালের WWE খসড়া চলাকালীন কালিস্টো একটি সাক্ষাৎকারে পুরোদমে গিয়েছিলেন, এবং একটি প্রোমো বিগ টাইম!\nতিনি ব্যারন করবিনের নাম ভুল বানানে গিয়েছিলেন এবং মাইকে একাধিকবার ফ্যামেল করেছিলেন। কেকের উপর আইসিং ছিল সাক্ষাৎকারের একেবারে শেষ মুহূর্তে যখন সে তার লাইনগুলো পুরোপুরি ভুলে গিয়েছিল এবং এর লাইন ধরে কিছু বলেছিল,\n'আমি এখানে আছি ... আহা ... একটি ভালো লুচা জিনিস!'\nকালিস্টো প্রোমোর পরপরই ইন্টারভিউ এলাকা ছেড়ে চলে গেলেন, জেনে যে তিনি গোলমাল করেছেন। পরবর্তীতে তিনি নিজেকে খালাস করার জন্য একই অবস্থানে ফিরে আসেন। নিজের জন্য দেখুন.\nকালিস্টো তার প্রমোতে 'বিশ্বকে চমকে দেওয়ার' বিষয়েও কিছু উল্লেখ করেছিলেন। আমরা সকলেই জানি যে শেষবার কী ঘটেছিল যখন একজন বিখ্যাত সুপারস্টারের কথা বলা হয়েছিল।\n#9 ববি লাশলির 'আই লাভ ইউ'\nল্যাশলির মুখ সব বলে!\n2018 সালে যখন ববি ল্যাশলে ডব্লিউডাব্লিউই -তে ফিরে আসেন, তখন তিনি একটি বড় ধাক্কা খেয়েছিলেন বলে মনে হয়েছিল। ভক্তরা দ্য বিস্ট, ব্রক লেসনার-এর বিরুদ্ধে ল্যাশলিকে বড় সময়ের ম্যাচের জন্য চিৎকার করছিল।\nকতক্ষণ আমি তাকে স্থান দিতে হবে?\nযদিও WWE এর অন্যান্য বিষয় মাথায় ছিল। একটি ব্যাকস্টেজ সিট-ডাউন ইন্টারভিউ অনুষ্ঠিত হয়েছিল যেখানে ল্যাশলে তার পরিবার, বিশেষ করে তার বোনদের সম্পর্কে বিস্তারিত কথা বলেছিল।\nপ্রচারের শেষে, ক্যামেরা ল্যাশলির দিকে জুম করে যখন সে তার বোনদের কাছে 'আই লাভ ইউ' বলেছিল, ২০১ 2018 সালের সবচেয়ে ভয়ঙ্কর দৃশ্যের মধ্যে একটি। এই ভয়ঙ্কর প্রচারের স্মৃতি।\nতবে তার প্রতিরক্ষায় এটি ছিল তার পরিবারের জন্য একটি আন্তরিক বার্তা। কিন্তু ক্যামেরা জুম করে সব অদ্ভুততা সৃষ্টি করে।\nআমার এবং আমার বন্ধুর কি বিষয়ে কথা বলা উচিত\nএকটি মেয়ে আপনাকে ভালবাসে কিনা তা কিভাবে বলবেন\nকেন সে আমার থেকে দূরে সরে যাচ্ছে?\nনিকিতা ড্রাগুনের বয়স কত\nকিভাবে বুঝবেন মেয়ে আপনাকে পছন্দ করে


বাংলাদেশী বিজ্ঞানীর আবিষ্কার ॥ জ্বালানি ছাড়াই বিদ্যুৎ উৎপাদন! - The Dhaka Times\nদি ঢাকা টাইমস্ ডেস্ক ॥ বাংলাদেশী বিজ্ঞানীরাও বিশ্বের অন্যান্য দেশের থেকে পিছিয়ে নেই তার প্রমাণ করলো জ্বালানি ছাড়াই বিদ্যুৎ উৎপাদনের আবিষ্কারের মাধ্যমে। সমপ্রতি এমন এক আবিষ্কার বিশ্ববাসীকে চমকে দিয়েছে।\nএবার বিশ্ববাসীকে আরো এক চমক উপহার দিতে চলেছেন অসাধারণ প্রতিভাধর এই বাংলাদেশি বিজ্ঞানী। বিদ্যুৎ শক্তি উৎপাদনে উদ্ভাবন করেছেন এক অভিনব প্রযুক্তি যাতে প্রয়োজন হয় না তেল, গ্যাস অথবা কয়লার মতো কোন জ্বালানি শক্তির। এমনকি প্রয়োজন নেই পানি, বাতাস কিংবা সৌরশক্তির মতো প্রাকৃতিক শক্তিরও। চৌম্বক ক্ষেত্রে সর্বব্যাপ্ত মহাজাগতিক তরঙ্গের পর্যায়ক্রমিক বিবর্তনের মাধ্যমে বিদ্যুৎ উৎপাদনের চমকপ্রদ প্রযুক্তি উদ্ভাবন করেছেন তরুণ বিজ্ঞানী ড. আহমেদ কামাল। তার উদ্ভাবিত প্রকল্পটি সীমিত ব্যয়ে অতি অল্প জায়গায় স্থাপন করা সম্ভব। ক্ষতিকারক ধোঁয়া, শব্দ, বর্জ্য বা তেজষ্ক্রিয়তা নির্গমন করে না বলে প্রকল্পটি পরিবেশবান্ধব। নিয়মিত জ্বালানি ছাড়াই বিদ্যুৎ তৈরি করে বলে এই প্রযুক্তির একটি হাজার মেগাওয়াট প্রকল্প থেকে প্রতি বছর সর্বোচ্চ দুই হাজার কোটি টাকা পর্যন্ত অতিরিক্ত মুনাফা করা সম্ভব। এছাড়া সার্বিক উৎপাদন ক্ষমতা অন্য যেকোনো প্রচলিত প্রযুক্তির চেয়ে অনেক বেশি বলে সারা বছর ধরেই নিরবচ্ছিন্নভাবে বিদ্যুৎ উৎপাদন করা যাবে।\nগতকাল শুক্রবার চট্টগ্রামে নিজের বাসায় একান্ত আলাপচারিতায় নিভৃতচারী এই বিজ্ঞানী জানান, বর্তমানে তিনি পৃথিবীর সবচেয়ে খ্যাতনামা বৈজ্ঞানিক সাময়িকী ‘নেচার’-এর জন্য তার আবিষ্কৃত তড়িৎ-চৌম্বক তরঙ্গ প্রবাহের তত্ত্বের ওপর একটি নিবন্ধ লিখেছেন। আহমেদ কামালের গর্বিত মা রিজিয়া কামাল বলেন, ছোট বেলা থেকেই আহমেদ কামালের নেশা ছিল আবিষ্কারের দিকে। নানা রকমের বড় বড় আবিষ্কার ছাড়াও মাত্র দুইদিন আগে মশা মারার এক যন্ত্রও আবিষ্কার করেছে তার ছেলে। প্রতিদিন ১৬ থেকে ১৮ ঘণ্টা লেখাপড়া ও গবেষণা নিয়ে আহমেদ কামাল ব্যস্ত থাকেন বলে জানান তিনি।\nমানব কল্যাণে এতসব গুরুত্বপূর্ণ অবদান রাখা সত্ত্বেও ড. কামাল বরাবরই পর্দার অন্তরালে থাকতেই ভালোবাসেন। তার আবিষ্কারের বিবরণ ইন্টারনেটে নাসা, বেল ল্যাবরেটরি এবং আমেরিকার অন্যান্য বিশ্বনন্দিত গবেষণাগারের সাথে সংশ্লিষ্ট হাজারো সাইটে পাওয়া যায়। পদার্থ, রসায়ন, জীববিদ্যা, গণিত, সফটওয়্যার এবং প্রকৌশলবিদ্যার বহু শাখায় মৌলিক গবেষণা থাকা সত্ত্বেও আহমেদ কামালের পরিচিতির গণ্ডি খুবই সীমাবদ্ধ।\nড. আহমেদ কামাল বাংলাদেশের মহান মুক্তিযুদ্ধের অন্যতম সংগঠক ফেনীর গভর্নর মরহুম খাজা আহমেদের নাতি এবং মুক্তিযুদ্ধ গবেষক ও লেখক নাসিমুল কামাল ও বেগম রিজিয়া কামালের পুত্র। তিনি আমেরিকার পারডু ইউনিভার্সিটি থেকে সবচেয়ে কম সময়ে ব্যাচেলরস, ব্রাউন বিশ্ববিদ্যালয় থেকে মাস্টার্স এবং জর্জিয়া ইন্সটিটিউট অফ টেকনোলজি থেকে দ্বিতীয় মাস্টার্স ও পিএইচডি ডিগ্রি অর্জন করেন। এসব বিশ্ববিদ্যালয়ে তিনি ইলেকট্রিক্যাল ইঞ্জিনিয়ারিং, কম্পিউটার, ফলিত গণিত এবং আইসিটিতে বিশেষজ্ঞ জ্ঞান লাভ করেন। অল্প বয়সেই তিনি আমেরিকা ও বাংলাদেশের বিভিন্ন বিশ্ববিদ্যালয়ে গবেষক, অধ্যাপক এবং বিভাগীয় প্রধান পদে কর্মরত ছিলেন। তার রচিত কয়েকটি ইঞ্জিনিয়ারিং গ্রন্থ ও বৈজ্ঞানিক প্রবন্ধ সুধীমহলে ব্যাপক প্রশংসা কুড়িয়েছে।\nউল্লেখ্য, চিকিৎসা জগতে বৈপ্লবিক পরিবর্তন আনয়নকারী থ্রিডি ইমেজ প্রসেসিং এবং অত্যাধুনিক টেলিকমিউনিকেশন্স ও ইন্টারনেটের থ্রিজি, ফোরজি সংস্করণের আবিষ্কারক যে একজন বাংলাদেশি তা অনেকেরই অজানা। মাত্র ৩৫ বছর বয়সী এ বিজ্ঞানীর নাম প্রফেসর ড. আহমেদ ফারজান কামাল। তার উদ্ভাবিত থ্রিডি ইমেজ প্রসেসিং চিকিৎসা বিজ্ঞানে জীবনরক্ষাকারী এমআরআই, সিটিস্ক্যান এবং ত্রিমাত্রিক সার্জারি জাতীয় প্রযুক্তি এবং থ্রিডি টেলিভিশনের সূচনা করেছিল। এছাড়া তিনি মোবাইল ফোন ও ইন্টারনেটের সর্বশেষ থ্রিজি, ফোরজি সংস্করণ উদ্ভাবনের মাধ্যমে টেলিকমিউনিকেশন্সের ক্ষেত্রেও যুগান্তকারী পরিবর্তন ঘটিয়েছেন। তথ্যসূত্র: দৈনিক ইত্তেফাক।\nবিদ্যুৎ উৎপাদন!বাংলাদেশী বিজ্ঞানীর আবিষ্কারজ্বালানি ছাড়াই


যে দ্বীপের বেশিরভাগ পুরুষ যৌন অপরাধী! | সমাজ সংস্কৃতি | DW | 05.12.2010\nপ্রশান্ত মহাসাগরের বুকে অবস্থিত এক টুকরো দ্বীপ পিটকেয়ার্ন\nদৈর্ঘ্যে মাত্র ৩.২ কিলোমিটার আর প্রস্থে ১.৬ কিলোমিটার৷ এই হলো পিটকেয়ার্ন দ্বীপ৷ এটা নাকি আবার ব্রিটিশ সাম্রাজ্যের অন্তর্ভুক্ত! যাই হোক, নিউজিল্যান্ড থেকে পাঠানো কিছু পুলিশ এই দ্বীপটির দেখভাল করে থাকে৷\nদ্বীপটিতে থাকে মাত্র ৫০ জনের মত৷ আর এই জনসংখ্যার মধ্যে নাকি ১২ জন পূর্ণবয়স্ক পুরুষ৷ কিন্তু পিটকেয়ার্ন দ্বীপের পুরুষরা আবার একটু অন্যরকম৷ লোকালয় থেকে হাজার কিলোমিটার দূরে থাকলেও প্রযুক্তির কল্যাণে কিন্তু তারা একেবারেই দূরে নয়৷ ইন্টারনেটের মাধ্যমে গোটা বিশ্বই তাদের হাতের কাছে৷ আর বিপত্তিটাও সেখানে৷ একঘেয়েমি কাটানোর জন্য নাকি অতৃপ্ত যৌন চাহিদা মেটানোর জন্যই, তারা ইন্টারনেটে প্রায়ই নানা দেশের পর্নোসাইট গুলো ভিজিট করে৷ আর এই ক্ষেত্রে এই ছোট্ট দ্বীপের মেয়র সাহেব মাইকেল ওয়ারেন রয়েছেন সবার আগে!\nইন্টারনেটের সুবাদে এখন পর্নোগ্রাফি ছড়িয়ে পড়ছে সবখানে\nআসলে মেয়র ওয়ারেনের কারণে আবারও খবর হয়েছে পিটকেয়ার্ন দ্বীপ৷ পুলিশ তাঁকে গ্রেফতার করেছে এবং আটক করেছে তাঁর দুটি ল্যাপটপ৷ তারপর সেসব ল্যাপটপ থেকে বের হয়েছে এক হাজারের বেশি রগরগে ছবি ও ভিডিও৷ এর মধ্যে আবার অনেক ছবি এবং ভিডিও শিশুদের! ৪৬ বছর বয়স্ক ওয়ারেনের বিরুদ্ধে শিশু পর্নোগ্রাফি বহন সংক্রান্ত অন্তত ২৫ টি অভিযোগ আনা হয়েছে৷\nশুধু মেয়র ওয়ারেন নয়, গত ছয় বছরে পিটকেয়ার্ন দ্বীপটির মোট নয়জন পুরুষের বিরুদ্ধে শিশু যৌন নিপীড়ন সহ ৫৫টি যৌন অপরাধের অভিযোগ আনা হয়৷ এর মধ্যে সাত বছরের শিশুকে ধর্ষণের অভিযোগও ছিল৷ অভিযুক্ত নয়জনের মধ্যে আটজনের বিরুদ্ধে অভিযোগ প্রমাণিত হয় এবং তাদের শাস্তি দেয় আদালত৷\nগোটা দ্বীপটির ১২ জন পুরুষের মধ্যে আটজনই যৌন অপরাধী! তার সঙ্গে এখন যোগ হলেন মেয়র মাইকেল ওয়ারেন৷\nকি-ওয়ার্ডস শিশু, যৌন, পর্নো, নিউজিল্যান্ড, পিটকেয়ার্ন, ইন্টারনেট, child, sex, porn, new zealand, pitcairn, internet


floods in malda: খণ্ডহর বীরনগরে শঙ্কাই সঙ্গী - floods in malda: 31 villages hit, 100 houses lost in erosion | Eisamay\nfloods in malda: 31 villages hit, 100 houses lost in erosion\nখণ্ডহর বীরনগরে শঙ্কাই সঙ্গী\nEi Samay | Updated: 08 Aug 2017, 10:50:00 AM\nগঙ্গার পাড়ের কাছে জলের মধ্যে দাঁড়িয়ে গোলাকার স্তম্ভ৷ দূর থেকে দেখলে পরিত্যক্ত পিলার মনে হতে পারে৷ কাছে গেলে বোঝা যায় একটি ইঁদারা৷\nগঙ্গার পাড়ের কাছে জলের মধ্যে দাঁড়িয়ে গোলাকার স্তম্ভ৷ দূর থেকে দেখলে পরিত্যক্ত পিলার মনে হতে পারে৷ কাছে গেলে বোঝা যায় একটি ইঁদারা৷ বর্ধিষ্ণু কোনও পরিবারের এজমালি সম্পত্তি ছিল৷ ভাঙনে ইঁদারার গোড়ার মাটিও খসে গিয়েছে৷ একটু দূরে নদীর পাড়ে কিছুটা বেরিয়ে আছে সিমেন্টের চাতাল৷ পিছন থেকে কেউ বলে দিলেন , ‘ওটা কার্তিক সরকারের দালান ছিল৷ এখানকার জমিদার ছিলেন কার্তিক সরকার৷ ওঁর ২০০ বিঘা জমি ছিল৷ ওঁর জমিতে আরও কত মানুষ বাস করতেন৷ ’\nজমিদারের খোঁজ করতে জানা গেল , তিনি এখন গ্রামে থাকেন না৷ জমিদারের তকমাটাই আছে৷ একখণ্ড ভূমিও আর তাঁর নেই৷ তিনি এখন ভিন গাঁয়ে অন্যের আশ্রয়ে আছেন৷ গত বছর গঙ্গার ভাঙন কার্তিকের মতো বীরনগরের সরকারপাড়ার বর্ধিষ্ণু গ্রামটির আরও অনেককে নিঃস্ব, নিরাশ্রয় করে ছেড়েছে৷\nফরাক্কা ব্যারেজ কর্তৃপক্ষের তৈরি বাঁধটাকেই গিলে নিয়েছে গঙ্গার ভাঙন৷ বীরনগরের ওই এলাকা কালিয়াচক ৩ নম্বর ব্লকের মধ্যে পড়ে৷ হানাহানি , জাল টাকার কারবার, মাদক পাচার ইত্যাদি নানা কারণে সংবাদ শিরোনামে আসে কালিয়াচক৷ ভাঙনে কয়েকশো মানুষের সর্বস্বান্ত হওয়ার খবর কিন্ত্ত তেমন ভাবে প্রচারিতই হয়নি৷ অথচ গঙ্গার আগ্রাসনে বদলে গিয়েছে এলাকার ভূগোলটাই৷ এখনও এখানে ওখানে দাঁড়িয়ে থাকা পাকাবাড়ির ভগ্নস্তূপ , ছড়িয়ে ছিটিয়ে পড়ে থাকা সিমেন্টের খুঁটি, টিনের চালা, কিংবা নদীর ধারে হঠাত্ জেগে থাকা একটি মাটির দেওয়াল সেই তাণ্ডবের সাক্ষ্য বহন করছে, যা বদলে দিয়েছে এলাকার আর্থ-সামাজিক চেহারাটাই৷\nপ্রকৃতির রোষ যেমন ধনী-দরিদ্র দেখেনি, তেমনই রাজনৈতির রঙেও ভেদ করেনি৷ গঙ্গা যেমন টেনে নিয়েছে পঞ্চায়েত সমিতির প্রাক্তন সিপিএম সভাপতি সুরেশচন্দ্র সরকারের ভিটে, তেমনই তছনছ করে দিয়েছে স্থানীয় বিজেপি বিধায়ক স্বাধীন সরকারের তিন মহলা বাড়িটিকেও৷ দোতলা বাড়ির দু’-একটি দেওয়ালের ভগ্নাবশেষ দেখলে পুরাতাত্ত্বিক প্রাচীন নিদর্শন হিসাবে ভ্রম হতে পারে৷ সেই ভগ্নস্তূপের ছবি তোলার সময় একপাশে ছেড়া পলিথিনের ছাউনির পাশে দাঁড়ানো এক মহিলা বলে উঠলেন, ‘আমাদের ছবিটাও তুলুন না৷ নামটাও লিখে নিন৷ কাগজে ছাপা হলে যদি একটি নতুন পলিথিন পাই৷ বাড়ি ভাঙার পর সেই যে একটি পলিথিন দিয়েছিল , তা তো এখন ছিঁড়ে ফর্দাফাই৷’ পাশে দাঁড়ানো মানুষগুলি ফিসফিস করে জানালেন , ‘ওই মহিলার রাজশ্রী সরকার , এমএলএ -র বৌদি উনি৷’\nবর্ষা আবার এসে গিয়েছে৷ দক্ষিণবঙ্গের মতো গৌড়বঙ্গের এই এলাকায় এখনও তেমন বৃষ্টি না -হওয়ায় গঙ্গা এখনও ফুলে ওঠেনি৷ আবহাওয়া দন্তর যেভাবে এই এলাকায় ভারী বর্ষণের পূর্বাভাস দিয়ে চলেছে , তাতে শঙ্কায় আছেন স্থানীয় বাসিন্দারা৷ এ বার বাঁধও নেই৷ গঙ্গা উগ্রমূর্তি নিয়ে এগিয়ে এলে মাথাগোঁজার অস্থায়ী ঠাঁইগুলিও ফের চলে যাবে৷ ফরাক্কা ব্যারেজ কর্তৃপক্ষ ভাঙা বাঁধ নতুন করে তৈরির কাজ করছে বটে৷ কিন্ত্ত তা শেষ হতে এখনও ঢের দেরি৷ স্থানীয়দের প্রশ্ন, প্রকৃতি ততদিন অপেক্ষা করবে কি ? ওঁরাই ঘুরিয়ে দেখান এলাকাটি৷ কেউ চিত্কার করে জলের মধ্যে জেগে থাকা কোনও ইটের দেওয়ালের কোনা দেখিয়ে বলেন, ‘ওই যে ওখানে ছিল আমার বাড়ি৷ ’ ‘ওই যে যেখানে বালির বস্তা ফেলছে , সেখানে আমার ভিটে ছিল ’ বলতে বলতে গলা ধরে এল স্থানীয় এক বধূর৷\nগঙ্গা এখন শান্ত৷ এলাকার বৃদ্ধা ফুরফুরি মণ্ডল বলেন , ‘কোন ভরসায় এখানে আবার ঘর বাঁধব বলুন৷ গঙ্গাকে বিশ্বাস করবে কে ? জোর বৃষ্টি হলেই আবার আগের চেহারা নেবে৷ ’ পাশেই বীরনগর হাইস্কুলের পিছনে আর একটি তিনতলা বাড়ি৷ এলাকায় একটি গার্লস হাইস্কুলের জন্য তৈরি হয়েছিল৷ কিন্ত্ত ভাঙনে নিরাশ্রয়দের জন্য সেই যে শিবির তৈরি হয়েছিল ওই বিল্ডিংয়ে , তা এখনও ওঠেনি৷ এখনও ৪০টি পরিবারের ঘরকন্না ওই বিল্ডিংয়ে৷ ফলে গার্লস স্কুলটাই চালু হয়নি আর৷ যদিও নামেই ত্রাণ শিবির৷ অন্য পরিষেবা নেই৷ পানীয় জল বলতে একটি টিউবওয়েল৷ তাতে আবার আর্সেনিক৷ সেই জলেই স্নান , সেই জলই খাওয়া৷\nশৌচালয় আছে৷ তালাবন্ধ করে রেখেছেন স্কুল কর্তৃপক্ষ৷ প্রশাসনের খাতায় অবশ্য ত্রাণ শিবিরের অস্তিত্বই নেই৷ খাতায় -কলমে কালিয়াগঞ্জ ৩ নম্বর ব্লকের এই এলাকার সবাইকে পুনর্বাসন দিয়েছে প্রশাসন৷ এলাকার বিডিও দুলাল সরকার যেন আকাশ থেকে পড়লেন৷ ‘এই সময়’-এর প্রশ্নের উত্তরে বিডিও বলেন , ‘বীরনগরে ভাঙন আক্রান্তদের তেমন সমস্যা আছে বলে তো শুনিনি৷ ওদের ৮৫টি পরিবারকে চরিঅনন্তপুরে জমির পাট্টা দেওয়া হয়েছে৷ তবে নতুন জায়গায় সমস্যা তো আছেই৷ আমরা কমিউনিটি ল্যাট্রিন , রাস্তা ইত্যাদি করার পরিকল্পনা নিয়েছি৷ ’ বাস্তবটা কী ? দুর্গতরা জানালেন , চরিঅনন্তপুরে জমিটাই শুধু পাওয়া গিয়েছে৷ তাও সেটা সবাই নেননি৷ ফুরফুরি মণ্ডলের প্রশ্ন, ‘বাড়ি বানাবো কী করে ? সেই তো ঝুপড়ি বানিয়েই থাকতে হবে৷ তার চেয়ে নদীর পাড়ে মরাই ভালো৷ ’\nআন্তর্জাতিক পুরস্কার খড্গ়পুর আইআইটির লাইব্রেরি অ্যাপেরপরের খবর\nKaliachak III block Houses were washed away Ganga river floods in malda Farakka barrage\nWeb Title : floods in malda: 31 villages hit, 100 houses lost in erosion


অভিনেত্রী কোয়েনাকে ফ্ল্যাটের বাথরুমে আটকে রাখত বয়ফ্রেন্ড!\n/ বিনোদন / অভিনেত্রী কোয়েনাকে ফ্ল্যাটের বাথরুমে আটকে রাখত বয়ফ্রেন্ড!\nপ্রকাশ: রোববার, ৬ অক্টোবর, ২০১৯, ১২:২০ পিএম | অনলাইন সংস্করণ\nবিনোদন ডেস্ক : বলিউডের অন্দরমহলে বিভিন্ন সময়ে বিতর্কিত ঘটনা ঘটে থাকে। এবার তেমনই এক খবর পাওয়া গেল। নিজের মুখে অত্যাচারের চরম কাহিনি বললেন বলিউড অভিনেত্রী কোয়েনা মিত্র।\nবিগবস ১৩’ -এ এবারের প্রতিযোগী বঙ্গ সুন্দরী কোয়েনা মিত্র। তিনি গত শুক্রবারের পর্বে ফাস করেন এক গোপন কথা। জানান তার প্রাক্তন বয়ফ্রেন্ডের সঙ্গে সম্পর্কের কথা। তুরস্কের বাসিন্দা ছিলেন কোয়েনার প্রাক্তন প্রেমিক। অনুষ্ঠানে কোয়েনা জানান, বয়ফ্রেন্ড ছিলেন অত্যন্ত ‘পজেসিভ’।\nএকবার তুরস্ক থেকে মুম্বই এসেছিলেন সেই বয়ফ্রেন্ড, তখনই কোয়েনার সঙ্গে অত্যন্ত খারাপ আচরণ করতে শুরু করেন। অত্যাচারের সীমা বাড়িয়ে কোয়েনার বয়ফ্রেন্ড তাকে ফ্ল্যাটের বাথরুমে আটকে রেখে দিয়েছিলেন বলে জানান কোয়েনা। এই বলিউডের তারকা আরও জানান, তার বয়ফ্রেন্ড বলেছিলেন তাদের বিয়ের পর তুরস্কে কোয়েনা গেলে তার পাসপোর্ট পুড়িয়ে ফেলে দেবেন তিনি। যাতে কোয়েনা কোনো দিন ভারত ফিরতে না পারেন। এটা শোনার পরই কোয়েনা সতর্ক হন। ভেঙে যায় তাদের সম্পর্ক।


বিরল রোগে আক্রান্ত জিল্লু মিয়ার চিকিৎসার অর্থ সংগ্রহের লক্ষ্যে বিশ্বনাথে মতবিনিময় বিরল রোগে আক্রান্ত জিল্লু মিয়ার চিকিৎসার অর্থ সংগ্রহের লক্ষ্যে বিশ্বনাথে মতবিনিময় – আলোকিত সিলেট\nবিরল রোগে আক্রান্ত জিল্লু মিয়ার চিকিৎসার অর্থ সংগ্রহের লক্ষ্যে বিশ্বনাথে মতবিনিময়\nবিরল রোগ ‘নিউরোফাইব্রোমাটোসিসে’ আক্রান্ত সিলেটের বিশ্বনাথ উপজেলার দিনমজুর জিল্লু মিয়ার চিকিৎসা বন্ধ রয়েছে টাকার অভাবে। দিন মজুর জিল্লু মিয়ার চিকিৎসার অর্থ সংগ্রহের লক্ষ্যে প্রবাসী, জনপ্রতিনিধি ও কয়েকজন মানবিক মানুষের উদ্যোগে মতবিনিময় সভা অনুষ্টিত হয়েথে।\nআজ বৃহস্পতিবার (১২ আগস্ট) দুপুরে খাজাঞ্চি ইউনিয়ন পরিষদ হলরুমে উপজেলার কর্মরত সাংবাদিকদের সাথে এ মতবিনিময় সভা অনুষ্টিত হয়।\nসভায় সভাপতিত্ব করেন ২নং খাজাঞ্চি ইউনিয়ন পরিষদের চেয়ারম্যান তালুকদার মো. গিয়াস উদ্দিন। এসময় তাঁর চিকিৎসায় দেশ বিদেশের সকলের কাছে সাহায্য সহযোগিতা চেয়েছেন দিনমজুর জিল্লু মিয়া।\nজিল্লু মিয়া সিলেট জেলার বিশ্বনাথ উপজেলার খাজাঞ্চি ইউনিয়নের পাকিছিরি গ্রামের সাদেক আলীর ছেলে। তার চিকিৎসার জন্য প্রয়োজন ২০ লক্ষ টাকা। নতুন করে তাঁর চিকিৎসার উদ্যোগ নিয়েছেন কয়েকজন প্রবাসীসহ উপজেলার জনপ্রতিনিধি ও কয়েকজন মানবিক মানুষ।\nজিল্লু মিয়া সাংবাদিকদের জানান, ৯ বছর বয়সে তিনি এ রোগে আক্রান্ত হন। ধীরে ধীরে মুখে ও শরীরের বিভিন্ন অংশে এ রোগ ছড়িয়ে পড়ে। এখন এই রোগ তার ডান চোখও ঢেকে ফেলেছে। এছাড়া তার ৪ সন্তানের মধ্যে ১ ছেলে ও এক মেয়ের শরীরেও এই বিরল রোগ বাসা বেঁধেছে।\nউদ্যোক্তারা সাংবাদিকদের জানান, দিনমজুর জিল্লু মিয়ার মাথা ও মুখের ডান দিকের পুরো অংশ জুড়ে অদ্ভুত রকমের ঝুলন্ত মাংসপিন্ডে আর সারা শরীরে ছোট বড় অসংখ্য গোটা রয়েছে। এ অবস্থায় দীর্ঘদিন ধরে দুর্বিষহ মানবেতর জীবন যাপন করছেন তিনি। উপজেলার সামান্য ভিটে ছাড়া সহায় সম্বল কিছু না থাকায় অর্থাভাবে করাতে পারছেন না চিকিৎসাও।\nবৈবাহিক জীবনে চার সন্তানের জনক তিনি। অন্যের কাজ করে রোজগার করা অর্থ ও সরকার থেকে পাওয়া প্রতিবন্ধি ভাতা দিয়েই টেনেটুনে সংসার চালাতে হয় তাকে। তার চিকিৎসার উদ্যোগ নিয়েছেন যুক্তরাষ্ট্র প্রবাসী ডা. আতাউর রহমান, যুক্তরাজ্য প্রবাসী লোকমান আহমদ, আলমাছ আলী, জুনাব আলীসহ কয়েকজন প্রবাসী। তারা আরও জানান, জিল্লু মিয়ার ভারতে উন্নত চিকিৎসার জন্য প্রয়োজন প্রায় ২৫ লক্ষ টাকা। এরমধ্যে ১ লক্ষ টাকা যৌথ একাউন্টে জমা হয়েছে। আর প্রায় ৪ লক্ষ টাকার প্রতিশ্রুতি এসেছে।\nআরও প্রয়োজন ২০ লক্ষ টাকা। এজন্য প্রবাসীসহ উপজেলার বিত্তবানদের কাছে তারা সাহায্যের আবেদন জানিয়েছেন। এজন্য জিল্লু মিয়ার বিকাশ একাউন্ট ‘০১৭২৯৬৮৪৪০৩’ ও ব্যাংক একাউন্ট ২০৫০৭৭৭০২০১১৩৮৫৭৩ (ইসলামী ব্যাংক এজেন্ট ব্যাংকিং, লামাকাজি) দেয়ার জন্য অনুরোধ করা হয়েছে।\nএ বিষয়ে খাজাঞ্চি ইউনিয়নের চেয়ারম্যান ও চিকিৎসার অন্যতম উদ্যোক্তা তালুকদার মো. গিয়াস উদ্দিন বলেন, জিল্লু মিয়ার চিকিৎসার জন্যে সমাজের বিত্তবানদের এগিয়ে আসা উচিত। বিত্তবানদের আর্থিক সহযোগিতাই পারে জিলু মিয়াকে সুস্থ্য স্বাভাবিক জীবনে ফেরাতে।\nচিকিৎসার অন্যতম উদ্যোক্তা সাংবাদিক আব্বাস হোসেন ইমরানের পরিচালনায় সভায় আরও চিকিৎসার বিস্তারিত বিষয়ে বক্তব্য রাখেন, তাহির আলী উচ্চ বিদ্যালয়ের সিনিয়র শিক্ষক আজম আলী, পশ্চিম দর্শা দাখিল মাদরাসার শিক্ষক ও পাকিছিরি গ্রামের বাসিন্দা মাওলানা ফয়েজ আহমদ তাজির, অলংকারি-পৌদনাপুর হাফিজিয়া দাখিল মাদ্রাসার সুপার মাওলানা আজিজুর রহমান, বৃহত্তর প্রিতীগন্জ বাজার আনজুমানে আশিকানে মুস্তফা সা: পরিষদের সভাপতি মাওলানা আব্দুল করিম, পাকিছিরি গ্রামের মো. ফেরদৌস মিয়া।


ডেইলি সিলেট ডট কম :: প্রকাশিত হয়েছে : ১১ এপ্রিল ২০২১, ১:২০ অপরাহ্ন | ১:২০ অপরাহ্ন\nঅনলাইন ক্লাসে শাহ’জালাল বিজ্ঞান ও প্রযু’ক্তি বিশ্ববিদ্যালয়ের (শাবিপ্রবি) এক শিক্ষকের ধূমপানের ছবি সামাজিক যোগযোগমাধ্যম ফেসবুকে ভাই’রাল হয়েছে। গতকাল শুক্রবার (৯ এপ্রিল) থেকে ফেসবুকে ওই শিক্ষকের ধূমপানের একটি ছবি ছড়িয়ে পড়েছে। এ নিয়ে অনেকে বিরূপ প্রতিক্রিয়া দেখিয়েছেন।\nঅ’ভিযু’ক্ত শিক্ষক ড. মাজহারুল হাসান মজুম’দার বিশ্ববিদ্যালয়ের ব্যবসায় প্রশাসন বিভাগের অধ্যাপক। এ ঘটনার ত’দন্ত করে বিশ্ববিদ্যালয় প্রশাসনকে যথাযথ ব্যবস্থা গ্রহণের কথা জানিয়েছে বিশ্ববিদ্যালয় শিক্ষক সমিতি।\nএকাধিকবার যোগাযোগের চেষ্টা করা হলেও অধ্যাপক ড. মাজহারুল হাসান মজুম’দারের সঙ্গে কথা বলা সম্ভব হয়নি। এ বিষয়ে উপাচার্য অধ্যাপক ড. ফরিদ উদ্দিন আহমেদের সাথে যোগাযোগ করা হলে তিনিও কোনো মন্তব্য করতে রাজি হননি।\nবিশ্ববিদ্যালয় শিক্ষক সমিতির সাধারণ সম্পাদক কেমিক্যাল ইঞ্জিনিয়ারিং এন্ড পলিমা’র সায়েন্স বিভাগের সহযোগী অধ্যাপক মো. মহিবুল আলম বলেন, ‘এ ধরনের কর্মকা’ন্ড আমাদের শিক্ষক সমাজের জন্য লজ্জাজনক। শিক্ষক সমিতি এসবের দায়ভা’র নেবে না। আম’রা চাই, ত’দন্ত করে বিশ্ববিদ্যালয় প্রশাসন এ শিক্ষকের বি’রুদ্ধে যথাযথ ব্যবস্থা গ্রহণ করুক।’


একদা কোন এক এলাকায় বাইরে থেকে কিছু শিয়াল আমদানি করা হয়েছিল, উদ্দেশ্য ছিল শিয়ালগুলো এলাকার মৃত মুরগী খেয়ে পরিবেশ দূষন থেকে রক্ষা করবে। কিন্ত ঘটনা ঘটল উল্টো। শিয়ালের সংখ্যা গেল বেড়ে এবং এলাকায় ক্ষুধার্ত শেয়ালেরা এখন সুস্থ মুরগীগুলোও ধরে খাওয়ার পায়তারা করছে।\nএই হল এদেশের অসাধু ঔষধ কোম্পানিগুলোর উদাহরণ। এসব অসাধু ফার্মাসিউটিক্যালস কোম্পানি তাদের স্বার্থ পূরনের জন্য জীবন রক্ষাকারী সকল ঔষধ তুলে দিয়েছে ওষুধের দোকানদার দের হাতে। মাসিক এবং বার্ষিক ব্যবসায়িক লক্ষ্য পূরন করার জন্য প্রতিটা ঔষধ কোম্পানি যে কোন উপায়েই হোক ঔষধ বিক্রয় করছেন। তাদের হয়ত সেই ধারনাই নেই যে তাদের বিক্রিত ঔষধের কত ভাগ, রোগির কল্যাণে সঠিক ও যথাযথ প্রয়োগ হচ্ছে। কোম্পানিগুলো সেই দিকে ফিরে তাকাতে চায়ও না। তাদের কোম্পানির ব্যবসায়িক উদ্দেশ্য পূরণ হওয়া মাত্রই এরা দায়মুক্ত । কিন্তু আসলে কি তাই?\nগত বছর আমার এক পরিচিত RMP পরিবারসহ বিদেশ ভ্রমন করে এসেছে ঔষধ কোম্পানির স্পন্সরে। এই হল সে সকল কোম্পানির টার্গেট ফুলফিলের নেপথ্য। এখনও ব্যাপারটা বিশ্বাস করতে পারছেন না?\nদেশের গ্রামে গঞ্জে, হাট-বাজারে ঔষধের যে পরিমাণ অপব্যবহার তার জন্য সবচেয় বেশী দায়ী হচ্ছে এসকল কোম্পানির রিপ্রেজেন্টেটিভরা। এরাই ফার্মাসিওয়ালাদের ঔষধ চিনিয়েছে এবং তাদেরকে ডাক্তার সাজার জন্য উদগ্রিব করে তাদের হাতে কাঁচামাল সরবরাহ করেছে। এদের এই অল্প অল্প বিদ্যা নিয়েই ফার্মাসিওয়ালা ক্রমে একজন ডাক্তার সেজে শুরু করেছে ঔষধের যত্রতত্র প্রয়োগ। রেজিস্টার্ড চিকিৎসকের ব্যবস্থাপত্রের বাইরে বছরে দেশে কত বিলিয়ন টাকার ঔষধ বিক্রয় হচ্ছে তার কোন পরিসংখ্যান কি সরকারের কাছে আছে? বিএসএমএমইউ’র প্রতিনিয়ত এন্টিবায়োটিক রেজিসটেন্স এর উপর এলার্মিং রিসার্চেও সরকারের খুব টনক নড়ছে বলে মনে হয় না। যদি টনক নড়ত, নিয়ম কানুন তো আগে থেকেই আছে, সেগুলো কেন প্রয়োগ করার জন্য কঠোর ব্যবস্থা নেওয়া হচ্ছে না ?\nবাংলাদেশ তৃতীয় বিশ্বের দেশ হিসেবে এখনও মেধাসত্ত আইনে ছাড় পেয়ে নিজের দেশের স্বল্প দামে ঔষধ মেনুফেকচারিং করতে পারে, এই ছাড় ২০৩৪ পর্যন্ত যথাসম্ভব বহাল থাকবে। এই আইন হচ্ছে গরিব দেশগুলোর প্রতি মেধাসত্ব অধিকারি দেশগুলোর প্রতি দয়া দেখানো ছাড়া আর কিছু না। আর সেটা সম্ভবত WHO, UN, FDA মিলে নির্ধারণ করে থাকে কোন কোন দেশকে এই ছাড় দেওয়া হবে। দেশ ফ্রিতে ঔষধের মেধাসত্ব পায় আর ফার্মাসিওয়ালারা এসব ঔষধ প্রেস্ক্রিপশন বানিয়ে লিখে। বেআইনি হলেও এই ক্ষেত্রে যেন আইনের শিথিলতা ব্যাপক।\nখুব কমই শুনেছি যে OTCs drugs এর বাইরে নিজের মত করে ঔষধ বিক্রয়ের ফলে অমুক ফার্মাসির কাউকে আইনের আওতায় আনা হয়েছে। আবার নিজের নামের পূর্বে ডাঃ লিখতেও বেশ আগ্রহী এরা। শুধু ঔষধের কমার্শিয়াল নাম জেনেই যে ডাক্তার সাজা যায় না, এটা তাদের বলবে কে ? এছাড়া কখনো কখনো চিকিৎসকের দেওয়া প্রেস্কিপশনের ওষুধের সাথে নিজের ইচ্ছায় দুই একটা বাড়তি ঔষধ দিয়ে রোগিকে ‘এগুলোও সাথে লাগবে’ বলার অভ্যাসও আছে এদের।\nসেদিন পত্রিকায় দেখলাম, দেশে নাকি বর্তমানে ১০৩৩ রকম জেনেরিকের ঔষধ মেনুফেকচারিং এবং ব্যবহার হচ্ছে। জানতে ইচ্ছে হয় এর কয়টা আমাদের দেশের বিজ্ঞানিদের দ্বারা আবিষ্কৃত? দেশের কয়টা ফার্মাসিউটিক্যাল কোম্পানির তৈরি করা নতুন কয়টা ওষুধ FDA দ্বারা অনুমদিত আছে জানা নাই।\nতাহলে পুরো ব্যপারটা দাঁড়াল যে, দুনিয়ার বিখ্যাত বিখ্যাত সব ওষুধ কোম্পানির মেধাবী বিজ্ঞানীরা বছর বছর নিরলস গবেষণা করে জীবন রক্ষাকারী একেকটা ওষুধ আবিষ্কার করবেন আর আমাদের দেশ সেটার মেধাসত্ত মাগনায় পেয়ে গ্রামগঞ্জের ফার্মাসিওয়ালা দিয়ে সেই ওষুধ বিক্রি করবে। এটাই কি ডিজিটাল বাংলাদেশের স্বাস্থ্য ব্যবস্থা?\nএমবিবিএস অথবা বিডিএস ডিগ্রিধারি রেজিস্টার্ড চিকিৎসকের উপদেশ ছাড়া কেনা যায় এমন ওষুধ (OTC drugs) আগে খুব সম্ভবত ১৪ টা ছিল। এখন নতুন লিস্টে আরও ১৫ টা যোগ করে মোট হয়েছে ৩৯ টা। যেখানে একটা ছোট্ট এন্টিবায়োটিকের ওরাল ফর্ম পর্যন্ত রাখা হয়নি, শুধু neomycin/gentamicin এর টপিক্যাল ব্যবহারের অয়েন্টমেন্ট রাখা হয়েছে, সেখানে এখনও কিভাবে গ্রামে গঞ্জে Meropenam, Cefepime, Moxifloxacin, Tazobactum injections মামুলি ভাবে ব্যবহৃত হচ্ছে ??\nআর Resistance শুধু এন্টিবায়োটিকই করে তা নয় কিন্তু, যে কোন ওষুধ Resistance করতে পারে। তাই কোন ড্রাগই রেজিস্টার্ড চিকিৎসকদের হাতছাড়া করা যাবে না। তাহলে কবে বন্ধ হবে এই ঔষধ নিয়ে বাণিজ্য? কবে জীবন রক্ষাকারী ঔষধের আইন বাস্তবায়িত হবে আর সেই আইন যথাযথ প্রয়োগ রাখা হবে?\nঔষধ শুধুই হউক জীবন রক্ষার জন্য জীবিকার রক্ষার জন্য নয়।\nজীবিকা নির্বাহের বহু উপায় আছে। যারা বেআইনিভাবে ঔষধকে জীবিকার জন্য অপব্যবহার করছে, তাদের বিরুদ্ধে এখনই কঠোর ব্যবস্থা নেয়া হোক। চিকিৎসকদের হাতিয়ার একটাই সেটা হল ‘ঔষধ’, এটা যে কারো খেলার পন্য নয়, তাই ঔষধের অপব্যবহার ঠেকাতে চিকিৎসকদেরই সর্বপ্রথম এগিয়ে আসতে হবে।\nনতুবা যে ঔষধ দিয়ে রোগমুক্তি করতে বছরের পর বছর চিকিৎসাশাস্ত্র পড়ে ডাক্তার হলেন, সেই ঔষধই যদি রোগ সারাতে অকার্যকর হয়ে পড়ে, তাহলে ডাক্তার হয়েও আমাদের পকেটে হাত নিয়ে গুটিয়ে বসে থাকা ছাড়া আর কিছু করার থাকবে না।\nলিখেছেন ঃ ডাঃ শাকিল আহমেদ সরকার, MBBS ( Liaquat University of Medical & Health Sciences, Pakistan).\nPosted in ভাবনাTagged #ঔষধ হউক জীবন রক্ষায় #জীবিকা রক্ষায় নয়\nOne thought on “ঔষধ হউক জীবন রক্ষায়, জীবিকা রক্ষায় নয়”


কুতুপালং এমএসএফ হাসপাতালে চিকিৎসাধীন অজ্ঞাত শিশুর পরিচয় মিলেছে | উখিয়া খবর কুতুপালং এমএসএফ হাসপাতালে চিকিৎসাধীন অজ্ঞাত শিশুর পরিচয় মিলেছে | উখিয়া খবর\nউখিয়া খবরে সংবাদ প্রকাশের পর\nকুতুপালং এমএসএফ হাসপাতালে চিকিৎসাধীন অজ্ঞাত শিশুর পরিচয় মিলেছে\nশফিক আজাদ::\t/ ৫৯৫\tবার\nআপডেট বৃহস্পতিবার, ২১ জানুয়ারী, ২০২১, ৫:০০ পূর্বাহ্ন\nসড়ক দুর্ঘটনায় আহত কুতুপালং এমএমএফ হাসপাতালে আহত শিশু\nউখিয়ার কুতুপালং এমএসএফ হাসপাতালে শুয়ে আছে গুরুতর আহত অজ্ঞাত শিশু, কেউ চিনলে সন্ধান দিন’ শিরোনামে একটি সংবাদ বহুল প্রচারিত অনলাইন নিউজ পোর্টাল ‘উখিয়া খবর ডটকম’ এ প্রকাশিত হলে মালয়েশিয়া থেকে এক ব্যক্তি ফোন করেন নিউজ পোর্টালের সম্পাদককে। জানতে চান বর্তমানে শিশুটি কোথায় আছে? এদিক থেকে তার পরিচয় জানতে চাইলে সে কান্না জড়িত কণ্ঠে বলেন, বাড়ী নাইক্ষ্যংছড়ির উপজেলার চাকঢালায়। তার নাম ছৈয়দ কাশেম। আহত ছেলেটির পিতা। তার ছেলেটি হেফজখানা থেকে গত এক মাস পূর্বে পালিয়ে যায়, অনেক জায়গায় খুঁজাখুঁজি করেও তাকে পাওয়া যায়নি। পরিশেষে উখিয়া খবর ডটকমে সংবাদ দেখে নিশ্চিত হতে পারি এটি আমার ছেলে।\nখবর পেয়ে বাড়ীর লোকজন বৃহস্পতিবার সকালে উখিয়ার উদ্দেশ্যে রওয়ানা দিয়েছেন বলে সে জানায়। এসময় সে তার ছেলেকে যারা হাসপাতালে নিয়ে গেছেন এবং নিউজের মাধ্যমে সন্ধান দেয়া উখিয়া খবর ডটকমের প্রতি কৃতজ্ঞতা প্রকাশ করেন।\nউল্লেখ্য যে, গত মঙ্গলবার সন্ধ্যার দিকে উখিয়ার কুতুপালং চৌধুরী ফিলিং স্টেশন সংলগ্ন স্থানে দুর্ঘটনায় গুরুতর আহত হয় শিশুটি। স্থানীয় পথচারীরা উদ্ধার করে হাসপাতালে ভর্তি করালেও কেউ তাকে চিনছেনা বা সন্ধান দিতে পারেনি। আর ছেলেটি অজ্ঞান হওয়ার কারনে কথা বলে পরিচয় জানা সম্ভব হয়নি।\nঅভিনব কায়দায় ইয়াবা পাচার, উখিয়ার ইমতিয়াজ আটক\nকক্সবাজারে ২০কেজি গাঁজাসহ দুই জনকে আটক করেছে র‍্যাব\nওসির কক্ষে আবেগঘন দৃশ্যের অবতারনা! বিট পুলিশিং: হিন্দু পরিবারের বিরোধ নিরসন


ধানমন্ডি ৩২ নম্বরে একাত্তরের ২৫ মার্চ | undefined\nধানমন্ডি ৩২ নম্বরে একাত্তরের ২৫ মার্চ\nমার্চ ১৯৭১-এ বঙ্গবন্ধু শেখ মুজিবুর রহমান বাস করছিলেন তাঁর ধানমন্ডির ৩২ নম্বর সড়কের ৬৬৭ নম্বর বাড়িতে। সে সময় কার্যত তাঁরই নির্দেশে চলছে তত্কালীন পূর্ব পাকিস্তান। এই বাড়ি থেকেই তিনি জারি করছেন বিভিন্ন নির্দেশ। ২৫ মার্চ রাতে পাক সেনারা নিরস্ত্র বাঙালির ওপর ঝাঁপিয়ে পড়ে। একই সঙ্গে ওই বাড়ি থেকে তারা গ্রেপ্তার করে বঙ্গবন্ধুকে। ২৫ মার্চ ১৯৭১ সারা দিন ওই বাড়ি ও সড়কে কী ঘটেছিল, তা তুলে ধরা হলো এই লেখায়।\nপ্রকাশ: ০৮ সেপ্টেম্বর ২০২১, ১১: ৩৭\n৩ কমান্ডো ব্যাটালিয়নের অধিনায়ক লেফটেন্যান্ট কর্নেল জহির আলম খান ২৩ মার্চ ১৯৭১ তারিখ সকালে কুমিল্লা থেকে সি-১৩০ বিমানযোগে ঢাকা এসে পৌঁছান। বঙ্গবন্ধু শেখ মুজিবুর রহমানকে গ্রেপ্তার করার বিশেষ মিশন নিয়ে তিনি ঢাকা এসেছেন, কিন্তু তখনও এ বিষয়ে বিশেষ কিছু জানেন না। শেখ মুজিবকে গ্রেপ্তারের সিদ্ধান্ত আগেই নেওয়া হয়, দিনক্ষণ ঠিক করার বিষয়টি নির্ভর করছিল অপারেশন সার্চলাইটের জন্য সেনাবাহিনীর সার্বিক প্রস্তুতির ওপর। বিমানবন্দর থেকে কর্নেল জহির সরাসরি মার্শাল ল হেডকোয়ার্টার্সে কর্নেল এস ডি আহমেদের সঙ্গে দেখা করেন।\nকর্নেল আহমেদ কর্নেল জহিরকে পর দিন (২৪ মার্চ) কিংবা তারও পরের দিন (২৫ মার্চ) শেখ মুজিবকে গ্রেপ্তার করার পরিকল্পনা তৈরি করতে বলেন। কর্নেল জহির এ কাজে কমান্ডো ব্যাটালিয়নের জাংজু কোম্পানিকে কাজে লাগানোর সিদ্ধান্ত নেন। ২৩ মার্চ রাতেই তিনি কোম্পানি কমান্ডার মেজর বেলাল ও কোম্পানির দুই প্লাটুন কমান্ডার ক্যাপ্টেন হুমায়ুন ও ক্যাপ্টেন সাঈদকে নিয়ে বেসামরিক গাড়িতে করে শেখ মুজিবের বাড়ি রেকি করতে যান। তাঁরা দেখতে পান, একদল বাঙালি পুলিশ প্রহরী বাড়িটির নিরাপত্তার দায়িত্ব পালন করছে। এ ছাড়া প্রচুর সাধারণ মানুষ বিক্ষিপ্তভাবে বাড়ির সামনে অবস্থান নিয়ে আছে।\nকর্নেল জহির ২৪ মার্চ সকালে শেখ মুজিবের বাসভবনের আশপাশের বাড়ি ও রাস্তা রেকি করেন। এরপর নির্দেশ অনুযায়ী বেলা ১১টার সময় তিনি যান মেজর জেনারেল রাও ফরমান আলীর কাছে। জেনারেল রাও কর্নেল জহিরকে ২৫ মার্চ রাতে শেখ মুজিবকে গ্রেপ্তারের কথা বলেন। এ জন্য কর্নেল জহিরকে তিনি একজন কর্মকর্তাসহ বেসামরিক গাড়িতে করে শেখ মুজিবের বাড়িতে গিয়ে তাঁকে গ্রেপ্তার করতে বলেন। কর্নেল জহির শেখ মুজিবের বাড়ির প্রহরী ও চারদিকের জনসাধারণকে প্রতিরোধ করার জন্য এক কোম্পানি সেনা প্রয়োজন হবে বলে জানান। জেনারেল রাও কর্নেল জহিরের মতামত প্রত্যাখ্যান করে তাঁকে নির্দেশমতো কাজটি সমাধা করার আদেশ দেন। কর্নেল জহির আবারও এক কোম্পানি সেনা ছাড়া এ কাজ করা সম্ভব নয় বলে জানান। জেনারেল রাও উত্তেজিত হয়ে কর্নেল জহিরকে তাঁর দপ্তর থেকে বিদায় করে দেন। কর্নেল জহির সারা দিনই আর কারও সঙ্গে যোগাযোগ না করে কিছুটা লুকিয়ে লুকিয়ে থাকেন।\nমেজর জেনারেল এ ও মিঠ্ঠা (কোয়ার্টার মাস্টার জেনারেল) একই দিন সন্ধ্যায় চট্টগ্রাম থেকে ঢাকায় আসেন। কর্নেল জহির জেনারেল মিঠ্ঠার পূর্বপরিচিত ছিলেন। রাতে তাঁর সঙ্গে দেখা করে তিনি গত দুই দিনের ঘটে যাওয়া ঘটনাপঞ্জি বর্ণনা করেন। সবকিছু শুনে জেনারেল মিঠ্ঠা ২৫ মার্চ সকাল নয়টায় কর্নেল জহিরকে ইস্টার্ন কমান্ড হেডকোয়ার্টার্সে আসতে বলেন।\nপর দিন সূর্যোদয়ের সঙ্গে আসে ২৫ মার্চ ১৯৭১, বৃহস্পতিবার। এই দিনটির পর থেকে বাঙালির ইতিহাস দ্রুতই ভিন্ন খাতে বইতে শুরু করবে।\nসকাল ৮টা ৩০ মিনিট\nইস্টার্ন কমান্ড হেডকোয়ার্টার্সে কর্নেল আকবরের (কর্নেল জি এস) দপ্তরে জেনারেল রাওয়ের সঙ্গে কর্নেল জহিরের দৈবক্রমে দেখা হয়ে যায়। আগের কথার সূত্র ধরে তাঁদের মধ্যে বাগিবতণ্ডাও হয়। জেনারেল মিঠ্ঠা সে সময় ছিলেন লে. জেনারেল টিক্কা খানের দপ্তরে। তিনি বেরিয়ে এলে কর্নেল জহির তাঁকে সব কিছু জানান। জেনারেল মিঠ্ঠা কর্নেল জহিরকে তখন নিয়ে যান সেনাবাহিনী-প্রধান জেনারেল আবদুল হামিদ খানের কাছে। কর্নেল জহিরের কাছে সব কিছু শুনে জেনারেল হামিদ জেনারেল রাওকে ফোন করে কর্নেল জহিরের সব চাহিদা পূরণের নির্দেশ দেন। কর্নেল জহিরের চলে যাওয়ার আগে জেনারেল হামিদ স্পষ্ট ভাষায় বলে দেন, যাতে শেখ মুজিবের গায়ে একটিও আঁচড় না লাগে। তিনি আরও বলেন, শেখ মুজিবের যেকোনো ক্ষতির জন্য কর্নেল জহির দায়ী থাকবেন।\nকর্নেল জহির জেনারেল রাওয়ের দপ্তরে গিয়ে তাঁর চাহিদা অনুযায়ী তিনটি পাঁচটনি ট্রাক ও শেখ মুজিবের বাড়ির নকশা নেন। শেখ মুজিবের পেছনের বাড়িটি ছিল জাপানি কাউন্সিলরের। অভিযানকালে যাতে কূটনৈতিক কোনো সমস্যা সৃষ্টি না হয়, সেটিও তাঁকে বিবেচনায় রাখতে বলা হয়।\nদুপুর ১২টা ৩০ মিনিট\nশেখ মুজিবের বাড়ি ও আশপাশের এলাকার মডেল বানিয়ে কর্নেল জহির কোম্পানি ও প্লাটুন কমান্ডারদের অপারেশনের বিভিন্ন দিক ও কার কী করণীয় তা বুঝিয়ে দেন। ক্যাপ্টেন সাঈদকে দেওয়া হয় শেখ মুজিবের বাড়িতে পৌঁছানোর সব রাস্তা বন্ধ করে দেওয়ার দায়িত্ব। ক্যাপ্টেন হুমায়ুনকে দায়িত্ব দেওয়া হয় শেখ মুজিবের বাড়ির এক কোনা দিয়ে ঢুকে চারদিকের দেয়াল ঘিরে ফেলার। পেছন দিকের দেয়ালটিকে বেশি গুরুত্ব দিতে বলা হয়, যাতে কেউ সেটি টপকে জাপানি কাউন্সিলরের বাড়িতে চলে যেতে না পারে। ১২ জনের একটি দল নিয়ে মেজর বেলালকে পুরো বাড়ি তল্লাশির এবং শেখ মুজিবকে গ্রেপ্তার করার দায়িত্ব দেওয়া হয়। দলগুলোকে সন্ধ্যার পর তেজগাঁও বিমানবন্দরের প্রধান ফটকে একত্র হওয়ার নির্দেশ দেওয়া হয়। সেখান থেকে রাত ১২টায় যাত্রা শুরু করে ফার্মগেট, আসাদগেট, মিরপুর রোড হয়ে ধানমন্ডি ৩২ নম্বরে পৌঁছানোর পরিকল্পনা নেওয়া হয়।\nশেখ ফজলুল হক মনি শেখ মুজিবের সঙ্গে তাঁর শয্যাকক্ষে দেখা করেন। কিছুক্ষণ পর লন্ডনের আওয়ামী লীগ নেতা জাকারিয়া চৌধুরী শেখ মুজিবের সঙ্গে একান্তে আলাপ করে যান।\nতীর-বল্লম-ডামি রাইফেলসহ রায়েরবাজার ইউনিয়ন আওয়ামী লীগের একটি সশস্ত্র মিছিল ৩২ নম্বরে এলে শেখ মুজিব দোতলা থেকে ওদের সালাম গ্রহণ করেন। অর্থনীতিবিদ রেহমান সোবহান ও বিখ্যাত পাকিস্তানি সাংবাদিক মাজহার আলী শেখ মুজিবের সঙ্গে একান্তে কথা বলেন। শেখ মুজিব তাঁদের সম্ভাব্য সামরিক আক্রমণের শঙ্কা ব্যক্ত করেন। তিনি বলেন, সে রকম কিছু হলে এর ফল ভালো হবে না। তাতে বহু লোক মারা পড়বে এবং তাঁর কবরের ওপর স্বাধীন বাংলাদেশ জন্ম নেবে। বিকেলের মধ্যেই শেখ মুজিব সবাইকে তাঁর বাড়ি থেকে বিদায় দিতে থাকেন। পাঁচটার পর থেকে তাঁর বাড়িতে থমথমে ভাব নেমে আসতে থাকে।\nবেশ কয়েকজন ছাত্রনেতা শেখ মুজিবের সঙ্গে দেখা করে যান।\nক্যাপ্টেন হুমায়ুনকে দুজন কমান্ডোসহ বেসামরিক পোশাকে শেখ মুজিবের বাড়ির আশপাশে লক্ষ রাখার জন্য পাঠিয়ে দেওয়া হয়। সন্ধ্যা সাড়ে সাতটায় তেজগাঁও বিমানবন্দরে একটি বোয়িং বিমান চালু করে রাখা হয়। বিমানটি বিকেল চারটায় পাকিস্তান থেকে উড়ে এসেছিল। রাত আটটায় ইয়াহিয়া খানকে নিয়ে বিমানটি পাকিস্তান উড়ে যায়।\nসৈয়দ নজরুল ইসলাম, তাজউদ্দীন আহমদ, এইচ এম কামরুজ্জামান ও ক্যাপ্টেন মনসুর আলী বঙ্গবন্ধু শেখ মুজিবের সঙ্গে দেখা করতে আসেন। শেখ মুজিব জানান, তিনি বাড়ি ছেড়ে চলে যাওয়ার বদলে বরং গ্রেপ্তার বরণ করতে প্রস্তুত আছেন। এরপর রাত সাড়ে আটটায় সংবাদ সম্মেলনে শেখ মুজিব সৈয়দপুর, রংপুর ও জয়দেবপুরে নিরীহ মানুষ হত্যার প্রতিবাদে ২৭ মার্চ হরতাল ঘোষণা করেন। সংবাদ সম্মেলনের পর অন্য নেতারা শেখ মুজিবের কাছ থেকে বিদায় নেন।\nবিমানবন্দরের পেছনের দিকে ছোট ফটকে কমান্ডো কোম্পানি এসে পৌঁছায়। রাত ১০টায় ক্যাপ্টেন হুমায়ুন সংবাদ পাঠান, সাধারণ মানুষ মিরপুরে বেশ কয়েকটি সড়কে প্রতিবন্ধকতা দিয়েছে। এ খবরে কর্নেল জহির পরিকল্পনায় দুটি পরিবর্তন আনেন। যাত্রা শুরুর সময় তিনি ১২টা থেকে এগিয়ে রাত ১১টা করেন এবং কোম্পানির সব রকেট লঞ্চার ক্যাপ্টেন সাঈদের প্লাটুনে জমা করেন। শেখ মুজিবের বড় ছেলে শেখ কামাল বাড়ি ছেড়ে অজানা গন্তব্যের উদ্দেশে রওনা হন। রাত সাড়ে ১০টায় কামাল হোসেন ও ব্যারিস্টার আমীর-উল ইসলাম শেষবারের মতো শেখ মুজিবকে বাড়ি থেকে বেরিয়ে গিয়ে আত্মগোপনের জন্য অনুরোধ করেন।\nশেখ মুজিব তাঁদের অনুরোধ উপেক্ষা করেন। তিনি তাঁদের বাড়ি থেকে চলে যেতে বলেন। রাত ১১টায় শেখ মুজিবের সঙ্গে ছাত্রনেতা সিরাজুল আলম খান, আ স ম আবদুর রব ও শাজাহান সিরাজ দেখা করতে আসেন। তাঁদের বিদায় দিয়ে শেখ মুজিব চলে আসেন দোতলায়। জাকারিয়া চৌধুরীর ছোট ভাই ঝন্টু সরাসরি দোতলায় উঠে এসে শেখ মুজিবের সঙ্গে সাক্ষাত্ করেন। তিনি আসন্ন আক্রমণের কথা জানিয়ে শেখ মুজিবকে বাসা ছাড়ার জন্য করুণভাবে অনুরোধ করেন। নিরাপত্তার জন্য শেখ মুজিবের মেয়ে শেখ হাসিনা ও শেখ রেহানা এবং জামাতা এম এ ওয়াজেদ মিয়া বাড়ি ছেড়ে অন্যত্র চলে যান। শেখ মুজিবের সঙ্গে বাড়িতে থেকে যান তাঁর স্ত্রী এবং দুই ছেলে শেখ জামাল ও শেখ রাসেল।\nপাকিস্তান বাহিনীর বিভিন্ন সেনাদল ঢাকা সেনানিবাস থেকে শহরের দিকে এগোতে শুরু করে। পদাতিক বাহিনী, সাঁজোয়া বাহিনী ও গোলন্দাজ বাহিনীর বিভিন্ন ইউনিট ঢাকার বিভিন্ন স্থানে অবস্থান নেয়। রাত ১১টায় একটি জিপ ও তিনটি পাঁচটনি ট্রাকসহ কর্নেল জহির যাত্রা শুরু করেন তেজগাঁও বিমানবন্দর থেকে। সামনের জিপটির হেডলাইট জ্বালিয়ে রেখে বাকিগুলোর বন্ধ রাখা হয়, যাতে কেউ গাড়ির সংখ্যা বুঝতে না পারে। মিরপুর সড়কে পৌঁছানোর পর কমান্ডো দল প্রথম সড়ক অবরোধের মুখোমুখি হয়। সেখানে প্রতিবন্ধকতা তৈরি করা হয়েছিল কিছু গাড়ি উল্টে দিয়ে। রকেট লঞ্চার দিয়ে সেখানে ফায়ার করা হলে কয়েকটা গাড়িতে আগুন লেগে যায়। এরপর পাঁচটনি ট্রাকের উইঞ্চ দিয়ে গাড়িগুলো সরিয়ে দিয়ে এগোনোর মতো ফাঁক বের করা হয়। কমান্ডো দল ২০০ গজ এগুনোর পর মুখোমুখি হয় আরেকটি প্রতিবন্ধকতার। সেটি তৈরি করা হয়েছিল দুই ফুট ব্যাসের পাইপ দিয়ে। ট্রাকের উইঞ্চ দিয়ে সেটিও সরিয়ে দিয়ে তারা এগোতে থাকে।\nআবদুল মালেক উকিল মাইজদী থেকে শেখ মুজিবের সঙ্গে টেলিফোনে যোগাযোগ করার চেষ্টা করেন। তাঁর কথা বলার প্রচেষ্টা সফল হয় না। রাত ১১টার পর শহরের বিভিন্ন অঞ্চলে গোলাগুলি শুরু হয়। গুলির শব্দ পেয়ে রেহমান সোবহান শেখ মুজিবের খোঁজ নেওয়ার জন্য ফোন করেন। তাঁদের মধ্যে কোনো কথা হয় না। তবে তিনি জানতে পারেন, শেখ মুজিব বাড়িতেই আছেন।\nকমান্ডো দল আরও ২০০ গজ এগিয়ে শেখ মুজিবের বাড়ির কাছাকাছি এসে তৃতীয় প্রতিবন্ধকতার সামনে পড়ে। এটি ছিল তিন ফুট উঁচু ও চার ফুট প্রস্থ ইটের একটি দেয়াল। কমান্ডোরা ট্রাকের ধাক্কায় দেয়াল ভাঙার চেষ্টা করে। তাদের সে চেষ্টা ব্যর্থ হয়। রাত তখন ১২টা। নষ্ট করার মতো সময় আর নেই। কর্নেল জহির ক্যাপ্টেন সাঈদকে তার প্লাটুনের কমান্ডো দিয়ে ইট সরিয়ে গাড়িগুলো নিয়ে শেখ মুজিবের বাড়ির সামনে আসতে বলেন। বাকি কমান্ডোদের নিয়ে তিনি হেঁটে শেখ মুজিবের বাড়ির দিকে রওনা হন। রাত সোয়া ১২টায় পরিকল্পনামতো ক্যাপ্টেন হুমায়ুন তাঁর দল নিয়ে শেখ মুজিবের বাড়িতে ঢুকে তিন দিক থেকে ঘিরে ফেলেন। তাঁদের গোলাগুলিতে একজন পুলিশ প্রহরী মৃত্যুবরণ করেন। বাড়িতে থাকা অন্যান্য বেসামরিক লোকজন ও পুলিশ প্রহরীরা পালিয়ে যান। মেজর বেলালের তল্লাশি দল তল্লাশি শুরু করলে বেসামরিক এক লোক দা নিয়ে ঝাঁপিয়ে পড়ে একজন কমান্ডোকে আঘাত করেন। কমান্ডোরা তাঁকে গুলি করলে তিনি আহত হন।\nরাত ১২টা ৩০ মিনিট\nনিচতলার পর ওপরতলায় তল্লাশির সময় কমান্ডোরা একটি ঘরে মানুষের আওয়াজ পায়। মেজর বেলাল দরজা ভেঙে ঘরে ঢুকে শেখ মুজিবকে অক্ষত অবস্থায় ঘর থেকে বের করে আনেন। এ সময় দোতলার বারান্দা থেকে কেউ কমান্ডোদের দিকে এক রাউন্ড গুলি করে। গুলি মারার জায়গা লক্ষ্য করে কমান্ডোরা এসএমজির বাস্ট ফায়ার করে, সঙ্গে একটি গ্রেনেড ছুড়ে মারে। কর্নেল জহির শেখ মুজিবকে স্যালিউট করে তাঁকে জানান, তাঁর ওপর শেখ মুজিবকে গ্রেপ্তার করে নিয়ে যাওয়ার নির্দেশ রয়েছে। শেখ মুজিব কর্নেল জহিরকে বলেন, ‘গুলি করার কোনো প্রয়োজন নেই। তুমি শুধু আমাকে একটি টেলিফোন করলেই আমি চলে আসব।’ শেখ মুজিবকে তাঁর পরিবারের সদস্যদের কাছ থেকে বিদায় নেওয়ার সুযোগ দেওয়া হয়।\nক্যাপ্টেন সাঈদ ততক্ষণে প্রতিবন্ধকতা সরিয়ে গাড়িগুলো নিয়ে ৩২ নম্বরের বাড়ির সামনে এসে পৌঁছেছেন।\nঅপারেশন শেষে কর্নেল জহির বেতারযন্ত্রের মাধ্যমে ইস্টার্ন কমান্ড হেডকোয়ার্টার্সে তা জানান। শেখ মুজিবকে গ্রেপ্তার করে দ্রুত গাড়ি চালিয়ে প্রথমে নির্মীয়মাণ জাতীয় সংসদ ভবনে আনা হয়। এখানে কর্নেল এস ডি আহমদ শেখ মুজিবকে উদ্দেশ করে বলেন, ‘এই ভবনে যেখানে আপনার প্রধানমন্ত্রী হিসেবে প্রবেশের কথা, সেখানে আপনি কয়েদি হয়ে এলেন।’ সে রাতে শেখ মুজিবকে সেনানিবাসের অফিসার্স মেসে এক শয্যাবিশিষ্ট কক্ষে রাখা হয়। পরদিন জেনারেল মিঠ্ঠার নির্দেশে শেখ মুজিবকে আদমজী পাবলিক স্কুলে আনা হয়। পাকিস্তান পাঠানোর আগে পর্যন্ত শেখ মুজিব এখানেই অবস্থান করেন।\n৫৭ ব্রিগেডের বি এম মেজর জাফর বেতারযন্ত্রের মাধ্যমে সবাইকে জানিয়ে দেন. ‘বড় পাখিটি খাঁচায় পোরা হয়েছে। অন্যেরা নীড় ছেড়ে ভেগেছে।’ রাত দুটোয় ৩১ ফিল্ড রেজিমেন্ট আর্টিলারির অধিনায়ক লেফটেন্যান্ট কর্নেল চৌধুরী মোজাফ্ফর আলী খান শেখ মুজিবের বাড়িতে এসে সেখানে তন্নতন্ন করে তল্লাশি চালান।\n২৫ মার্চ ১৯৭১ ইতিহাসের পাতায় চলে গেল। ২৬ মার্চের সূর্যোদয়ের তখনো বেশ কিছু সময় বাকি। ঢাকা শহরসহ সারা দেশে অপারেশন সার্চলাইটের তাণ্ডব তখন চলছে। পাকিস্তানি জেনারেলদের হাতেই পূর্ব পাকিস্তান নামের প্রদেশের কফিনে শেষ পেরেক ঠোকা হয়ে গেল। তখন জন্ম নিতে চলেছে একটি নতুন দেশ—বাংলাদেশ।\nস্বাধীনতা দিবস সংখ্যা ২০০৮


করোনা পরিস্থিতি ভয়াবহ! নিউটাউনের হজ হাউসে শুরু হচ্ছে ৩০০ শয্যার কোভিড হাসপাতাল | Banga Report | বঙ্গ রিপোর্ট\nনিউজ ডেস্ক বঙ্গ রিপোর্ট:করোনা-কালে রাজ্যের হজ হাউসগুলিকে অস্থায়ী হাসপাতাল হিসেবে ব্যবহারের জন্য নির্দেশিকা পাঠিয়েছিল কেন্দ্রের সংখ্যালঘু বিষয়ক মন্ত্রক। সেই মতো নিউটাউনের হজ হাউসে ৩০০ শয্যার হাসপাতাল খুলছে চার্ণক হাসপাতাল।\nকরোনার দ্বিতীয় ঢেউয়ে কলকাতা ও সংলগ্ন এলাকায় হাসপাতালে শয্যা মিলছে না বলে অভিযোগ। এই পরিস্থিতিতে নিউটাউনের হজহাউসে ৩০০ শয্যার অস্থায়ী হাসপাতাল করতে সম্মত হয়েছে চার্ণক হাসপাতাল । ১ মে থেকে শুরু হচ্ছে পরিষেবা।\nরোগীর চাপ সামলাতে হজ হাউসের পরিকাঠামো ব্যবহার করতে চাইছে কেন্দ্র। হজ হাউসগুলিতে অস্থায়ী কোভিড কেয়ার সেন্টার করা যায় কিনা, তা পর্যালোচনা করে দেখার জন্য রাজ্যগুলিকে নির্দেশিকা পাঠান কেন্দ্রীয় সংখ্যালঘু বিষয়ক মন্ত্রী মুখতার আব্বাস নকভি।\nগত ২৪ ঘণ্টায় দেশে করোনা আক্রান্ত হয়েছেন ৩ লক্ষ ৭৯ হাজার ২৫৭ জন। যা এখনও পর্যন্ত সর্বোচ্চ। কেন্দ্রীয় স্বাস্থ্যমন্ত্রকের প্রকাশিত তথ্য অনুযায়ী, বুধবার দেশে করোনা সংক্রমণে মৃত্যু হয়েছে ৩ হাজার ৬৪৫ জনের। মোট মৃতের সংখ্যা ২,০৪,৮১২।\nPrevious articleএকক সংখ্যাগরিষ্ঠতা পাচ্ছে তৃণমূল কংগ্রেস: প্রকাশিত এবিপি-সি ভোটার বুথফেরত সমীক্ষা\nNext articleকরোনা সংক্রমণের জের! বড়বাজার, চাঁদনি চক সহ কোলকাতার বেশকিছু গুরুত্বপূর্ণ বাজার রবিবার পর্যন্ত বন্ধের ঘোষণা


আইসিইউ থেকে ভিডিও বার্তায় যা বললেন কাজী হায়াৎ !! - Ekusher Bangladesh\nHome>বিনোদন>আইসিইউ থেকে ভিডিও বার্তায় যা বললেন কাজী হায়াৎ !!\nপ্রা’ণঘাতী করোনাভা’ইরাসে আ’ক্রান্ত হয়ে বেশ কিছুদিন ধরে রাজধানীর একটি হাসপাতালে ভর্তি ঢাকাই সিনেমার জনপ্রিয় পরিচালক, চিত্রনাট্যকার ও অভিনেতা কাজী হায়াৎ ও তার স্ত্রী। শারীরিক অবস্থার কিছুটা অবনতি হওয়ায় আইসিইউতে নেয়া হয়েছে প্রখ্যাত এই চলচ্চিত্র নির্মাতা ও অভিনেতাকে। রবিবার (২১ মার্চ) রাত সোয়া ৯টার দিকে এ তথ্য নিশ্চিত করেছেন কাজী হায়াতের ছেলে চিত্রনায়ক কাজী মারুফ।\nএর আগে গত ২ মার্চ করোনা প্রতিরোধের টিকা নিয়েছিলেন কাজী হায়াৎ। তারপর জ্বরে আ’ক্রান্ত হয়েছিলেন এ নির্মাতা। কমে যাচ্ছিল তার ঘ্রাণশক্তি। ৮ মার্চ পরীক্ষা করে করোনা পজেটিভ জানতে পারেন তিনি। তারপর হোম কোয়ারেন্টিনে রাখা হয়েছিল তাকে। কিন্তু শারীরিক অবস্থার তেমন উন্নতি না হওয়া ভর্তি করা হয়েছে হাসপাতালে।\nগত ১০ই মার্চ স্ত্রীসহ করোনা আ’ক্রান্ত হওয়ার বিষয়টি জানান কাজী হায়াৎ। এরপর গত ১৫ মার্চ তারা রাজধানীর একটি হাসপাতালে ভর্তি হন। সেখানেই তাদের চিকিৎসা চলছে। এদিকে, বাবা-মা করোনা আ’ক্রান্ত শুনে যুক্তরাষ্ট্র থেকে ছুটে দেশে ফিরে এসেছেন কাজী মারুফ।